
rlortensii  dialogi  TuUiani  fragmenta  quotquot  ad  nos  pervene- 
nint  explicare  atque  ordinare  instituentes  opus  aggredimur  peri- 
culosae  aleae  plenum.  multa  enim  in  coniectura  posita  sunt,  quae 
quam  facile  fallat  singuli  dies  docent;  non  pauca  fore  ut  inve- 
niantur  a  limine  desperandum :  denique  quaedam  fragmenta  adhuc 
delitescere  veri  simile  est,  atque  adeo  fieri  potest,  ut  aliquando 
e  bibliothecae  alicuius  tenebris  in  lucem  protrahatur  corpus  dia- 
logi  totum  ad  irritumque  redigat  commenta  eorum,  quibus  non 
licuerit  uti  nisi  pauculis  membris.  periculum  igitur  magnum:  sed 
tamen,  ut  ait  ille  in  Phaedone,  periclitandum ;  honestum  enim 
periculum  praemiumque  magnum.  quamquam  id  iudicium  mirum 
fortasse  videbitur  iis,  qui  TuUium  philosophum  cum  contemptu 
atque  malignitate  assueverunt  carpere;  quae  maledicta  refutare 
nobis  non  est  in  animo  de  reHquis  quidem  hbris :  hunc  libellum, 
si  integer  exstaret,  iucundissimum  fore  lectu  eundemque  senten- 
tiis  gravissimum  affirmamus.^  fuit  enim  ex  eo  genere,  quod 
Ttptnpzitnxoi  hqnt  appellabatur  apud  Graecos^  et  pertinebat 
ad  philosophiam  commendandam  et  adumbrandam.  quae  res 
ita  institui  solebat,  ut  et  quanta  esset  philosophiae  utilitas  osten- 
deretur,  et  ii,  qui  eam  aut  carperent  aut  accusarent,  refellerentur.  ^ 
ita  qui  disputaret  quem  aptiorem  fuisse  putamus  quam  illum,  qui 
apud  iudices  assueverat  refellere  accusatorem,  cHentem  suum  lau- 


1  Patronum  habet  ea  sententia  lacobum  Bemaysium,  qui  in  libro, 
quem  de  dialogis  Aristoteleis  scripsit,  pag.  119  hunc  libellum  vocat  die 
Krone  der  Ciceronischen  Dialoge. 

3  vita  Salonini  Gallieni  2,  1. 

3  Philo  Larisaeus  ap.  loh.  Stob.  anthol.  II  pag.  39  Wachsm.  cf. 
P.  Hartlichius  de  Exhortationum  a  Graecis  Romanisque  scriptarum  historia 
et  indole  (Stud.  Lips.  vol.  XI  p.  207-333). 

dare,  in  senatu  suadere  hanc  sententiara,  dissuadere  illam  ?  accedit 
quod  illud  genus  procul  aberat  a  curiosiore  investigatione  et  a 
severiore  disputandi  ratione,  denique  a  nimiis  argutiis,  quae  in 
reliquis  Ciceronis  libris  non  ubique  satis  recte  expressae  sunt. 

Exorsus  autem  est  hanc  scriptionem  Cicero  recenti  impulsus 
studio  philosophiam  Graecam  ad  Htteras  Latinas  transferendi. 
quamquam  de  conscripti  Hortensii  tempore  expressis  quidem 
verbis  nihil  traditum  est  praeter  enumerationem  illam  hbrorum 
a  Tullio  scriptorum,  quae  exstat  in  libri  de  divinatione  II  pro- 
oemio.  cuius  enumerationis  in  parte  priore,  quae  complectitur 
libros  proprie  ad  philosophiam  pertinentes,  quin  temporum  ordo 
servatus  sit  nos  quidem  nulli  dubitamus,  ipsa  Ciceronis  verba  id 
satis  indicare  arbitrati.  oblocutus  est  Drumannus,  eo  usus  argu- 
mento,  ut  diceret,  quod  Cicero  ante  annum  709  scripturum  se 
aliquando  de  finibus  bonorum  et  malorum  innuisset,  inde  sequi, 
prius  in  illa  quaestione  eum  occupatum  fuisse  quam  in  dia- 
lectica.  *  nobis  liceat  rationes  nostras  breviter  exponere.  atque 
illud  quidem  concedendum  est,  eis  quae  leguntur  de  leg.  I  20,  53 
(quos  Hbros  incohatos  quidem  esse  anno  702  sive  703  constat) 
sed  ego  plane  vellem  me  arbitrum  inter  antiquam  Academiam 
et  Zenonem  datum  et  eis  quae  prope  (§  52)  antecedunt  ad 
flnem  bonorum  .  .  . ,  controversam  rem  et  plenam  dissensionis 
inter  doctissimos^  sed  aliquando  iam  iudicandam  —  eis  igitur 
locis  concedendum  est  effici,  ut  TulHus  quaestionem  illam  pro- 
prio  Hbro  exponere  lii  animo  habuerit;  animadvertendum  etiam, 
eiusdem  Hbri  capitibus  20  et  21  eandem  attingi  sententiam,  quae 
uberius  tractata  est  velut  de  fin.  IH  cap.  12  IV  cap.  8.  alter 
vero  locus,  quo  ille  vir  doctus  sententiam  suam  putat  confirmari^, 
quamquam  est  subobscurus,  certe  ad  Finium  Hbros  minime  refe- 
rendus  est.  Tyrannionem  enim  ex  illo  loco  apparet  (ad  Att. 
XII  6,  2)  scripsisse  acutam  quandam  atque  subtilem^  de  accen- 


S 


1  Fidem    habuit  Drumanno  TeuffeHus    sive   Schwabius    de   Htt.   Rom. 
§  184,  9;  recte  iudicavit  C.  F.  W.  Muellerus  Hb.  de  fin.  I  argum. 

2  hist.  Rom.  vol.  VI  p.  323  adn.  39. 

8  ea   enim    est    vocabuH   'tenuis'    vis,  cf.  pro  Murena   11,   25   Acad. 
pr.  n  14,  43. 

tibus  artem;  quae  Bosii^  sententia  confirmatur   testimonio  Sergii 

qui  vocatur  explanationis  in  Donatum  I  vol.  IV  p.  530,  10  KeiHi. 

eam   igitur  'tam    tenuem    i^eojpiau    tam    valde    admiratum   esse' 

Atticum  Cicero  scribit   se  gaudere.    sed  quaeso  inquit  quid  ex 

ista  acuta  et  gravi  [intellege  prosodia]  refertur  ad  rikoQ?  haec 

Drumannus   ad   libros   de   finibus  anno   708   incohatos   spectare 

iudicavit.    at  quae  tandem  est  ista  quaestio  aut  qui  iocus  ?  immo 

nobis  propius  ad  veram  sententiam  accessisse  videtur  Paulus  Ma- 

nutius^  cum  sic  interpretaretur  in  re  versatur  minime  necessaria. 

sed  quid  significaverit  TuUius,  apertius  fiet,  si  comparaveris  artis 

definitionem  Stoicam  quam  affert  Dionysius  Thrax  pag.  115,  1  ed. 

Uhlig. :    ri/VTj  kazi  a6<nrjfia   ix   xavaXi^xpscov  aoyxeyufxvaa/iivcov 

TTffnQ  zi  ziXoQ  e'r/p7jaTov  T(ou  iu  rqj  fitqj^  quam  eandem  defini- 

tionem  ex  TulHi  nescio  quo  Hbro  affert  Diomedes  Hbro  II  pag. 

421,  5  K.  quae  si  recte  contuHmus,  Drumanni  ratio  stare  non 

potest.    nam  quem  supra  ex  Legum  Hbris  laudavimus  locum,  eo 

nihil    probatur    nisi    Ciceronem    eo    tempore,    quo    iHa  scripsit, 

cogitasse   de  quaestione   iUa   uberius   expHcanda.     accedit   quod 

gravissimi  testes,  ipsius  Ciceronis  epistulae,  aHter  rem  se  habere 

affirmant.     etenim  quod  TuUius  a.  d.  XVII.  Kal.  Apr.^  a.  709 

ad    Atticum    (XII  12,   2)    scripsit  de  Upicuro,   ut   voles,    etsi 

fiSf^ap/ioao/jLat   in  posterum  genus  hoc  personarum^  inde  sequi- 

tur  habuisse  Ciceronem  circa  medium  mensem  Maium  constitutum 

Epicureorum   de   finibus  bonorum  et  malorum  sententiam  expo- 

nere  et  refutare,   h.  e.   Hbros   de   finibus  qui  nunc  sunt  primum 

et  alterum  conscribere;  de  Stoicis  et  Peripateticis  nihil.  item  libri 

primus  et,   opinor,   alter  significantur   ad  Att.  XIII  32,  2   Tor- 

quatus  Romae  est;  misi  ut   tibi  daretur  et  XIII  5  misi  tibi 

Torquatum;    scriptae    autem    sunt    epistulae    illae    altera    IV., 

altera  III.   Kal.  lun.;  itaque   licet  statuere,   libros   de  finibus  I 

et  II  confectos  esse  versus  exeuntem  mensem  Maium.    ceterorum 


1  animadvers.  in  epist.  Cic.  ad  Att.  pag.  215. 

2  in  Cic.  epist.  ad  Att.  comment.  pag.  512. 

3  In  diebus  quibus  epistulae  scriptae  sunt  constituendis  sequor  Schichium 
Hermae  vol.  XVIII  pgg,  588  sqq. 

librorum  mentio  non  fit  ante  VIII.  Kal.  Quinct.,  quo  die  Cicero 
ad  Atticum  XIII  12,  3  scribit  se  'illam  TtSfa  zeXcov  auvTa^iv' 
despondisse  Bruto;  paucis  diebus  post  (ibid.  19,  4)  confectos 
dicit  illos  libros;  circa  Nonas  Quinctiles  eos  in  librariorum  ma- 
nibus  fuisse  cognoscitur  ex  epistula  eiusdem  libri  23,  2.  itaque 
totum  de  finibus  corpus  confectum  est  post  medium  mensem 
lunium.  —  lam  de  Academicis  prioribus  videamus.  ea  describi 
coepta  esse  ante  Torquatum  quem  dicit,  apparet  ex  epistula  ad 
Att.  XIII  32,  2,  quam  supra  laudavimus ;  absoluta  dicuntur  circa 
Idus  Maias  ad  Att.  XII  45,  1.  nam  'duobus  magnis  (T^jvrd^' 
fjLaaiy\  de  quibus  eo  loco  verba  fiunt,  non  comprehendi  cum 
Academicis  libros  qui  sunt  de  finibus,  id  quod  credebant  Chap- 
mannus*  et  Madvigius^,  et  cx  temporum,  quam  exposuimus, 
ratione  intellegitur  et  demonstratum  est  a  Reidio.  ^  iam  apertum 
est,  opinor,  iniuria  negari,  Academica  priora  ante  libros  de  finibus 
scripta  et  confecta  esse.  sed  ne  de  posterioribus  quidem  Acade- 
micis  ea  negatio  valet.  in  eadem  enim  epistula,  qua  quinque 
illos  libros  confectos  esse  nuntiatur  (ad  Att.  XIII  19),  'confecta 
et  absoluta'  dicitur^Academica  omnis  quaestio  libris  IV'.  itaque 
erravisse  Drumannum  apparet  vereque  temporum  ordinem  de 
divin.  II  l,  1  —  3  servatum  esse. 

Ad  Hortensium  ut  redeamus,  eum  dialogum  ante  Academica 
scriptum  esse  et  enumeratione  illa  probatur  et  apparet  ex  Acad. 
pr.  II  2 ,  6  et  de  fin.  I  1 ,  2 ,  quibus  locis  illius  mentio  fit. 
plura  probabiliter  efficere  sibi  visus  cst  Reidius*:  haec  enim  ad 
Hortensium  spectare  putabat,  quae  leguntur  in  Oratore  43,  148 
quae  (scil.  litterae)  quidem  me  antea  in  iddicia  atque  in  curiam 
deducebant,  nunc  oblectant  domi;  nec  vero  talibus  modo  rebus^ 


1  dissert.  chronol.  de  aetate  Cic.  libr.  de  leg   pag.  9  adnot 

2  Cic.  de  fin.  praef.  pag.  LIX  adn,  1. 

'  Cic.  Acad.  ed.  II  introd.  pag.  31  adn,  1, 

*  Cic.  Acad.  ed.  II  introd.  pag.  29  adn.  6.  —  idem  *Hortensiana',  de 
quibus  verba  fiunt  ad  Att.  IV  6,  3  (a.  698),  non  ad  hunc  dialogum  per- 
tinere  recte  iudicavit;  videntur  significari  commentarii  de  orationibus  Hor- 
tensii  sive  de  rationibus  quae  intercesserant  inter  eum  et  Ciceronem  con- 
scribendi. 

qualia  hic  liber  continet,  sed  multo  etiam  gravioribus  et  maiori- 
bus ;  quae  si  erunt  perfectae^  profecto  forensibus  nostris  rebus 
etiam  domesticae  litterae  respondebunt.  at  nec  satis  cadunt 
illa  gravioribus  et  maioribus  in  Hortensium,  et,  si  quis  velit 
universas  philosophiae  scriptiones  intellegere,  multo  melius  ad 
forensium  laborum  comparationem  quadrare  videtur  Legum  com- 
memoratio,  qui  libri  eodem  anno  eodem  fere  modo  significantur 
ad  fam.  IX  2,  5  modo  nobis  stet  illud .  , , .,  si  minus  in  curia 
atque  in  foro,  at  in  litteris  et  libris  .  .  .  gubernare  rem  publi- 
cam  et  de  moribus  ac  legibus  quaerere.  neque  igitur  inde  quid- 
quam  potest  effici.  sed  sic  velim  computetur.  satis  perspicue  Cicero 
compluribus  locis  velut  Acad.  post.  I  3,  11  de  nat.  deor.  I 
4,  9  ad  Att.  XII  15  se  inclusa  habuisse  philosophiae  studia 
significat  nec  ad  eam  litteris  illustrandam  accessisse,  antequam 
et  fortunae  gravissimo  percussus  esset  vulnere  et  a  rei  publicae 
administratione  remotus.  atque  illud  fortunae  vulnus  constat 
fuisse  filiae  mortem,  quam  obiit  anno  709  mense  lanuario  exeunte 
aut  Februario^  quo  dolore  affectus  se  primum  ipse  per  litteras 
consolatus  est.  eius  libelli  quasi  confecti,  sed  nondum  descripti 
mentionem  facit  in  epist.  ad  Att.  XII  14,  3,  quae  scripta  est 
VIII.  Id.  Mart.  quamquam  eo  quidem  tempore  videtur  nondum 
prorsus  absolutus  fuisse  ille  libellus,  cum  tangantur  res  ad  eum 
pertinentes  in  quibusdam  epistulis  postea  ad  Atticum  datis  (XII  20, 
2.  21,  5.  22,  2.  24,  2),  quarum  ultima  scripta  est  XIII.  Kal. 
Apr.,  ut  etiam  tum  in  perpoliendo  libro  Ciceronem  occupatum 
fuisse  appareat.  sed  paucis  diebus  post  (IX.  Kal.  Apr.)  ita  de 
eo  loquitur  ad  Att.  XII  28,  2,  ut  tunc  eum  re  vera  absolutum 
fuisse  possit  statui ;  deficiunt  enim  inde  ab  eo  tempore  etiam  per- 
contationes  illae.  iam  supra  Academica  priora  circa  medium 
mensem  Maium  confecta  esse  statuimus.  duos  fere  menses  Cice- 
ronem  in  eis  occupatum  fuisse  putamus,  cum  quattuor  posteriorum 
Academicorum  libros  intra  sex  dies  confecerit  et  absolverit?  id 
enim  efficitur  collatis  inter  se  epistulis  ad  Att.  XIII  12,  3  et 
19,  3.     fuit  autem  per  totum  fere  mensem  Aprilem  Cicero  cum 


.^«*> 


1  cf.  ad  fam.  VI  18,  5.  ad  Att  XH  13,  2  al. 

Attico  in  hortis.  ^  ibi  si  statuimus  Hortensium  conscriptum  esse, 
et  quid  per  id  tempus  egerit  Cicero  patefit,  et  hoc,  quod,  si 
ahter  res  se  haberet,  admodum  mirum  esset,  probabiliter  expli- 
catur,  quod  Hortensii  dialogi  nusquam  in  Tullii  epistuh's  ulla  fit 
mentio,  nisi  fortasse  ad  Att.  XIII  18,  qui  tamen  locus  potest 
etiam  de  Academicis  prioribus  intellegi,  in  quibus  et  ipsis  Hor- 
tensius  dispulans  factus  erat. 

Hoc  igitur  teneamus,  hunc  dialogum  anno  709  mense  Aprili 
aut  Maio  editura  esse.     qui  ut  Bruto  probatus   est^    ita   multos 
non  solum  ad  legendum,   verum  etiam   ad   scribendum  impuHt. 
quo  in  numero  Octavianum  Augustum  ponendum  esse,  qui  teste 
Suetonio  cap.  85  scripsit  Hortationes  ad  philosophiam,  vereor  ne 
recte  coniecerit  Dielsius^;  Senecam  in  Exhortationibus  Ciceronis 
vestigia  secutum   esse  veri   simile   est.-*     Luculentissimum   vero 
testimonium  exstat  Aurdii  Augustini.    qui  cum  senex  Confessio- 
nibus    vitam    suam  scriberet,    postquam    de  adulescentiae    suae 
erroribus  rettulit,    quo   modo  XVIII  annos    natus  ad  severiorem 
vivendi  rationem  et  ad  studiorum  sinceritatem  redactus  esset,  his 
verbis  exposuit^  .  .  .  discebam  libroa  eloquentiae,  in  qua  eminere 
cupiebam  flne  damnabili  H  ventoso  per  gaudia  vanitatis  hu- 
manae;  et  usitato  iam  discmdi  ordine  perveneram  in  librum 
cuiusdam'    Ciceronis,    cuius   linguam  fere  omnes   mirantur, 
pectus  nm  ita,     sed   liber  ille   ipsius   continet  ewhortationem 
ad  philosophiam  ii  vocatnr  Hbrtensim.   ille  vero  liber  mutavit 
affectum  meum  et  ad  te  ipsum,  Domine,  mutavit  preces  meas 
et  vota  ac  desideria  mea  fecit  alia.    vilmt  mihi  repente  omnis 
vana  spes,  et  immortalitatem  sapimtiae  concupiscebam  aestu 
cordis  incredibiU  et  awrgm^e  coeperam  ut  ad  te  redirem.   non 

1  ad  Att.  XII  40,  2.  cf.  Gruberus  quaest.  de  temp.   atque  serie  epist. 
Cic.  pag.  25.     Schichius  progr.  gymn.  Frid.-Werd.  Berol.  a.  1883  pa^  24 
-*-3  de  fin.  I  1,  2.  ^  6-      • 

«  Doxogr.  p.  83.    Archiv  fur  Geschichte  der  Fhilosophie  I  478 

*  cf  Hartlichius  Stud.  Lips.  XI  307. 

5  Confess,  HI  4,  7.  cf.  Vffl  7,  17  de  beata  vita  4. 

«  Sic  libri  teste  Knoellio :  quendam  cuiusdam  Benedictini,  quendam 
Mignius. 

enim  ad  acuendam  linguam  .  .  .  referebam  illum  librum; 
neque  mihi  locutionem,  sed  quod  loquebatur  persuaserat.  et 
ut  ipse  Augustinus,  ita  in  illum  Hbrum  delati  sunt  adulescentes 
illi,  quos  AureHus  in  libris  contra  Academicos  scriptis  cum  aliis 
colloquentes  fecit,  Licentius  et  Trygetius;  qui  quid  possent  in 
honestis  artibus  eo  fidentius  temptavisse  se  dicit  ille^  cum^Hor- 
tensius  liber  Ciceronis  iam  eos  ex  magna  parte  philosophiae  con- 
ciliasse  videretur.'  tractabatur  igitur  libellus  ille  saeculo  quarto 
in  schoHs  rhetorum  Africanorum,  orationis  causa,  ut  solebat  fieri, 
non  sententiarum.  sed  his  praeclarus  iUe  vir  vel  senex  adeo 
delectabatur ,  ut  ad  earum  praestantiam  depingendam  vix  satis 
reperiret  verborum  neque  quidquam  in  eis  se  desiderare  affirmaret 
nisi  nomen  Christi.^ 

AdmirabiH  igitur  modo  in  Hbro  iUo  sententiarum  gravitas 
et  ampHtudo  videntur  coniunctae  fuisse  cum  sermonis  elegantia 
et  iucunditate,  ita  ut  nosmet  ipsi  aveamus  gustare  eum  HbeUum, 
qui,  si  integer  ad  nos  pervenisset,  aHquid  fortasse  valeret  ad 
ingenium  Ciceronis  et  mores  rectius  aestimandos.  sed,  ut  est 
fatum  invidum,  ex  TuUii  Hbris,  qui  fuerunt  de  phUosophia,  ipse 
is,  ad  quem  conscribendum  iUius  stilum  maxime  idoneum  fuisse 
arbitramur,  aetatem  non  tuHt.  verum  tamen  non  adeo  mature 
perusse  videtur  ac  credebat  nescio  quis  doctus,  qui  in  Musei 
Rhenani  vol.  I  pag.  127  sq.  quid  de  ea  re  sentiret  indicavit^: 
eorum  sciHcet,  qui  doctrinae  Christianae  adversarentur ,  opera 
eifectum  esse,  ut  ei  Hbri,  'quibus  Christiana  reHgio  comprobaretur 
et  vetustatis  opprimeretur  auctoritas '  "* ,  abolerentur;  quo  pacto 
et  Hortensium  interiisse  et  Hbrum  de  natura  deorum  tertium. 
fortasse  ita  fieri  potuit:  factum  esse  nobis  persuasum  non  est. 
post  Augustinum  enim  hunc  dialogum  legit  (ut  omittam  eos,  de 
quibus   id   minus   certo   affirmari  potest)  Maximus  Taurinensis  ^, 


1  contra  Academ.  I  1,  4. 

8  Conf  III  4,  8. 

3  Eam  sententiam  mire  pervertit  Hartlichius  Stud.  Lips.  XI  293. 

*  Arnobius  adv.  nat.  III  7. 

5  contra.paganos,  tom.  LVII  pag.  783  Mign. 


{ 

qui  vixit  saeculo  Vi;  legit  deinde  is  qui  scholia  composuit  in 
Ciceronis  de  imperio  Cn.  Pompei  orationem  ^  quae  scholia  post 
annum  DC  scripta  esse  iudicavit  Stangelius^;  qui  paulo  post, 
saeculo  VIII,  Ciceronis  libros  excerpsit,  Hadoardus  presbyter,' 
etiam  Hortensium  legit;  nam  quod  eundem  quem  is  inde  ex- 
scripsit*  locum  ex  Cicerone  affert  Augustinus^,  hoc  unum  frag- 
mentum  aliunde  petiisse  Hadoardum  inter  tot  locos  ipsius  Tullii 
lectione  congestos  non  est  cur  suspicemur.  contra  Claudius 
Taurinensis  quae  ex  Hortensio  affert  ^  duo  unius  periodi  fnistula, 
ea  ex  Augustino  descripsisse  videtur ;  quae  opinio  eo  confirmatur' 
quod  bonus  ille  episcopus  et  Augustini  disciplinam  maxime  co^ 
luit^  et  se  ^nec  saecularis  litteraturae  didicisse  studium  neque 
aliquando  exinde  magistrum  habuisse'  ipse  profitetur^ 

Sed  iam  ad  eam  pervenimus  aetatem,  quae  vulgo,  cum  de 
antiquarum  litterarum  studiis  agitur,  tamquam  crassis  obscurata 
et  circumfusa  tenebris  praeteriri  solet  silentio.  qua  opinione 
factum  esse  videtur,  tit  per  hos  multos  annos  nemo  adversaretur 
ei  sententiae,  quam  tulit  Schenkelius  in  Philologi  vol.  XXXI 
pag.  e563  sq.,  Hortensium  medio  quod  dicitur  aevo  superfuisse 
negans.  atque  hoc  certe  concedendum  est  viro  docto,  Rogerium 
Baconem,  cum  sic  scriberet^  M.  TuUins  in  Hortensio  dicit, 
quod  omnis  mster  intellectus  multis  obstruitur  dif/icultatibus 
significasse  locum  LucuIIi  TuIIiani  3,  7,  ubi  haec  leguntur  omnis 
cognitio  multis  est  obstructa  difficultatibus.  cuius  facti  quam 
rationem   dedit  Schenkelius,    ne   ea   quidem  probabilitate  caret: 


1  Gennadius  de  viris  illustr.  cap.  40  ap.  Fabricium  bibl.  eccles    ibique 
Miraeus. 

2  schol.  Gronov.  pag.  404,  20  et  441,  10  Bait. 

3  der  sogen.  Gronovscholiast  Pragae  1884,  p.  27. 
*  Philol.  suppl.  V  pag.  462. 

5  de  trinit.  XIV  9,  12. 

«  Praef.  comraent.  ad  epist.  Pauli  ap.  Mai.  Script.  vet.  nov.  coll    t  VII 
p.  274  sq. 

7  C.  Schmidtius  Zeitschr.  /.  historische  Theologie  XIII  45. 

8  ibid.  pag.  48. 

^  Operis  maioris  pag.  2  ed.  lebbii. 


^ 

censet  enim  in  eo  LucuIIi  libro,  quo  usus  est  Rogerius,  dialogo 
illi  sive  inscriptum  sive  subscriptum  fuisse  sic  ad  Hortensium 
liber.  et  vel  sic  vel  similiter  olim  inscriptum  fuisse  Lucullo, 
eius  rei  multa  hodie  exstant  testimonia.  eodem  enim  fere  tem- 
pore  quo  Rogerius  illa  scripsit,  Vincentius  Bellovacensis ,  qui 
mortuus  est  anno  1264,  Tullium  'in  dyalogo  ad  hortensium' 
laudavit^  LucuIIum  (46,  140)  significans.  centum  fere  annis  ante 
Philippus  episcopus  Baiocensis  ecclesiae  Becci  aliquot  codices 
dono  dedit,  quorum  in  uno  inerat  'ad  Ortensium  liber  I'^,  quem 
LucuIIum  fuisse  veri  simile  est  propter  locum  quem  obtinet  inter 
reliquos  TuIIii  libros  eo  codice  comprehensos.  in  codice  Gu- 
diano  altero,  qui  exaratus  est  saeculo  XIV,  LucuIIo  subscriptum 
est  ad  Hortensium  liber.^  Petrarca  inscriptione  de  laude  philo- 
sophiae  deceptus  aliquantum  temporis  Hortensium  se  invenisse 
putabat,  cum  haberet  Lucullum*.  in  libro  quodam  miscellaneo, 
qui  asservatur  Bruxellis^  et  scriptus  est  saeculo  XV,  tamquam 
ex  Hortensio  afferuntur  tres  loci  e  Lucullo*'  desumpti.  denique 
in  codice  Harleiano  6327,  qui  exaratus  est  saeculo  XV  exeunte 
aut  XVI  ineunte,  Lucullus  vocatur  'de  laude  ac  defensione  philo- 
sophiae  liber'^  unus  ex  quattuor  Academicis  ad  Hortensium'.® 


'  Spec.  doctr.  IV  13  (non,  ut  apud  Baiterum  Cic.  vbl.  XI  pag.  56 
legitur,  V  12).  primus  attulit  Devitus  in  sententiarum  Varronis  edilionc 
a.  1843  pag.  81. 

3  Ravaisson.  Rapports  sitr  les  bihliotheques  des  departements  de 
Vouest . .  Paris.  1841  p.  393. 

3  Schenkelius  1.  1.  Reidius  Acad.  ed.  II  p.  37  adn.  9.  inscriptio  esse 
videtur  Academicarum  quaestionum  liher  quartits:  Halmius  zur  Hand- 
schriftenkunde  der  Cic.  Schriften  pag.  7. 

4  Voigtius  de  renat.  litt.  ant.  ed.  II  vol.  I  p.  39  sq.  Hortis  Archaeo- 
graphi  Triestini  vol.  VI  pag.  105  adn.  2  al. 

*  in  bibliotheca  Burgundica,  num.  1169.  cf.  P.  Thomas  Revue  de 
philologie  III  152. 

6  41,  127.    9,  27.    29. 

"^  Haec  Hortensii  inscriptio  potest  quidem  ab  ipso  Cicerone  profecta 
esse,  cf.  Acad.  pr.  11  2,  6.  de  fin.  I  1,  2.  Augustin.  de  beata  vita  10 
(frg.  29/39).  supra  de  Petrarca. 

8  Reidius  Acad.  ed.  11  introd.  p.  37  adn.  9. 

Itaque,  uti  diximus,  recte  Schenkelius  qua  ratione  ortus  sit 
Rogerii  ille  error  iudicavit.  neque  tamen  satis  caute  egerunt 
cum  is  vir  doctus,  cum  Hortensium  medio  aevo  videri  non 
exstitisse  affirmaret,  tum  Paulus  Thomas,  cum  ullam  eius  dialogi 
spem  esse  inveniendi  nisi  in  codice  aliquo  rescripto  negaret^; 
qua  de  re  recte  iudicavit  Alphonsus  Le  Roy^.  etenim  primum 
constat,  non  in  omnibus  codicibus  Lucullo  falsam  illam  inscrip- 
tionem  datam  esse;  immo  eam  ex  septem  codicibus,  de  quibus 
Reidius  Anglus,  novissimus  Academicorum  editor,  rettulit^,  duo 
tantum,  de  quibus  supra  diximus,  exhibent*,  veram  reliqui,  in 
quibus  Leidenses  saec.  XI  et  XII.  —  Deinde  animadvertenda 
sunt  ea,  quae  nuper  edidit  Reidius^  ex  codice  Cantabrigiensi; 
qui  liber  scriptus  est  ipse  anno  1444;  in  margine  autem  habet 
multas  adnotationes,  quibus  loquitur  Guilelmus  Malmesburgensis, 
qui  scriptor  rerum  Anglicarum  mortuus  est  paulo  post  annum 
1143.  is  igitur  quem  Luculli  codicem  scholiis  instruxerat,  ab 
eo  codice  originem  ducit  liber  Cantabrigiensis.  sed  ex  eis 
scholiis  quae  animadvertenda  esse  diximus,  haec  sunt  tertius 
vero  et  quartus  liber  Achademicorum  hi  duo  sunt  qui  proprie 
Lucullus   appellantur^ ,    quia    in    imo    introducitur  Lucullus 


1  Comment.  acad.  Belg.  ser.  II  t.  XLIII  p.  170. 

2  ibid. :  la  conelusion  de  M.  Thomas  me  parait  un  peu  trop  ab- 
solue ;  a  coup  sth\  elle  contient  plus  que  les  preniisses. 

3  ed.  II  introd.  p.  37  adn.  9. 

*  Cod.  Marcianus  saec.  XI,  de  quo  rettulit  Reifferscheidius  Mus.  Rhen. 
XVII  295,  in  indice  haec  exhibet  eiusde  ad  Lucullu.  lib.  L;  unde 
quaedam  oritur  dubitatio,  num  re  vera  ille  de  Hortensio  error,  ut  dudum 
coniciebaraus,  inde  natus  sit,  quod  in  LucuUo  ii,  qui  inter  se  collocuturi 
sunt,  convenire  finguntur  in  villam  Hortensii;  nec  magis  verum  est  quod 
Reidius  1.  1.  p.  31  adn.  3  statuit,  ob  eam  rem  id  factum  esse,  quod  in 
Lucullo  quoque  Hortensius  colloquii  particeps  esset;  nam  eius  partes  ad- 
modum  exiguae  sunt.  sed  si  meminerimus,  altera  Luculli  parte  contineri 
Luculli  contra  Academicos  orationem,  altera  disciplinae  Philoneae  defen- 
sionem,  apparebit,  opinor,  quam  facile  potuerit  fieri,  ut  Lucullus  con- 
funderetur  cum  Hortensio,  quippe  quo  in  libro  et  accusationem  fuisse  con- 
staret  et  defensionem  ad  philosophiam  pertinentes. 

*  1.  1.  pag.  67  seq. 

*  et  ipse  cod.  Cantabr.  veram  habct  indicena. 


'^ 


contra  Achademicos  dispidans,  in  altero  Tullius  ei  pro  Acha- 
demicis  respondet.  dicit  idem  Cicero  in  principio  secundi 
libri  de  divinatione  se  composuisse  librum  in  quo  introduxit 
Hortensium  hortantem  ad  studia  philosophiae,  dicit  etiam 
ibidem  se  VI  libros  de  re  publica  edidisse,  qui  libri  quia 
in  Anglia  non  reperiuntur  eqs.  ex  eis  verbis  colligitur  et 
Guilelmum  non  vidisse  Hortensium,  et  nominum  illam  con- 
fusionem  ea  aetate  in  Angha  nondum  vulgatam  fuisse.  ea  autem 
niti  nimiam  illam  Schenkelii  dubitationem  supra  explicatum  est. 
Sed  unum  restat  testiraonium,  quod  ut  paulo  accuratius 
consideretur  non  indignum  est.  Bertholdus  enim  in  Annalium 
prooemio '  narrat,  Hermannum ,  Augiae  maioris  abbatem,  eodem 
die,  quo  mortuus  sit  (anno  1054),  sibi  ad  lectum  advocato  cum 
I  alia  dixisse  tum  haec  per  totam  quippe  noctem  hanc  in  exstasi 

quadam  raptus  fueram;   et   videbar   mihi   ea  memoria   et 
I      /         scientia,  qua  orationem  solemus  dominicam,  Hor- 
tensium  Tullii  Ciceronis  lectitando  et  7nox  relec- 
titando  vigilanter  percursitare  et  remanentis  adhuc 
sensum    et    scripturam    materiae,    quam  proposui    de    vitiis 
dictandam,   quasi   iam  scripserim,   similiter   lectitare,   et   id 
genus    multa.     cuius    nimirum    instinctu    et    hortatu 
lectionis   tanto   mihi   totus  hic  praesens  mundus  cum  suis 
omnibus  et  ipsa  haec   vita   mortalis  contemptui  et  taedio  est, 
et   e  contrario   tam  ineffabili   desiderio   et  dilectioni  futurus 
ille   non   transitorius   mundus   et   aeterna   illa   et   immortalis 
vita^  ut  quasi  nichili  et  inane  cuncta  transitoria  haec  omnino 
putentur  et  flocci  pendantur  a  me.     taedet  quidem  me  vivere. 
de    eo    igitur    loco   Schenkelius    satis    ronfidenter    haec    scripsit 
wenn  Bertholdus  .  .  .  berichtet,   dass  Hermannus  Contractus 
an  seinem  Todestage  noch  fleissig   im  Hortensius  des  Cicero 
gelesen  habe,  so  wird   man   auch  hier    nur  den  Lucullus  zu 
verstehen  haben.    nos  cautius  agamus.   ac  primum  quidem  Hor- 


1  Monum.  German.  ed.  Pertz.  vol.  VII  (script.  V)  p.  268.  inde  pauca 
excerpsit  Baehrius  de  litt.  Rom.  §  366  adn.  L5,  unde  petita  esse  videntur 
quae  rettulit  Schenkelius  1.  \. 

tensium.  ea  nocte  non  legit  Hermannus,  sed  legere  sibi  visus  est. 
quid?  inquiet  is  qui  contra  dicturus  est,  tu  tua  caedis  vineta? 
nam  Ennius  quoque  semper  florentis  Homeri  sibi  in  somnio 
exortam  commemoravit  speciem,  quamquam  eum  viderat  num- 
quam;  quid  facimus  isto  somnio?  nil,  sodes,  solo  quidem  illo; 
sed  totum  locum  adscribendum  duxi,  si  quid  forte  inde  posset 
effici  et  potest,  opinor;  ponamus  enim  paulisper,  Hortensium 
hoc  loco  non  Hortensium  dici,  sed  Lucullum :  nonne  mirus  vide- 
bitur  ille  motus,  quo  animum  suum  ex  illa  lectione  affectum  esse 
dixit  Hermannus?  nam  de  cognitionis  difficultate  eum  non  cogi- 
tasse  ipsa  verba  docent;  huius  autem  mundi  despectio  vitaeque 
humanae  contemptio  ex  quo  LucuUi  loco  nasci  potuerit,  nobis 
quidem  perspicuum  non  est.  in  Hortensio  autem  multis  verbis 
de  hominum  vanitate  atque  infehcitate  dictum  esse  infra  exponetur; 
nunc  satis  erit  attuHsse  frg.  88  ed.  Bait.  =  95  ed.  Muell.  quod 
si  quis  dicat:  at  Hermannus,  ut  quae  nondum  scripserat  sibi  visus 
est  legere,  ita  potuit  ea,  quae  numquam  viderat  —  ei  respondemus, 
illum,  quae  ipse  dictaturus  erat,  certe  memoria  tenuisse,  et  quae 
in  vita  homines  usurpant  cogitant  curant,  ea  si  cui  in  somnio 
accidant,  minus  esse  mirandum,  Hortensii  autem  argumentum  et 
verba,  nisi  ipse  ante  saepe  legisset,  non  potuisse  illum  ne  in 
somnio  quidem  'ea  memoria  et  scientia,  qua  orationem  solemus 
dominicam,  lectitare  et  relectitare '.  hoc  igitur  satis  esse  videtur 
demonstratum,  Hermannum  Contractum  neque  Hortensium  vocare 
solitum  esse  Academicorum  priorum  librum  II  et  verum  Horten- 
sium  vidisse  atque  legisse'. 

lam  ut  complectamur  quae  consideratis  eis,   quae   de  Hor- 
tensio   e   medio   aevo   exstant,  testimoniis  statuimus,   haec  con- 


s 


1  In  canninis  illius  Hermanni  parte  priore,  quam  edidit  Duemmlerus 
in  Hauptii  ephem.  ant.  Germ.  XIII  385  sqq.,  multa  sane  occurrunt,  quae 
Hortensii  memoriam  excitent,  sed  illa  Christianis  sententiis  raixta,  ita  ut 
nihil  pro  certo  affirmari  possit.  ex  altera  parte  hoc  superest  distichon 
(ap.  laflfeum  biblioth.  rer.  Germ.  V  38),  cuius  sententia  potest  ex  Hortensio 
pctita  esse 

si  non  suf/kiant  tibi  res,  tu  suffice  rehus; 
sufficiens  fueris  nil  cupiendo  magis. 


\ 


I 


I 


I 


—     17     - 

stant:  primum  confusionem  illam,  qua  Academicorum  priomm 
Uber  II  vocabatur  Hortensius  sive  dialogus  ad  Hortensium,  ante 
saeculum  XIII  exstitisse  hodie  non  potest  comprobari.  deinde 
ne  post  eam  quidem  aetatem  omnes  Hbri  exhibuerunt  falsam 
illam  inscriptionem.  denique  ex  saeculo  XI  duo  exstant  testi- 
monia,  in  quibus  inscriptiones  illae  non  inter  se  confunduntur, 
praeterquam  quod  ex  altero  loco  videtur  colligendum  esse,  verum 
Hortensium  ea  aetate  superfuisse. 

Tandem  igitur  desinant  viri  docti,  simulatque  inventum  est 
Hortensii  nomen  in  bibliothecae  alicuius  catalogo,  clamare  eum 
non  esse  Hortensium  sed  LucuUum,  sed  fateantur  se  nescire, 
uter  Hber  significetur,  probabiHtatemque  expendant.  velut  ex 
codice  Panormitano  Vincentius  de  Giovanni^  edidit  catalogum 
Hbrorum  qui  fuerunt  Sebastiani  BagoHni,  mortui  anno  1604,  in 
quo  affertur  'Ciceronis  Hortensius'.  sed  eo  loco  LucuUum  signi- 
ficari  veri  simiUimum  est,  cum  vix  credi  possit,  eiim  Ubrum, 
quem  Petrarca  frustra  quaesierat,  si  tum  temporis  in  SiciUa  ex- 
staret,  editum  non  esse.  nova  autem  fragmenta  Hortensio  ad- 
scripta  si  inveniantur  apud  aUquem  temporum  iUorum  scriptorem, 
utrius  Ubri  sint,  cum  LucuUus  integer  ad  nos  pervenerit,  facile 
est  ad  diiudicandum,  ita  ut,  quae  in  eo  Ubro  non  inveniantur, 
Hortensio  tribuere  sat  magna  cum  fiducia  Uceat.  tamen  in  ea 
quoque  re  cautio  adhibenda  est  nec,  si  fragmentum  aUquod  veri 
Hortensii  esse  credendum  sit,  inde  temere  concludendum,  eum, 
apud  quem  traditum  est,  auctorem  legisse  ipsum  Hortensium; 
sed  circumspiciendum,  nonne  ex  taU  HbeUo,  quaUs  est  Hadoardi 
iUe,  hauserit.  id  quod  fecisse  videtur  Albertus  Magnus,  qui 
tribus  locis  unam  eandemque  sententiam  ex  Hortensio  dialogo 
affert,  quam  non  possumus  non  vero  Hortensio  tribuere,  cum 
neque  in  LucuUo  inveniatur  et  ad  Hortensii  argumentum  egregie 
quadret;  qua  de  re  infra  dicemus. 

Quam  supra  iudicavimus  fuisse  huius  Hbri  praestantiam, 
eam  mente  comprehendere  conati  sunt  viri  docti  et  renascentium 


1  Filologia  e  letteratura  Siciliana  III  256. 

litterarum  temporibus  et  hac  aetate.  atque  ex  illis  quidem  sin- 
gulari  ratione  et  quae  redoleat  illam,  quae  tum  in  his  studiis 
vigebat,  lamquam  iuvenilem  alacritatem,  egit  lacobus  Sadoletus  *. 
edidit  enim  anno  1538  libros  de  philosophia  duo,  quorum  altero, 
cui  inscripsit  Phaedro,  accusatio  philosophiae  continetur,  defensio 
altero.  in  quibus  hbris  quod  laudat  Sigonius^  ingenium  ac 
iudicium,  verborum  ac  sententiarum  copiam,  ei  iudicio  facere 
non  possumus  quin  subscribamus.  nam  etiamsi  non  videtur 
adhibuisse  veri  Hortensii  fragmenta,  hausit  tamen  ille  ex  pro- 
funda  Ciceronis  lectione  et  sententias  suas,  quae,  si  pauca  doc- 
trinae  Christianae  vestigia  detraxeris,  horainem  produnt  vere 
Romanum,  eis  ornavit  coloribus,  ut  potuisse  certe  Ciceronem 
ita  srribere  concedendum  sit. 

Sed  via  ac  ratione  pristinam  Hortensii  formam  indagare 
institiiit  is,  cui  primam  post  Robertum  Stephanum  fragmentorum 
TulHanorum  editionem  cum  cura  ac  diligentia  paratam  debemus, 
Carolus  Sigonius^.  eum  subsecutus  est  Andreas  Patricius^;  qui 
multa  rectius  adornavit  quam  Sigonius,  maxime  in  ordine  frag- 
mentorum  constituendo ,  quamquam  mutandi  rationibus  non  ex- 
positis.  atque  id  opus  adeo  placuit  viris  doctis,  ut  quicumque 
fragmenta  Ciceronis  ederet,  in  Hortensio  quidem  satis  haberet 
Patricium  sequi.  quae  consuetudo  ne  nostra  quidem  aetate  missa 
est.  in  editione  enim  OrelHana  altera  paucuhs  exceptis  minutiis 
ordo  Patricianus  expressus  est.  apud  Baiterum  pauca  accesserunt ; 
in  rehquis  is  nihil  fecit  nisi  testimonia  separavit  a  fragmentis; 
qua  via  longius  progressus  est  C.  F.  W.  Muellerus,  simul  nume- 
rorum  varietati  ita  consulens,  ut  testimonia  et  fragmenta,  quae 
Baiterus  separatim  computaverat ,  una  serie  exhiberet.  quae  va- 
riatio  quid  habeat  utihtatis   aut   delectationis ,  nos  quidem  fugit; 


\ 


*  cf.  Fabricius  bibl.  Lat.  I  209. 

2  Fragm.  Cic.  ed  II  fol.  101  r. 

3  Prima  editio  prodiit   Venetiis  a.    1559,  altera,   qua  nos  usi   sumus, 
ibidem  a.  1560. 

*  M.  Tulli  Ciceronis  fragmentorum  tomi  IV  cum  adnot.  ed.  I  Venetiis 
1561,  II  ibid.  1565.  hac  nos  usi  sumus. 

tamen  in  hac  commentatione,  ut  consulamus  legentium  si  qui 
erunt  commodo,  et  Baiterianos  numeros  aflferemus  et  Muellerianos. 
Ut  praetereamus  pauca,  quae  superiorum  saeculorum  viri  docti 
hic  ilUc  attulerunt,  singularibus  commentationibus  Hortensius 
tractari  coeptus  est  hoc  demum  saeculo.  ac  primus  quidem 
nominandus  est  Fridericus  Schneiderus ' ,  qui  nonnulla  recte  expo- 
suit,  eo  tamen  minus  nobis  operam  suam  probavit,  quod  aliquanto 
nimius  fuit  in  partiendo  et  disponendo.  post  eum  qui  operam 
navarunt  huic  dialogo  viri  docti,  plerumque  profecti  sunt  ab 
Aristotelis  Hbro  protreptico,  quo  Cicero  usus  esse  putatur.  ac 
reliqui  quidem,  ubi  usui  esse  videbitur,  laudabuntur;  nunc 
afferendus  est  is,  qui  nuper  totius  dialogi  formam  adumbrare 
conatus  est,  Paulus  Harthchius^.  qui  cum  id  ageret,  ut  maxime 
protreptici  natura  perspiceretur  et  qua  ratione  penderet  hic  dia- 
logus  ex  ahis  eius  generis  libelHs,  facere  non  potuit,  quin  ea 
fragmenta,  quae  sive  aUo  pertinerent  sive  non  satis  luminis 
afferrent  ilH  quaestioni,  neglegeret.  de  quibusdam  eius  sententiis 
infra  locus  erit  agendi.  item  Useneri  operam ,  quam  in  prima 
Hortensii  particula  exhibenda  et  expHcanda  collocavit  ^^  hoc  loco 
in  universum  laudasse  sufficiet^.  nos  id  maxime  spectabimus, 
ut  ex  ipsis  fragmentis  dialogi  formam  animo  informemus;  affere- 
mus  praeterea  quae  aHunde  videantur  posse  adscisci;  denique 
singuHs  fragmentis  constituendis  operam  dabimus. 

Itaque  ut  a  Hbri  initio  capiamus  initium  disserendi,  de 
prooemio  quamquam  nihil  disertis  verbis  traditum  est,  tamen 
aHqua  sive  contendere  Hcet  sive  conicere.  nam  si  meminerimus 
fuisse  hunc  dialogum  ex  eo  genere,    quo  exhortatio  contineretur 


1  Hortensii  fragmenta  disposuit  atque  explicavit  in  gymnasii  Tremes- 
nensis  programmate  a.  1841  edito;  quibus  pauca  addidit  in  programm. 
a.  1844;  haec  ad  verbum  fcre  repetita  sunt  et  in  lahnii  arch.  philol.  XI 
636  sqq.  et  in  Bergkii  et  Caesaris  ephem.  antiq.  a.  1845.  suppl.  1.  pag.  20  sq. 

8  Stud.  Lips.  XI  291—300  et  passim. 

3  Dionys.  Halic.  de  imit.  reliq.  (Bonnae  1889)  p.  117  sqq. 

*  Quae  de  Hortensio  exposuit  SaceUaropulus  '\n^E(prjiiepidt  rutv  fiXo- 
fxa^v  (Ir.  xC')j  ^^  ^^  inspicerem  mihi  non  contigit. 

ad  studium  philosophiae,  sat  magna,  opinor,  cum  probabilitate 
statueraus  in  prooemio  collocatum  fuisse  frg.  48  (Bait.)/57 
(MueP.)  (Non.  p.  235,  18) 

nam  quod  vereris,  ne  non  conveniat  nostris  aetatibus 
ista  oratio,  quae  spectet  ad  hortandum,  .  .  . 
ut  enim  nostrae  aetatis  scriptores  in  praefationibus  quas  vocant, 
ita  Cicero  in  prooemiis  solebat  consilium  et  rationem  eius  libri, 
quem  editurus  erat,  exponere*.  sed  Hortensius  ad  quem  missus 
sit,  traditum  non  est,  nisi  forte  ad  Brutum,  ad  quem  complures 
praeterea  libros  (Orat.  de  fin.  Tusc.  disp.  de  nat.  deor.)  misisse 
Tullium  constat,  quippe  a  quo  ad  illas  philosophiae  scriptiones 
impulsus  esset';  cui  opinioni  aliquid  fortasse  accedit  fidei  ex 
lib.  de  fin.  I  1,  2  qui  liber  [Hortensius]  cum  et  tibi  [Bruto] 
probatm  videretur  et  iis^  quos  ego  posse  iudicare  arbitrarer  eqs. 
is  igitur  quisquis  fuit,  sive  re  vera  Ciceroni  ante  librum  abso- 
lutum  dixerat  sive  fictus  est  dixisse  se  vereri  ne  non  conveniret 
argumentum  libri  aut  ad  suam  aetatem  aut  ad  Ciceronis.  ad 
eam  dubitationem  quid  responderit  Cicero,  conicere  licet  ex 
LucuUi  prooemio:  philosophiae  tractationem  optimo  atque  am- 
plissimo  quoque  dignissimam  esse ;  et  fortasse  M.  Catonis  exemplo 
usus  est,  qui  Graecas  litteras  in  senectute  didicisset. 

Deinde  ad  prooemium  referendum  esse  conicimus  frg.  37/47, 
quod  ab  Arusiano  Messio  vol.  VII  p.  458,  17  Keil.  sic  tradi- 
tum  est 

beUum  cum  illo  gerit:  Cicero  in  Hortensio 

qui  cum  hodie  bellum  cum  mortuo  gerunt. 

Gudianus  codex  exhibet  haec  quicum  mortuo  hodie  bellum 
gerunt^  unde  Keilius  sic  scribendum  esse  suspicatur  qui  hodie 
bellum  cum  mortuo  gerurU.  ^^^^  vero  de  ea  re  quidquam 
licet  efficere  in  tantulo  fragmento  et  quod  qua  ratione  cum  pro- 
ximis  coniunctum  fuerit  prorsus  nesciamus.  ad  sententiam  autem 
enucleandam  valet  aliquid  locus  Trebellii  PoUionis   qui  vocatur 

1  Cf.  Schlottraannus  dissert.  Rostocli.  a.  1889,  cui  inscripsit  Ars  dia- 
logorum  componendorum  quas  vicissitudines  apud  Graecos  et  Romanos 
subierit,  pag.  43. 

a  Tusc.  disp.  V  41,  121. 

(testim.  8  /  fragm.  8)  \  ubi  is  se  plura  de  Gallieno  in  eo  libro 
narraturum  esse  negat;  multa  enim  alio  loco  proferenda  esse, 
quae  iterum  dici  minus  utile  videatur ;  huc  inquit  accedit,  quA)d 
quaedain  etiam  studiose  praetermisi,  ne  eius  posteri  multis 
rebus  editis  laederentur.  scis  enim  ipse  tales  homines  cum 
is^  qui  aliqua  de  maioribus  eorum  scripserint,  quantum 
gerant  bellum.  nec  ignota  esse  arbitror^  quae  diocit  Marcus 
Tullius  in  Hortensio  eqs.  eundem  Hortensii  locum  significari 
quem  aflfert  Arusianus,  manifestum  est.  verum  cavendum  est, 
ne  verborum  simihtudine  decepti  Ciceroni  intrudamus  sententiam, 
quae  biographi  illius  propria  sit.  apud  hunc  enim  bellum  gerunt 
homines  cum  iis,  qui  aliqua  de  eorum  maioribus  scripserunt,  cum 
contumeliis  scilicet  aut  reprehensione:  apud  Ciceronem  bellum 
geritur  cum  mortuo  a  rerum  scriptoribus ;  id  enim  intellegitur  ex 
PoUione  sive  quisquis  fuit,  qui  certe  loci  TuIIiani  mentionem 
non  fecisset,  nisi  quid  sibi  inde  parari  putavisset  excusationis. 
fuit  igitur  apud  Ciceronem  quaedam  vituperatio  eorum,  qui  in 
aliquem  mortuum  scribendo  invecti  erant,  ita  fere  ut  apud  Archi- 
lochum  legitur  oo  yan  iai^kov  xaxbavuljaf.  xepiufJLkeiv  en  dudpdaiu. 
ac  non  universam  fuisse  eam  vituperationem,  sed  ad  certum  ali- 
quod  factum  spectavisse  apparere  videtur  ex  verbo  hodie,  quo 
ipsa  auctoris  tempora  significantur.  iam  de  quo  mortuo  per  Utte- 
ras  contumeliis  petito  egerit  Cicero,  pro  certo  statui  hodie  non 
potest.  tamen  si  licet  coniecturam  proferre,  mortuum  illum  Ca- 
tonem  esse  putamus.  cuius  laudes  cum  Cicero  anno  708,  quam- 
vis  tempora  timens,  ut  dicit  ^  inimica  virtuti,  proprio  Ubello  cele- 
bravisset,  lulium  Caesarem  eiusque  amicos  contra  scripsisse  con- 
stat^.  atque  ipsius  quidem  Caesaris  Anticatones,  quos  conscripsit 
'  sub  tempus  Mundensis  proelii'*,  h.  e.  circa  XVI.  Kal.  Apr.  a. 
709,  Ciceroni  eo  tempore,  quo  Hortensium  coniecimus  scriptum 
esse,  nondum  in  manus  venerant.    sed  quid  molirentur  illi,  probe 


i  vitae  Salonini  Gallieni  2,  1. 

2  Orat.  10,  35. 

3  cf.  Goettlingius  opusc.  pag.  153  sq. 
*  Sueton.  Caes.  56. 

sciebat:  Hirtii  enim  librum,  quo  is  collegerat  vitia  Catonis,  acce- 
pit  ineunte  mense  Maio^  compertumque  habebat  eodera  fere 
tempore,  Caesarem  scripsisse  vituperationem  Catonis*.  quod 
quam  aegre  tulerit,  intellegitur  ex  epistulis  eo  tempore  scriptis, 
velut  ad  Att.  XII  44,  1,  ubi  cum  stomacho  quodam  atque  con- 
temptu  Atticum  rogat,  ut  Hirtii  librum  divulgandum  curet,  et 
ex  proxima  epistula  (§  3),  ubi  acerbe  se  Caesarem  malle  dicit 
wjvyaov  Quirino  quam  Saluti'^.  itaque  cur  in  libro  eodem  fere 
tempore  scripto  non  potuerit  significare,  quam  abiectum  hoc 
esset,  cum  mortuo  cive  bellum  gerere,  non  videmus.  sed,  uti 
dixiraus,  pro  certo  neque  hoc  statui  licet  neque  aliud  quidquam. 
Tertium  prooemio  tribuendum  esse  opinamur  frg.  79/86 
(Non.  p.  338,   8) 

qui  cum  publicas  iniurias  lente  tulisset^  suam  non  tulit. 
quo  quis  significetur,  coniectura  assequi  conatus  est  Petrus  Victo- 
rius*.  cognovit  enim  'quadrare  ea  verba  mirifice  personae 
Aristogitonis  Atheniensis,  qui  cum  civitatem  ab  iniusto  homine 
vexari  oranique  dignitate  spoHari  cerneret,  sua  nihil  interesse 
putaverit,  quid  de  illis  rebus  fieret,  idem  tamen  postea,  cum 
Hipparchum  .  .  .  Harmodium,  cuius  amore  flagrabat,  conciliare 
sibi  velle  intellexisset,  suam  hanc  privatam  iniuriam  non  tulerit, 
sed  .  .  .  dolorem  suum  ultus  sit.'  nos,  quis  significetur,  quaerere 
desistimus ;  sed  qua  de  causa  illud,  cuiuscumque  fuit,  exemplum 
posuerit  Tullius,  recte  fortasse  cognoscemus  recordati,  quam  saepe 
iUe  in  prooemiis  exposuerit,  quomodo  factum  esset,  ut  ipse,  qui 
antea  rei  publicae  gubernacula  tenuisset,  tum  frueretur  eo  otio, 
cui  paene  deesset  dignitas;  veUit  de  nat.  deor.  1  4,  9  haec 
scripsit  hortata  etiam  est,  ut  im  ad  haec  conferrem^  animi 
aegritudo  fortunae  magna  et  gravi  commota  iniuria^  et  Caesare 
mortuo  de  divin.  II  %  7  quod  cum  accidisset  nostrae  rei 
publicae  [scil.  ut  ab  uno  teneretur],  tum  pristinis  orbati  mune- 
ribus  haec  studia  renovare  coepimus,    ut  et  animus  molestiis 

1  ad  Att.  XII  40,  1. 

8  ibid.  41,  4. 

3  cf.  Drumann.  hist.  Rom.  VI  296. 

*  Var.  et  antiq.  lect.  lib.  XX  cap.  21. 

hac  potissimum  re  levaretur,  et  prodessemus  civibus  nostris 
qua  re  cumque  possemus ;  et  paulo  ante  (§  6)  dabunt  igitur 
mihi  veniam  mei  cives  vel  gratiam  potius  habebunt,  quod^  cum 
esset  in  unius  potestate  res  publica,  neque  ego  me  abdidi 
neque  deserui  neque  adfliooi  neque  ita  gessi  quasi 
hominib u s  aut  temporibus  iratus,  neq ue porro  ita  aut 
adulatus  aut  admiratus  fortunam  sum  alterius,  ut  me  meae 
paeniteret\  quibus  locis  comparatis  fragmentum  illud  in 
prooemio  locum  habuisse,  ita  ut  vituperatio  quaedam  in  eo  inesset 
Ciceronemque  ipsum  aliter  agere  significaretur ,  nonnulla  cum 
probabilitate  nobis  videmur  statuere. 

Denique  quod  Sigonius^  fuisse  in  hoc  prooemio  coniecit 
laudes  Hortensii,  ut  Catulus  et  LucuUus  laudati  sunt  in  Aca- 
demicorum  priorura  prooemiis^,  id  sane  veri  simile  est,  praesertim 
cum  Hortensius  paucis  annis  ante  conscriptum  hunc  Hbrum 
(anno  704^)  mortuus  sit.  neque  tamen  ad  eam  prooemii  parti- 
culam  quod  pertineat  fragmentum  videtur  exstare.  nam  quod 
idem  Sigonius  frg.  1/15  sic  constituit  et  Paulum  Marcelli 
occupavisse,  cum  codices  Nonii  pro  Marcelli  exhibeant  aut  an- 
gelli  aut  macelli ,  sic  interpretatus  'Paulum  Marcelli  collegam 
invenisse'  scil.  Hortensium,  ita  ut  significarentur  L.  Paulus  et 
C.  Marcellus,  quibus  consuHbus  mortem  obiit  Hortensius,  et  vide- 
retur  paucis  ante  eius  mortem  .sive  diebus  sive  mensibus  habita 
haec  disputatio,  ea  cum  interpretatione  neque  sententiae  con- 
formatio  congruit  neque  temporum  ratio,  qua  colloquium  iHud 
certe  ante  annum  694  habitum  esse  demonstratur. 

Etenim  participes  fuere  j^raeter  Ciceronem  et  Hortensium 
L.  Licinius  LucuUus  et  Q.  Lutatius  Catulus  CapitoHnus,  e  quibus 
hic  anno  694  ^  iHe  paucis  annis  post  mortuus  est.  nam  eis 
Q.  LuciHum  Balbum  falso  a  quibusdam  ex  Augustini  verbis,  quae 
contra   luHanum    haer.    Pel.   def.  IV  14,  72    ante   Hortensii  frg. 


»  cf.  etiam  Bruti  2,  8. 

2  1.  1.  fol.  98  V. 

S  cf.  ad  Alt.  XIII  32,  2. 

*  cf.  Bruti  1,  1. 

S  Drumannus  hist.  Rom.  \'  590.   13.  675,  67. 

74/81  leguntur  et  spectant  ad  librum  de  natura  deorum  11, 
additum  esse  Krischius  adnotavit^  inde  igitur  ut  ante  annum 
694  hoc  coUoquium  habitum  esse  apparet,  ita  orationis  Tullii 
Cornelianae  mentio,  quam  fragmento  47/14  inici  infra  exponemus, 
non  ante  annum  689  vel  non  multo  potius  post  eum  annum  id 
factum  esse  demonstrat. 

Temporis  autem  occasionis  loci  expositio  quo  modo  insti- 
tuatur,  ut  in  arte  poetica  gravissimi  est  momenti,  ita  in  dialogis, 
quibus  quid  commune  sit  cum  scaenicis  scriptionibus  apertum 
est,  non  parvi  faciendum.  et  ut  ex  veterum  poetarum  numero 
ii,  quos  cum  Cicerone  consulares  possis  dicere,  rem  ita  insti- 
tuerunt,  ut  quae  scire  opus  esset  ad  intellegendum  fabulae  argu- 
mentum,  ex  ipsa  fabula  haurire  possent  spectatores,  ita  post 
Platonem  egit  Cicero  in  Legum  libris  I  et  II,  quos  elegantissimis 
exordiis  et  Phaedri  Platonici  resipientibus  suavitatem  instruxit: 
ipsis  enim  colloquentibus  inductis  proficisci  facit  sermonem  a  loci 
laudibus,  unde  per  ambages  quasdam  haud  iniucundas  ad  eam 
rem  deducit  legentes,  de  qua  acturus  est.  nec  sine  arte  et 
venustate  sermonum  exordia  instituit  in  Bruto,  de  finibus  quinto, 
Academicorum  posteriorum  primo.  quem  in  numerum  Horten- 
sium  quoque  referendum  esse  luculenter  docere  videntur  exordii 
fragmenta,  quae  iam  consideranda  sunt.  ac  primum  velim  spec- 
tentur  haec:  frg.  2/16  (Non  p.  438,  10) 

quod  cum  uterque  nostrum  adnuissent,  omnesque  ad  id 
tempus^  quod  erat  dictum^  postero  die  venissemus^ . .  . 
frgg.  3/17  {cum  —  omatam,  schol.  Gronov.  p.  404,  20)  et  4/18 
(Luculloque  —  fuisset,  Arusian.  Mess.  vol.  VII  p.  476,  4  Keil.)^ 
cum  in  villam  Luculli  ventum  esset  omni  apparatu 
venustatis  omatam^  Luculloque  noster  adventus  et  grattis 
et  iucundus  fuisset, . . . 


/ 


1  Stud.  Gotting.  a.  1845  part.  II  pag.  128  adn.  l.  cf.  Aug.  c.  lul. 
IV  12,  68  'Balbus^  inquis  'apud  Tullium  cum  Cotta  vere  diligenterque 
diaseruit '.  vix  hoc  monerem  nisi  opinione  illa  decepti  essent  Drumannus 
hist.  Rom.  VI  322,  18  et  C.  F.  W.  Muellerus  in  libri  de  nat.  deor.  H 
argumento. 

3  coniunxit  Keilius  1.  1. 

apparet  inter  Catulum  Hortensium  Ciceronem,  cum  essent  in  urbe 
et  sive  Catulus  sive  Hortensius  proposuisset,  convenisse  ut  postero 
die  una  ad  Lucullum,  qui  ruri  erat,  proficiscerentur.  quod  vide 
quam  apte  fictum  sit:  nempe  oportebat  declarari,  quo  modo 
factum  esset,  ut  viri  in  re  publica  ilUs  quidem  temporibus  maxime 
occupati  tempus  sibi  sumerent  ad  disceptandas  eas  quaestiones, 
quae  minime  ex  re  pubHca  essent  petitae.  eodem  artificio  usus 
est  Cicero  in  libro  de  oratore  I  7 ,  24  sqq.,  ubi  anno  663 
'ludorum  Romanorum  diebus  L.  Crassum  quasi  coUigendi  sui 
causa  se  in  Tuscuhnum  contuHsse'  cum  familiaribus  narrat,  et 
cum  primo  die  de  temporibus  deque  universa  re  pubHca  coUo- 
cuti  essent  postero  die  animi  relaxandi  causa  (8,  29)  Crassum 
sermonem  quendam  de  studio  dicendi  intuHsse^  similiter  igitur 
in  Hortensio  res  instituta  est.  atque  ex  eius,  qui  rusticationem 
illam  suasit,  verbis  pauca  servasse  nobis  videtur  Nonius  p   269,  10 

haec  (frg.  81  88) 

ea  facultas  maiorihus  nostris^  erat,  qui  confectis  senatus 

consultis . . . 
quae  verba  in  hanc  fere  sententiam  supplenda  esse  censemus  qui 
confectis  senatus  consultis  riis  ex  urbe  tamquam  e  vinclis  evo- 
lare  solebant.  conferas  enim  de  leg.  II  1,  3  de  off.  III  1,  2 
de  sen.  16,  56;  nec  multo  secus  scripsit  Varro  rer.  rust.  I  2,  1 
quid  vos  hicf  num  feriae  sementivae  otiosos  huc  adduxerunt, 
ut  patres  et  avos  solebant  nostros?  quamquam  potest  illa  sen- 
tentia  etiam  ad  ahum  locum  pertinere,  de  quo  infra  dicemus. 

Pauca  addere  liceat  de  fragmento  2/16.  in  quo  quod  viri 
quidam  docti  pro  adnuissent  reposuerunt  singularem  numerum, 
nos  secus  iudicamus.  quamquam  Draegerus^  negat  cum  uterque 
pronomine  coniungi  pluralem  numerura,  nisi  pronomen  et  verbum 
aut  longe  inter  se  distarent  aut  diversorum  essent  enuntiatorum. 
cui   normae   quadrant   loci    Tulliani    pro   Mil.  27,  75   de  fin.  I 


1  cf.  quae   de  Scribonii   (qui   mortuus   est  a.  701)   dialogo   tradit   Cic. 

Brut.  60,  218. 

2  Sic  Nonii  libri  el  scripti  et  impressi  omnes:  nostris  maiorihus  frag- 
mentorum  Ciceronianorum  editiones  omnes  praeter  Gerlachianam. 

3  Historische  Syntax  der  lateinischen  Sprache  I  148. 

5,  16.  II  1,  1.  sed  concedenda  esse  videtur  altera  exceptio,  ut, 
si  inter  pronomen  et  verbuni  intercedat  aliquid.  unde  pronomen 
plurali  sensu  positum  esse  appareat,  verbum  quoque  possit  plura- 
liter  enuntiari.  velut  Terentius  scripsit  Eunuchi  v.  840  sq. 
ifferqi(e,  mater  et  pater,  quasi  dedita  opera  domi  erant 
et  Caesar  bell  civ.  III  30,  3  eodemque  die  uterque  eorum  ex 
castris  stativis  a  flumine  Apso  exercitum  educunt.  cui  loco 
simillime  conformatus  est  is,  de  quo  agimus  ex  Hortensio. 

Illuc  redeamus.  postero  igitur  die  proficiscuntur  illi  ad 
villam  Lurulli  Tusculanam;  ita  enim  Cicero,  cum  coUoquii  partes 
per  Hortensium  et  Academicorum  priorum  libros  eisdem  tribueret 
personis,  rem  instituit,  ut  in  Hortensio  colloquium  fieret  in  villa 
Luculli,  in  Catulo  apud  Catulum,  in  Lucullo  apud  Hortensium'. 
eo  cum  venissent  —  nam  fragmento  3/17,  in  quo  liber  exhibet 
inlla  ,  .  .  hellum  .  .  .  ormatum,  rectam  medelam  attulit  Madvi- 
gius*  — ,  Lucullus  eos  salvos  esse  iussit;  eam  enim  vim  esse 
fragmenti  4/18  patet  ex  Reipublicae  I  9,  14-  12,  18.  deinde 
postquam  consederunt  loco  aliquo  naturae  et  artis  ornamentis 
conspicuo,  Catulus  ipsum  locum  laudavit:  frg.  5/19  (Arusian. 
Mess.  vol.  VII  p.  467,   1  Keil ) 

hic  primum  Catulus  delectatus  ipso  loco 
Hortensius,   et    ut    hospiti   blandiretur  et   quod  re  vera  signis  et 
tabulis  pictis  admodum  delectabatur,  laudavit  villae  hortorumque 
ornatum:  frg.  6/20  (Non.  p.  128,  3) 

nam  cum  omnis  sollertia  admiranda  est^  tum  ea^  quae 
efflcit^  ut  inanima  qtme  sint  vivere  et  spirare  videantnr. 
nam  cur  ea  verba  de  ornamentis  domus  ac  supellectilis  sculp- 
toris  aut  caelatoris  arte  nobilitatis' ,  non  de  statuis  picturisque 
intellegenda  esse  putet  Usenerus^,  non  video;  spirandi  enim  ver- 
bum  et  de  aeribus  ponitur,  velut  a  Vergilio  Aen.  VI  847,  et  de 
'Pariis  lapidibus\  ut   ab   eodem  Georg.  III  34;   hoc   loco   sane 

1  LucuU.  3,  9.    Catuli  villa  prope  Cumas,  Hortensii  apud  Baulos  .sila 
erat:  Cic.  Luc    25,  80.     Plin.  n.  h.  IX  65,  172. 

3  append.    Ascon.   Pedian.    p   30. 

3  Dionys.  de  imitatione  libr.  reliq.  p.  118. 

etiam  de  illo  genere  dictum  est;  laudavisse  autem  Hortensium 
statuas  et  picturas,  demonstrant  verba  scholiastae  Gronoviani  ad 
Cic.  in  Verrem  I  20,  54  p.  404,  20  Bait.  Hortensium  praecipue 
videtur  signiflcare,  qui  huius  modi  signis  et  tahulis  pictis 
familiariter  delectahatur.  id  manifestius  in  Hortensio  ostendit 
dialogo  (sequitur  frg  3/17).  qui  quod  ea  Ciceronis  verba  affert, 
quae  non  satis  illustrent  id  quod  illustrandum  erat,  id  ei  non 
semel  accidit^  ita  ut  in  ea  re  non  adeo  haerendum  sit,  ut  pro 
LucuUo  cum  Schuetzio  substituatur  Hortensius. 

Sed  iam  delati  sumus  in  eam  dialogi  partem,  quae  nuper 
edita  et  multifariae  lectionis  ope  illustrata  est  ab  Usenero^.  qui 
vir  doctissimus  quod  fragmento  6/20  subiunxit  9/23  10/24  atque, 
quod  et  ipsi  dudum  cum  eis  coniungendum  censuimus,  41/51, 
id  ne  specie  quadam  ductus  fecerit  vereor.  neque  enim  verum 
est,  quod  dicit,  prima  oratione,  quam  Catuli  fuisse  probabiUter 
conicit,  de  Htterarum  utilitate  dictum  esse;  historiam  enim,  quae 
certe  pars  est  litterarum,  laudavit  Lucullus  (frg.  11/1 1).  accedit, 
quod  ipsa  frgg.  9/23  et  10/24  Useneri  sententiae  videntur  re- 
pugnare.  ex  eis  enim,  quae  ibi  adbibitae  sunt,  comparationibus 
videtur  apparere,  non  tam  agi  de  Htteris  earumque  usu,  quam 
de  praeparandi  necessitate;  atque  ea  praeparatio  instituenda  esse 
dicitur  non  litteris  tantum,  sed  ^litteris  liberaUbusque  doctrinis' 
(ut  interim  Useneri  lectionem  sequamur).  denique  et  sapientiae 
mentione  in  fragmento  9/23  facta  et  loco  simiU  Tusc.  disp.  II 
5,  13,  quem  infra  accuratius  cum  his  fragmentis  comparabimus, 
eo  adducimur,  ut  ab  hoc  Hortensii  loco  ea  aUena  esse  censeamus. 

Catulum  igitur  de  poesi  verba  fecisse  statuimus.  in  quam 
quo  modo  videatur  a  viUae  eiusque  ornatus  laudibus  delatus  esse 
sermo,  inteUegitur  ex  his  quae  de  fin.  III  2,  8  TuUius  dicit  de 
LucuUo  puero  his  lihris  eum  malo  quam  reliquo  ornatu  villae 
delectari.  et  ut  Catulus  poesim,  ita  historiam  laudavit  LucuUus 
teste  schoUasta  Gronoviano  p.  441,  10  (frg.  H/H).  quarum  ora- 
tionum  fragmcato  Usenerus  tam  sagaciter  coUegit  et  exemphs  ex 


1  cf.  Stangelius  der  sog.  Gronovscholiast  pag.  27. 
S  cf.  supra  pag.  19. 


—     28     — 

ampla  lectionis  copia  petitis  ita  illustravit,  ut  nos  quidem  quod 
addamus  vix  habeamus  quidquam.  primum  enim  recte  quae 
Seneca  scribit  epist.  V  9  (49),  5 

negat  Cicero,  si  duplicetur  sihi  aetas,  habiturum  se  tempus  quo 

legat  lyricos 

ea,  eum  post  A.  Maium  ad  librum  de  re  publica  IV  9,  9  adscribi 

solerent,  ad  Hortensium  revocavit:   certe  in  Republica  quo  con- 

silio   de  lyricis  poetis  dictum  esse  putemus,    vix  intellegitur,   ut 

ne  Plato    quidem    in    Reipublicae   tertio   de  eis   verba  fecit;    in 

Hortensio   autem  varia   poeseos  genera  perstricta  esse  docet  frg. 

38/48  (Non.  p.  396,  23),  quod  est  de  tragoediarum  scriptoribus 

qua  re  velim  dari  mihi^  Luculle^  iubeas  indicem  tragi- 

corum^  ut  sumam,  qui  forte  mihi  desuntK 

denique  teste  Donato  de  comoedia  pag.  8,  6  Reiflf. 

comoediam  esse  Cicero  (sive  Catulus  apud  Ciceronem) 
ait  imitationem  vitae^  speculum  consuetudinis^^  ima- 
cfinem   veritatis. 

nam  quod  ea  verba  referri  solent  ad  Reipublicae  librum  IV,  ibi 

omnem   disputationem  contra  poesim  directam  esse  recte  monuit 

Usenerus^.     quod   autem   vir   doctissimus  hoc  fragmento  (82/89 

ap.  Non.  p.  240,  31) 

.  .  .  quod  alterius   ingenium   sic   ut  acetum  Aegyptium^ 

alterius  sic  acre  ut  mel  Hi/mettium  dicimus 

comicos   poetas   inter  se   comparari   coniecit.   de  eius    fragmenti 

sententia   nos   neque   hoc   affirmare  audemus   neque  aliud   quid- 

quam.    tamen  quam  recte  in  priore  eius  particula  editores  plerique 

post  voculam  sic  adiectivum  aliquod  inserendum  esse  putaverint*, 

dubitamus.    potuit  enim,  si  recte  sentimus,  comparatio,  quorum- 

cumque  fuit,   ita   institui,   ut  utriusque   ingenium  acre  diceretur, 

sed  alterius  vere  acre,  alterius  temperatum.     nam  acetum   dulce 


^   si  qui  coni  Orellius,  desint  L.  Muellerus,  neutrum,  puto,  necessario. 
3  cf.  Livius  Andron.  ap.  Don.  ibid.  p.  8,   14. 
s  cf.  de  re  publ    IV  12,  14. 

*  dulce  Sigonius  acidum  Halmius  actl.  acad.  Monac.  a.  1862  vol.  II 
p.  39  mite  Usenerus  sic  acre  ut  ac.  Aeg.,  alt.  sic  ut  mel  Hym.  dulce 
dicimits  Quicheratus. 

vel  mite  usquam  laudari  non  invenio;  immo  ut  teste  Athenaeo  II 

p.  67  c  xdXktazov  o^oq  eJuat  ^T^at  XpoatnnoQ  6  (ptloaoipoQ  x6  re 

AtyuTixtou  xdt  Tb  Kvidtov,  ita  Cato  de  re  rust.  104,  2  acerrimum 

acetum  dicit  pulcherrimum ;  mel  autem  voluisse  veteres  esse  'ex 

dulci  acre'  probant  loci  ab  Usenero  congesti.    itaque  oxymoron, 

ut  ita  dicam,    in   posteriore  tantum  sententiae  parte  inesse  arbi- 

tramur;  et  de  ea  tantum  Augustinus  scribit   de  beata  vita  2,  14 

nescio  quo  modo  contortum  hoc  et  aculeaium  quod  posuisti,  ut 

ait  ille  de  melle  Hymettio:    acriter    dulce    est  nihilque 

inflat  viscera. 

scilicet  Ciceronis   haec  esse   suspicamur   et  posita,   ut  sententiae 

inius  aculeus  patefieret. 

Sed  pergimus.  Usenerus  quod  ea,  quae  ad  comoediam 
pertinere  iudicavit,  extremo  huius  orationis  loco  coUocavit,  id 
consulto  atque  recte  fecisse  videtur.  etenim  si  cum  illis  comoe- 
diae  laudibus  confertur  locus  qui  est  de  orat.  II  9,  36,  ubi  historia 
dicitur  testis  temporum,  lux  veritatis,  vita  memoriae.  magistra 
vitae,  nuntia  vetustatis',  facile  conicitur,  qua  ratione  transitus 
factus  sit  a  poesi  ad  historiam.  quae  suspicio  confirmatur  his, 
quae  ex  Luculli  oratione  excerpta  esse  apertum  est:  frg.  13/26 
(Non.  p.  275,  31) 

unde  autem  facilius  quam  ex  annalium  monumentis  aut 
bellicae  res  aut  omnis  rei  publicae  disciplina  cognoscitur? 
frg-  14/27  (Non.  p.  315.  21) 

unde  aut  ad  agendum  aut  ad  dicendum  copia  depromi 

maior  gravissimorum  exemplorum  quasi  incorruptoram 

testimoniorum  potestf 

verum    non    solum    utilitatem   in    his    rebus  quaesitam  esse,    sed 

etiam  delectationem,  docet  frg.  12/25,  quod  ex  Nonio  p.  315,  27. 

241,  12.  343,  10  recte  sic  composuit  Petrus  Victorius' 

quid  enim  aut  Herodoto  dulcius  aut  Thucydide  gravius 
aut  Philisto  brevius   aut  Theopompo  acrius  aut  Ephor^o 
mitius  inveniri  potestf 
hic  praestantissimorum  rerum  scriptorum  delectus  quid  commune 


J  Var.  et  ant    lect.  lib.  X  cap.  10. 

habeat  cum  similibus  aliorum  auctorum  locis  et  ex  quo  fonte 
videatur  ductus  esse,  docuit  Usenerus.  qui  de  hoc  quidem  libro 
operam  suam  in  oratione  illa.  quae  fuit  de  historia,  voluit  sub- 
sistere.  neque  vero  exhausisse  eam  videtur  vir  doctissimus.  in 
libro  enim  de  legibus  primo,  postquam  eo  devenit  sermo,  ut 
alias  Cicero  profiteatur  in  historia  leges  observandas  esse,  alias 
in  poemate,  Atticus  (2,  5)  teneo  inquit  quam  optabam  occasionem 
neqne  mnittam  .  .  .  postulatur  a  te  iam  diu  .  .  .  historia.  .  .  . 
atque  ut  audias,  quid  ego  ipse  sentiam^  non  solum  mihi  vide- 
ris  eorum  studiis^  qui  litteris  delectantur,  sed  etiam  patriae 
debere  hoc  munus  .  .  .  deest  enim  historia  litteris  nostris  . .  . 
quam  ob  rem  adgredere^  quaesumus^  et  sume  ad  hanc 
rem  tempus  .  .  .'  iam  cum  eis  Attici  verbis  velim  conferantur 
frgg.  52/61  (Non.  p.  118,  24) 

quare  adgredere^  quaeso^  et  gratiflcare  rei  publicae^ 

et  36/46 :  elucebit,  puto,  similem  in  Hortensio  atque  in  Legibus 
fuisse  adhortationem ;  ad  quam  quibus  respondit  Cicero  verbis, 
ex  eis  excerptum  esse  apparet  frg.  36/46  (Non.  p.  204,  4) 

tu    me   et   alias   nonnumquam   et  paulo  ante  adhortatus 
es^  aliorum  facta  et  evmta  conquit^erem. 

ubi  quod  cum  aliqua  vi  pronomen  aliorum  in  principio  enuntiati 
secundarii  coUocatum  est,  hoc  fere  Ciceronem  dixisse  arbitramur, 
se  sua  potius  facta  scripturum  esse  quam  aliorum,  scilicet  consu- 
latus  sui  commentarium  compositurum ;  id  quod  fecit  anno  694 
ineunte*.  accedit,  quod  de  variis  Ciceronis  studiis  disputatum 
esse  apparet  ex  fragmento  47/14. 

Sed  priusquam  de  hoc  fragmento  quae  nuper  prolata  sunt 
recensemus,  pauca  dicenda  sunt  de  Iragmento  36/46  constituendo. 
quod  enim  recentiores  editores  nescio  quo  auctore  post  aliorum 


\ 


/ 


*  Krischius  Stud.  Gotting.  a.  1846  part.  II  p.  153  hoc  frg.  ila  intelle- 
gere  videtur  quidem,  ut  verba  sint  Ciceroois  sub  finem  dialogi  Horlensium 
adhortanlis,  ut  ad  suam  de  philosophiae  sententiam  accedat.  quo  facto 
quid  is  gratificaturus  fuerit  rei  publicae,  in  obscuro  relinquit. 

2  ,id  AU.  1  19,  10.  20,  6.  II  1,  1. 

inserunt  ut,  id  temere  fieri  nobis  quidem  persuasum  est.  Teren- 
tius  enim  scripsit  Eun.  v  583  adhortor  properent,  Caesar  bell. 
civ.  I  21,  4  hortatur  .  .  caveant,  Livius  VI  15,  10  quid  ego  vos 
de  vestro  impendatis  hortorf  et  sic  sine  particula  vel  in  maiore 
enuntiato  idem  paulo  supra  ut  contra  te^  M.  Manli^  adhorter 
liberes  fenore  plebem  Romanam  et  Caesar  bell.  Gall.  VI  33,  5 
hortatur,  si  rei  publicae  commodo  facere  possint,  ad  eum  dieni 
revertantur.  sic  illi:  quidni  Cicero?  nam.  si  quidem  Mergueto 
fidem  habere  hcet,  adhortandi  verbum  apud  eum  nisi  hoc  loco 
nusquam  invenitur  ita  positum,  ut  inde  pendeat  enuntiatum'. 
atque  omnino  difficinimum  est  statuere,  quid  hic  vel  ille  auctor 
n  o  n  potuerit  dicere,  videturque  nobis  ab  iis,  qui  in  talibus  rebus 
'omputando  leges  rogant  easque  leges  interpolando  ratas  reddunt, 
quaerenda  esse  ratio,  cur  ne  semel  quidem  ahter  conformare 
potuerit  sententiam  is  qui  scripsit  ac  bis  conformavit  vel  ter. 
atque  in  hac  quidem  causa  apertum  est,  si  desit  particula,  maiore 
cum  vi  efferri  sententiam  pendentem  ac  prope  non  pendere,  sed 
per  se  stare.  eadem  ratione  post  suadendi  verbum .  quod  illi 
est  affine,  particula  hic  illic  omittitur,  velut  apud  Plautum  Asin. 
644,  Corn.  Nep.  Con.  4,  1,  Cic.  ad  fam.  VII  7,  1  essedum  ali- 
quod  capias  suadeo.  idem  Cicero  scripsit  in  Catii.  I  9,  20  eos 
hoc  moneo,  desinant  furere.^  denique,  quoniam  in  has  quaestiones 
delati  sumus,  liceat  adnotare,  apud  Terentium  in  Adelphis  quod 
post  implorandi  verbum  v.  489  particulam  desiderans  gravius 
distinguendam  orationem  iudicavit  Rothius,^  id  nobis  non  pro- 
bari:  nam  de  sententia  quod  dubitavit,  nobis  Hegio  tamquam 
interpretari  videtur  Pamphilae  verba  quae  audita  sunt  v.  487 ;  cui 
opinioni  favet  Donatus  ad  3,  4,  43. 

Sed  ab   his  minutiis  ut  redeamus    ad    amphora,    Lactantius 
div.  instit.  VI  2,  15  sic  scribit  (frg.  47/14) 

i  Philipp.  I  9,  22  codicum  pars  exhibet  adhortari  adulescentes ,  ut 
turbulenti . . .  cives  velint  esse,  ceteri  hortari;  et  sic  hodie  editur. 

3  De  curandi  verbo  egerunt  Lachmannus  comment.  Lucret.  pag.  362 
et  C.  F.  W.  Muellerus  in  adnot.  crit.  ad  Cic.  Acad.  pr.  11  22,  71. 

3    Quaestt.  gramm.  diss.  inaug.    Berol.  1876  pag.  14  adn. 


mim 


—     32     — 

apud  Ciceronem  Catulus  in  Hortensio  philosophiam  rehus  omni- 
hu8  praeferens  malle  se  dicit  vel  iimmi  parvum  de  officio 
libellwn  qnam  hngam  orationem  pro  seditioso  homine 
Cornelio. 
quibus  Catuli  verbis  qui  'aculeus  praefixus  sit',  Usenerus  expli- 
cavit.  significatur  enim  ea  oratio,  qua  anno  689  Cicero  quadriduo 
defendit  C.  Cornelium  maiestatis  reum;  in  quem  testimonia  dixe- 
runt  cum  alii  principes  civitatis  tum  Q.  Hortensius  Q.  Catulus, 
denique  M.  Lucullus  Lucii  frater'.  dixerunt  autem  vidi^se  se 
cum  Co7-nelias  in  tribimatu  codicem  [cum  praeconem  pronun- 
tiare  Servilius  Globulus  tr.  pl.  passus  non  esset]  pro  rostris  ipse 
recitaret,  quod  ante  Cornelium  nemo  fecisse  existimaretur. 
volebant  videri  se  iudicare  eam  rem  magnopere  ad  crimen 
immimdae  maiestatis  tribimiciae  pertinere;  etenim  prope  tolle- 
batur  intercessio^  si  id  tribunis  permitteretur.  ipsi  igitur  Cice- 
roni,  ut  scribit  Usenerus,  Catulus  exprobrat,  quod  dicit  plus 
utilitatis  rem  publicam  capturam  fuisse,  si  '  unum  parvum  de 
officio  |scil.  tribuni  plebis]  libellum  scripsisset,  quam  longa  ora« 
tione  nuperrime  pro  Cornelio  habita'.^  verum  iam  oritur  quaedam 
difficultas.  Lactantius  enim  Catulum  illa  testatur  dixisse  philo- 
sophiam  rebus  omnibus  praeferentera ' ,  quae  sic  interpretatus  est 
Usenerus,  ut  in  ea  dialogi  parte  verba  illa  posita  fuisse  statueret, 
ubi  Catulus  philosophiae  causam  agebat.  at  tribuni  plebis  offi- 
cium  scribendo  exponere  non  erat  philosophi,  sed  iure  consulti, 
ut  et  Cincius  et  Ulpianus,  quibus  exemplis  utitur  ille  v.  d  ,  et 
Ateius  Capito,  qui  scripsit  de  officio  senatorio',  iuris  consulti 
fuerunt*.  itaque  in  ipsis  illis  verbis,  quae  aflfert  Lactantius,  nihil 
inest,    quod   ad   philosophiae   laudes   pertineat.     ex  eis  angustiis 


\ 


l  Asconius  pag.  63,  10  ed.  Kiessl.  et  Schoell. 

3  De  sermonis  genere  cf.  de  or.  I  44,  195  bibliothecas  mehercule 
omnium  philosophorum  units  mihi  mdetur  XII  tahularum  lihellus  .  .  . 
superare  Bruti  73,  256  malim  mihi  L.  Crassi  unam  pro  M\  Curio 
dictionem  quam  castellanos  triumphos  duo. 

S  Gell.  noct.  Aw.  IV  10,  7. 

*  cf.  etiam  Cic.  de  leg.  III  20,  48  plerosque  in  magistratihus  igno- 
ratione  iuris  sui  tantum  sapere  quantum  apparitores  velint. 


^t 

nescio  an  facillime  nos  expediamus,  si  Lactantium  erravisse  pute- 
mus.  id  quod  profecto  facillime  potuit  fieri:  ipsum  enim  Hor- 
tensium  hoc  loco  inspexisse  Lactantium  non  est  quod  credamus; 
meminerat  verba  illa,  simul  meminerat,  Catuli  esse  quandam  in 
Hortensio  philosophiae  laudationem :  inde  natus  ille  error.  acce- 
dere  potuit,  quod  non  tam  separatim  quam  in  transcursu  de 
iuris  peritia  actum  est,  cum  LuculU  verbis,  quibus  Ciceronem 
ad  historiam  conscribendam  hortabatur,  sermo  in  varia  eius  studia 
delatus  esset.  et  ab  eis,  quae  Lactantius  affert,  CatuU  verbis 
facile  transitus  parari  poterat  ad  laudes  eloquentiae. 

Sed  paucis  liceat  deflectere  a  recta  via,  ut  Useneri  iUud 
inventum  tamquam  spicilegii  causa  sequentes  aUquid  afferamus, 
quo  ei  rursus  maior  fiat  fides.  videtur  enim  in  LucuUo,  cuius 
dialogi  tempus  idem  fere  esse  patet  atque  Hortensn,  compluribus 
locis  eadem  iUa  causa  CorneUana  per  iocum  significari.  velut 
LucuUus  Ciceronem  nomine  appeUans  (5,  13)  primum  inquit 
rnihi  videmini^  cum  veteres  physicos  appellatis^  facere  idem 
quod  seditiosi  cives  solent^  cum  aliquos  ex  antiquis 
claros  viros  proferunt^  quos  dicant  fuisse  populares^  ut 
eorum  ipsi  similes  esse  videantur. '  et  ita  egisse  Tullium  in 
CorneUana  altera  apparet  ex  verbis  eius,  quae  servata  sunt  in 
excerptis  ex  GriUio  apud  Halmium  rhet.  Lat.  min.  p.  598,  33  ^ 
his  hic  mos  iam  apud  illos  antiquos  et  barbatos  fuit^  ut 
persequerentur  populares.  pergit  LucuUus  enumerans  tales 
viros:  P.  Valerium  C.  Flaminium  L.  Cassium  Q.  Pompeium 
P.  Africanum  P.  Crassum  P.  Scaevolam  Ti.  Gracchum  C.  Marium, 
quibus  paulo  infra  addit  Saturninum  (§  14).  ex  quibus  in  ora- 
tionum  Cornelianarum  fragmentis  mentio  fit  L.  Cassii^  P.  Afri- 
cani*    Ti.   Gracchi^    L.  Saturnini^      in   eodem   dialogo  19,  62 


1  Respondet  ad  haec  Cicero  23,  72. 

3  orat.  Comel.  11  frg.  18  Kays.  4.  MueU. 

3  I  frg.  26  Kays.  50  Maell.  Ascon.  p.  69,  10. 

*  I  frg.  12  Kays.  25  Muell.  Ascon.  p.  61,  14. 

5  II  frg.  4  Kays.  5  MueU.  Ascon.  p.  71,  14  non  dicam  .  .  L.  Sa- 
tumini,  non  Gai  Gracchi,  non  Tiheri,  neminem  quem  isti  seditiosum 
existimant  nominaho. 

Lucullus  quaerit  ex  Cicerone  sic  an  tu,  cum  res  occultissimas 
aperueris  . . .  iuratusque  dixeris  ea  te  comperisse  (quod  mihi 
quoque  lieebat,  qui  ex  te  illa  cognoveram) ,  negabis  esse  rem 
ullam,  quae  cognosci  comprendi  percipi  possitf  haec  fortasse 
non  tam  ad  Cornelianam  causam  spectant  quam  ad  Catilinariam, 
praesertim  si  cum  paragrapho  insequenti  recte  conferuntur  quae 
Cicero  scribit  ad  Att.  I  14,  5.  contra  quae  47,  144  leguntur 
quid  me  igitur,  Luculle,  in  invidiam  et  tamquam  in  contionem 
vocas  et  quidem^  nt  seditiosi  tribuni  solent,  occludi  ta- 
bernas  iubesf  quo  enim  spectat  illud,  cum  artiflcia  toUi  que- 
reris  a  nobis,  nisi  ut  opifices  concitenturf  qui  si  im- 
dique  convenerint,  facile  contra  vos  incitabuntur  —  ea  ap- 
tissime,  opinor,  conferuntur  cum  eis,  quae  Asconius  pag.  52,  18 
narrat  circumventi  sunt  ante  tribunal  eius  accusatores  a  notis 
operarum  ducibus  et  paulo  infra  Manilius ,  qui  iudicium 
per  operarum  (^duces  turybaverat.  his  igitur  locis  inter 
se  collatis  et  quam  recte  Usenerus  illa  de  Hortensii  fragmento 
47/14  statuerit  apparebit  et  aliquid  accedet  fructus  ad  Luculli 
interpretationem. 

Sed  ut  redeat  unde  egressa  est  oratio,  eloquentiam  laudavit 
Hortensius,  atque  ita  quidem,  ut  videretur  eam  in  caelum  sustulisse, 
ut  dixit  is,  cuius  verba  sunt  frg.  35/45.  de  ea  arte  uberior 
videtur  fuisse  disputatio,  quippe  quae  processerit  ad  eloquentiae 
genera  inter  se  comparanda.  eo  enim  pertinet  frg.  8/22  (Non. 
p.  337  sq.) 

. . .  hunc  Crassum^  qui  lentius,  ut  scitis^  dicere  solebat^ 
ad  imitatimem  quasi  nostri  generis  contendisse 
spectant  ea  verba  ad  M.  Licinium  Crassum  Divitem,  Hortensii 
aequalem',  de  quo  Cicero  in  Bruto  (66,  233)  haec  in  huiits 
oratione  sermo  Latinus  erat^  verba  non  abiecta^  res  compositae 
diligenterj  nullus  flos  tamen  neque  lumen  ullum:  animi 
magna^  vocis  parva  contentio^  omnia  fere  ut  similiter 
atque  uno  modo  dicerentwr.  idcm  ciiim  vitium  significatur  voca- 
bulo   lentius,    qua    de   re    conferatur   Cicero    ibidem   48,    178 


/ 


s 


I  Cic.  Brut.  66,  233. 

luventius^  nimis  quidem  ille  lentus  in  dicendo  et  paene  fri" 
gidus,  Hortensii  autem  genus  dicendi  minime  lentum  ac  frigidum 
fuisse  satis  constat,  ita  ut  iure  illa  ad  eius  orationem  rettulerit 
Schneiderus. 

Cum  eloquentiae  laudibus  num  coniunxerit  Hortensius  philo- 
sophiae  detrectationem,  id  quod  statuit  Usenerus  nescio  qua  de 
causa,  dubito.  ratio  certe  harum  orationum,  quibus  diversa 
studia  laudata  esse  exposuimus,  postulare  videtur,  ut  obtrecta- 
tionem  antecesserit  laudatio.  quam  a  Catulo  institutam  esse 
efficitur  fragmento  19/14.  eis  laudibus  lacessitum  conicio  Horten- 
sium  in  philosophiam  invectum  esse.  atque  ita  conformata  fuisse 
videtur  ea  dialogi  pars,  ut  utrarumque  partium  argumenta  mutua 
se  exciperent.  ita  fit,  ut,  qua  via  progressa  sit  disputatio,  diffi- 
cillimum  sit  statuere.  quaedam  tamen  aliqua  fortasse  cura  pro- 
balitate  poterunt  affirmari.  etenim  si  respicimus  ea  quae  supra 
de  historia  dicta  sunt  et  quae  simiha  eis  de  poetis  et  de  ora- 
toribus  dicta  esse  putamus,  et  si  eos,  qui  talibus  de  rebus  dis- 
putant,  solere  reputamus  primo  universe  sapientiam  suam  laudibus 
efferre,  donec  ab  adversario  argumentis  eas  fulcire  cogantur,  hoc 
intellegimus  veri  esse  simillimum,  Catulum  quantum  ipse  philo- 
sophiae  studio  delectaretur  professum  reliquosque  ut  et  ipsi  se 
ei  dederent  adhortatum  esse.  ex  eis  verbis  superest  frg.  35/45 
(Non.  p.  385,  31) 

.  . .  eloquentia  tueri,  quam  tu  in  caelum^  Hortensi^  credo, 

ut  ipse  cum  ea  simul  ascenderes^  sustulisse .  . 
de  cuius  supplemento  quam  incerti  sumus ,    tamen  malimus  aut 
cum    Aldo    sustulisses    aut    cum    Luciano    Muellero    sustulisti 
scribere  quam  cum  Baitero  et  Usenero  sustulisse  {videris}. 

Adhortationi  illi  quo  modo  adversatus  sit  Hortensius,  intelle- 
gitur  ex  fragmento  18/31  (Non.  p.  383,  21) 

quaero  enim   non  quibus  intendam  rebu^s  animum^  sed 

quibus  relaxem  ac  remittam. 
itaque  eadem  usus  est  excusatione,  qua  Crassus  apud  Ciceronem 
de  orat.  II  5,  22  otii  fructus    est  non    contentio   animi^   sed 
relaxatio.     ad  eandem  disputationem  pertinere  frg.  81/88,    de 
quo  iam  supra  pag.  25  egimus,  conieceris  ex  eo  loco,  qui  verba 

modo  allata  subsequitur  saepe  ex  socero  meo  audivi,  cum  is 
diceret  socerum  suum  Laelium  semper  fere  cum  Scipione  so- 
litum  rtisticari  eosque  incredibiliter  repuerascere  solitos  .  . ., 
conchas  eos  et  umbilicos  .  .  .  legere  consuesse  et  ad  omnem, 
animi  remissi07iem  ludumque  descendere.     verum  id  incertum. 

Adhibendam  autem  esse  maximam  animi  contentionem  in 
legendis  philosophorum  libris  ut  affirmat  Antonius  apud  Ciceronem 
de  orat.  II  14,  61 '  in  philosophos  vestros  si  quando  incidi .  .  ., 
verbum  prorsus  nullum  intellego^  ita,  sunt  angustis  et  concisis 
disputationibus  illigati^  ita  contendit  Hortensius  fragmento  16/29 
(Non.  p.  264,  14) 

magna  etiam  anind  contentio  adhibenda  est  (in^  expli- 

cando  Aristotele  si  leges 
ubi  recte  iam  Hadrianus  lunius  post  est  inseruit  in;  nam  quod 
Orellius  edidit  ea^plicando  Aristoteli,  id  parum  probatur,  cum 
lexica  doceant,  nec  nomina  propria  nec  gerundiva  dativo  casu 
poni  solere  post  adhibendi  verbum.  sed  praeterea  offendimur 
verbis  si  leges  sive,  ut  pars  librorum  exhibent,  si  legas^  quae, 
si  enuntiatum  terminare  putantur,  satis  otiosa  sunt.  cum,  si  quid 
desideratur,  supplementum  excogitare  non  possimus  nisi  librorum 
quorundam  Aristoteleorum  indices,  ac  ne  tum  quidem  aut  oratio 
satis  proba  sit  aut  sententia.  quidni  sic  scribimus  et  distinguimus 
magna  etiam  animi  contentio  adhibenda  est  <m>  explicando, 
Aristotele(^my  si  leges ,  ita  ut  aliorum  philosophorum  nomina 
secuta  esse  putemus. 

Vehementissime  autem  '  pseudomenus  et  soritam  et  totam 
dialecticam'  aut  illusisse  Hortensium  aut  increpavisse  apparet  ex 
fragmento  45/55.  ex  qua  particula  orationis  primum  afterimus 
frg.  17/30,  quod  sic  traditum  est  apud  Nonium  p.  81,  28 

.  *  .  se  ad  extremum  pollicetur  prolaturum^  quae  se  ipsa 

comest^  quod  efflcit  dialecticorum  ratio. 
quae  ab  initio  manca  esse  apparet;  nam  si  cum  quibusdam  edi- 
toribus  pro  priori  se  scribitur  sed,  desideratur  pronomen;    prae- 
terea  quo  illud  quae  referendum  sit,  perspicuum  non  est.    quod 


1  cf.  Cic.  top.  I,  2. 

desiderium  explere  conatus  est  novissimus  Nonii  editor,  cum  sic 
refingeret  locum  se  ad  extremum  pollicetur  probaturum.  quod 
efficit  dialecticorum  ratio^  quae  se  ipsa  comest.  quae  coniec- 
tura,  si  exceperis  illud  probaturum,  quo  quid  lucremur  non  video, 
habet  sane  aliquid  speciosi,  praesertim  si  comparantur  quae  illi 
videntur  in  mente  fuisse  ex  libro  de  oratore  II  38,  158  dialectici 
.  .  .  ad  eoctremum  se  ipsi  compungunt  suis  acuminibus  et  multa 
quaerendo  reperiunt  non  modo  ea,  quae  iam  non  possint  ipsi 
dissolvere^  sed  etiam  quibus  ante  exorsa  et  potius  detexta 
prope  retexantur.  sed  hac  translatione  multo  audaciorera  esse 
illam,  quam  eftecit  Muellerus,  apparet.  itaque  cautius  certe  egit 
cognominis  iUi  Tullii  editor,  qui  satis  habuit  verbis  quae  se  ipsa 
comest  crucem  praefigere;  quamquam  cur  ea  potissimum  verba 
corrupta  esse  iudicarentur  nihil  erat.  tamen  obscura  sunt.  verum 
hanc  obscuritatem  simulque  crucem  istam  nobis  videmur  posse 
removere,  auxilio  usi  Augustini  vel  potius  luliani  Pelagiani.  qui 
cum  Augustini  doctrinas  per  litteras  impugnasset,  respondit  ille 
libris  sex,  multas  eius  sententias,  plane  ut  antea  Celsi  Origenes, 
afferens.  in  eorum  librorum  tertio^  haec  leguntur  non  igitur  sum 
pharmacopolae  similis^  ut  dicis,  qui  promittebat  bestiam^ 
qtiae  se  ipsam  comesset ,  .  .  non  enim,  ut  calumniaris,  ego 
diwi  miptias  et  magnum  bonum  et  magnum  malum^  tamquam 
eo  modo  ipsa  se  comedat  ista  sententia.  agi  de  dialectica 
quadam  argumentatione,  et  ex  verbis  quae  exscripsimus  apparet 
et  intelleget  si  quis  Augustinum  ipsum  inspiciet.  talem  igitur 
sententiam,  quae  diversa  inter  se  et  pugnantia  contineret,  com- 
paravit  lulianus  cum  bestia  quadam,  quae  se  ipsa  comesset,  eum 
qui  illam  proferret,  cum  pharmacopola  istam  bestiam  promittente^, 
non  suo  usus  ille  ioco,  sed  proverbio;  prorsus  eodem  enim  modo 
Hortensium  egisse  a}  paret.  cuius  in  verbis  vide  quam  egregie 
illud  ad  eoctremum  conveniat  pharmacopolae  artificiorum  suorum 


1  21,  47.     August.  vol.  X  pag.  726  Mign. 

3  Plura  ille  scripserat  eius  generis.  velut  Augustini  quanSam  sentenliam 
dixerat  'cimicem,  qui  ut  molestiam  vivus,  sic  foetorem  praestaret  attritus' 
(August.  c.  lul.  Pelag.  IV  9,  55);  quod  paroemiographis  commendamus. 

praecipuum  indicenti.  de  sententia  conferas  praeterea  Ciceronem 
Lucullo  48,  147,  ubi  soritem  et  pseudomenum  plagas  dicit,  quas 
ipsi  contra  se  Stoici  texuerint.  sed  illa  bestia  quid  sibi  velit, 
docent  Lucilius  apud  Nonium  p.  220,  3  (v.  1042  Lachm.)  comedent 
iam  eadem  haec  se^  ut  polypiiSy  ipsa  et  Aristoteles  hist.  anim. 
VIII  2  p.  591  a  4  ?)  dk  Xixouai  ni/£C  ^Q  «^^''C  [^  ttoXutcoijq]  abTov 
kaiYiei,  (peuS/>q  Baziv'  dW  dnedrjdeiihaQ  h^ouatu  htot  vaq  nXex- 
xdvaQ  uTtd  Twu  yoy^^pcoi/^  quibuscum  conferatur  Antigonus  histor. 
mirab.  21  (25)*  d  dk  nohmooQ  iu  tw  y£tfid)vt  zaQ  nXexTdvaQ 
auToTj  xazeadiet.  toot^  eaTiv  ^  TJfiaTt  yetfiepio)^  ot''  dvaaTSOQ  dv 
noda  ripveC^.  similem  comparationem  ab  alia  bestia  petitam 
habet  Marius  Mercator^  sed  vides  nempe,  quo  modo  te  ipsum^ 
in  dictis  tuis  contrarius  tibi^  tamquam  vipera  lanias.  nam 
quod  ex  Alcaeo  comico  haec  laudat  Athenaeus  VII  pag.  316c* 
edco  S*  ipauinv  d)Q  no>jX6nouQ^  ea  propius  accedere  videntur  ad 
translationem  iam  Homero^  usitatam,  qua  Plautus  Truculento  v. 
593  hominem  tristem  dicit  se  ipsum  comedere. 

Dialecticum  igitur  aliquem  ab  Hortensio  fictum  esse  putamus 
artem  suam  ostentantem.  quae  ostentatio  admodum  vivide  et 
paene  scaenica  ratione  depicta  est,  si  modo  recte  huc  referimus 
frg.  54/63  (Non.  p.  253,  24) 

captiim   me  fortasse^   inquit,  putas  et  id,   quod  nollem^ 
confiteri  coactum 

quae  Patricius  quoque  de  pseudomeno  intellexit. 

Ad  artem  dialecticam  pertinet  praeterea  frg.  94/99,  quod 
ex  Augustini  principiis  dialecticae  cap.  9  attulit  et  emendavit 
Crecelius  lahnii  annal.  vol.  LXXV  pag.  79  sq. 

—  apud  Ciceronem  calumniatur  Hortensius  hoc  modo:  ambigua 
se  atidere  aiunt  ewplicare  dilucide;  iidem  omme  verbum 


\ 


( 


I  Rerura  natural.  script.  ed.  Keller,  p,  7,  18. 
3  Hesiodus  Op.  v.  524,  ubi  legitur  Tevdet. 

3  Lib.  subnotationum  in  verba  luliani  (tom.  XLVIII  Mign.)  7,  1. 
*  Fragro.  com.  Graec.  ed.  Meinek.  II  p.  832. 

5  II.   I  243.  VI  202  (cf.  Cic.   Tusc.  disp.  III  26,   63).     XXIV   129. 
Od.  IX  75.  X  143.. 379. 


^ 


—    39    — 

ambiguum  esse  dicunt.  quo  modo  igitur  ambigua  am- 
biguis  explicabuntf  nam  hoc  est  in  tenebras  exstinctum 
lumen  inferre. 
dictum  autem  est  maxime  in  Stoicos;  Chrysippus  enim  aiebat 
omne  verbum  ambiguum  natura  esse,  quoniam  ex  eodem  vel 
duo  vel  plura  accipi  possent^  iidem  ut  ait  Augustinus  1.  1.  cap.  6 
'haec  quasi  cunabula  verborum  esse  crediderunt,  ut  sensus  rerum 
cum  sonorum  sensu  concordarent'.  denique  de  iisdem  idem.  1. 1. 
haec  Stoici  autumant,  quos  Cicero  in  hac  re  ut  Cicero  inridet, 
nullum  esse  verbmn  cuius  non  certa  explicari  origo  possit. 
quam  ob  rem ,  cum  ambigua  se  explicare  posse  profiterentur 
neque  uUum  verbum  haberent  nisi  ambiguum,  diserte  certe  Hor- 
tensius  eos  dixit  in  tenebras  exstinctum  lumen  inferre^.  quod 
argumentum  fortasse  significat  Augustinus  eo  loco,  quem  modo 
exscripsimus.  ubi  maluimus  librorum  scripturam  quamvis  vitio- 
sam  exprimere  quam  pro  altero  illo  Cicero  aut  cum  Halmio' 
ineptos  aut  cum  Hauptio*  cerritos  ponere.  sed  quod  Crecelius* 
Augustino  obversatum  esse  coniecit  Hbri  de  gloria  I  fragmentum, 
quod  servavit  Festus  pag.  202,  25  M.,  eam  opinionem  non  satis 
firmam  esse  recte  monuit  Hauptius*.  ne  nos  quidem  de  illo 
loco  quidquam  pro  certo  affirmamus;  tamen  simiHa  certe  in 
Hortensio  exstiterunt.  quae  qui  contra  dixit  eadem  fortasse 
ratione  solvit  qua  Augustinus^  quod  dictum  est  omne  verbum 
ambiguum  esse^  de  singulis  verbis  dictum  est.  explicantur 
ambigua  disputando  et  nemo  utique  verbis  singulis  disputat. 
nemo  igitur  ambigua  verba  verbis  ambiguis  explicabit. 

Denique   hoc   loco   inserendum   est   frg.  95/100   (Augustin. 
contra  Academicos  III  14,  31) 


1  Gell    noct.  Att.  XI  12,  1. 

3  Contrariam   quodam  modo   comparationem   habet  Seneca  epist.  XIV 
4  (92),  5. 

3  Act.  acad.  Monac.  a.   1862  vol.  II  p.  63. 

4  Opusc.  II  366. 

5  Progr.  gymn.  Elberfeld.  a.  1867  pag.  9. 
^  Dial.  princ.  cap.  9. 

eerte  in  Hortemio  legistis :  si  igitur  nec  certi  est  quidquam 

nec  opinuri  sapientis  est^  nihil  umquam  sapiens  approbahit. 
Ciceronis  orationi  continuae  cum  Krischio  ^  et  Hartlichio^ 
tribui  id  fragmentum  vetat  eius  orationis  ratio,  quam  suo  loco 
exponemus.  interim  concedetur,  opinor,  aptissimam  esse  hanc 
argumentationem  Hortensio^  simillimamque  ei  quam  modo  trac- 
tavimus.  Academicorum  enim  doctrina  ut  irrideatur,  breviter 
inter  se  componuntur  duo  eorum  placita  efficiturque  inde  quod 
absurdum  possit  dici.  quod  si  quis  talia  Hortensium  proferre 
potuisse  neget,  quippe  quae  accuratiorem  philosophiae  scientiam 
prodant,  neque  id  verum  est  —  immo  paene  trivialia  sunt 
illa  —  et  Hortensius  quamquam  dTfjinroQ  in  illis  rebus,  tamen 
non  aKaiSsuToQ  erat*. 

Facetissime  ad  ea  iurgia  respondit  sive  Cicero  sive  Catulus, 
cum  quantum  ad  ipsius  artem  valeret  dialectica,  Hortensium  ad- 
moneret.  ad  eam  enim  responsionem  referenda  esse  apparet 
frgg.  45/55  (Non.  p.  329,  19) 

tum  pseudomenus^   et  soritam  et  totam  dialecticam  aut 

illudis  aut  increpas 
ubi  quod  scriberetur  tu  aut  tun'   aut   tune  nihil  erat,    et  46/56 
(Non.  p.  364,  22) 


1  Stud.  Gotting.  a.  1845  part.  11  p.  154  adn.  1. 
3  Stud.  Lips.  XI  296  adn.   1. 

3  Idem  sensit  Dielsius  Archiv  fiir  Gesch.  d.  Philos.  I  488,  quem  de 
toto  lioc  loco  conferas. 

4  Cic.  ad  Att.  Xin  16,  1. 

5  Sic  codices  Nonii,  ubi  L.  Muellerus  adnotat  non  credo  servandam 
lectionem  traditam^  ut  sit  accusandi  casus,  sicut  philosophus  dixit 
Lucilius  [significat  v.  684  Lachm.]  adytus  Aecius  [v.  624  Ribb. ;  adde 
atomus  Lucilii  v.  687  Lachm.  syrus  Varronis  ex  Marcipore  ap.  Non. 
p.  46,  8].  nam  statim  Latine  Cicero  soritam.  at  idem  de  divin.  114,  11 
quo  modo  autem  mentientem.,  quem  (peud6fxB)^ov  vocant,  dissolvas  aut 
quem  ad  modum  soriti  resistas  —  quem,  si  necesse  sit,  Latino  verbo 
liceat  acervalem  appellare\  sed  nikil  opus  est:  ut  enim  ipsa  philo' 
sophia  et  multa  verba  Graecorum,  sic  sorites  satis  Latino  sermone 
tritus  est  — .  itaque  vereor  ne  (^'eudofjtivoug  litteris  Graecis  scribendum 
fit  plurativum  numerum  posuit  etiam  Plutarchus  de  recta  ratione  audiendi 
p.  43  C. 

quis  te  aut  est  aid  fuit  umquam  in  partiundis  rebus, 
in  deflniendis,  in  eccpUcandis  pressiorf 
quod  fragmentum  congruit  cum  eo,  quod  Tullius  in  Oratore  3,  12 
fatetur  se  oratorem  non  ex  rhetorum  officinis,  sed  ex  Academiae 
spatiis  exstitisse.  qua  de  sententia  hoc  quoque  loco  plura  dis- 
putata  esse  conieceris. 

Ut  ipse  dialectica  uti  dictus  est  Hortensius,  ita  teste  Lac- 
tantio  instit.  divin.  III  16,  9  (frg.  19/12)  'circumventus  est  arguta 
conclusione,  quod,  cum  diceret  philosophandum  non  esse,  nihilo 
minus  philosophari  videbatur,  quoniam  philosophi  est,  quid  in 
vita  faciendum  vel  non  faciendum  sit,  disputare'.  eandem  conclu- 
sionem  fuisse  in  Aristotelis  Protreptico  multumque  exinde  in 
scholis  dialecticorum  et  rhetorum  tractatam  esse  docent.  testi- 
monia  a  Rosio^  congesta,  quibus  addiderunt  Bernaysius^  Quin- 
tilianum  instit.  orat.  V  10,  70,  Dielsius^  Clementem  Alexandrinum 
Stromat.  VI  18  p.  825  P.,  nos  addimus  schoHastam  Sangallensem 
ad  Ciceronis  divinationem  vol.  V  part.  2  pag.  107,  5  ed.  Orell., 
qui  cum  verbis  quae  sunt  in  oratione  illa  (6,  21)  etiamsi  tacent, 
satis  dicunt  cum  alia  confert  tum  hoc  philosophandum  est^ 
etiamsi  non  philosophandum^. 

Argumento  illi,  ut  est  argutissimum ,  Hortensius  videtur 
repugnasse;  quare  adversarius  instituit  ei  demonstrare,  fieri  non 
posse  ut  aliquis  singulis  propositionibus  probatis  inde  quod 
effectum  esset  non  probaret.  qua  in  re  et  exemplo  quodam  usus 
est  ex  rei  familiaris  administratione  petito  et  quae  esset  talium 
conclusionum  ratio  exposuit:  frg.  50/59  (Non.  p.  193,  9) 

quidf  tu,    inquam^  soles^  cum  rationem  a  dispensatore 
accipis^  si  aera  singula  probasti^  summam,  quae  ex  his 
confecta  sit,  non  probaref 
frg.  49/58  (Non.  p.  271,  30) 


1  Aristot.  fragm.  51  ed.  a.  1886. 
>  de  dial.  Aristot.  pag.  119. 

3  Archiv  f.  Geseh.  d.  Fhilos  I  487. 

4  Hartlichius  1.  1.  pag.  239  vix  recte  confert  Cic.  ad  Att.  I  16,  13. 

mit  tihi  id  ipsum  pervertendum  fuit^   quod  tu  ne  atti- 

gisti  quidem,  aut   eius  partes  quasi   membra    quaedam 

caedenda. 
quod  caedenda  dicuntur  raembra,  intellegendae  sunt  propositiones 
vel  conclusionis  partes,  id  ipsum  esse  videtur  interius  quoddam 
vinculum,  quo  singulae  illae   partes  inter   se   contineantiin     huc 
enim  refero  frg.  42/52  (Non    p  235,  18) 

altera  est  nexa  cum  suptnure  et  inde  apta  atque  pendens 
quod  ita  intellegi  posse  docent  verba  Ciceronis  de  fin.  IV  19,  53 
ut  enim  sit  apud  illos  .  .  .  ordo  rerum  conservatus  et  omnia 
inter  se  apta  et  conewa  .  .  . ,  tamen  persequi  non  dehemus 
si  a  falsis  principiis  profecta  congruunt  ip.m  sihi  et  a  pro- 
posito  non  aberrant.  luculentius  rem  exponit  Boethius  philos. 
consol.  IV  pr.  4  v.  32  Peip.  qui  conclusioni  accedere  durum 
pidat,  aequum  est  vel  falsum  aliquid  praecessisse  demonstret 
vel  collationem  propositiomim  non  esse  efficacem  ne- 
cessariae  conclusionis  ostendat.  quamquam  frg.  illud  per  se 
aliam  quoque  continere  potest  sententiam ;  velut  Krischius  *  con- 
tulit  de  nat.  deor.  I  4,  9,  ubi  de  partibus  philosophiae  haec 
scripta  legimus  est  enim  admirabilis  quaedain  continuatio 
seriesque  rei^um.,  id  alia  ex  alia  nexa  et  omnes  inter  se  aptae 
colligataeque  videantur.  sed  sic  quo  minus  intellegamus  obstare 
videtur  iUud  altera ,  unde  de  duabus  tantum  rebus  agi  ehicet. 
idem  cadat  in  eam  sententiam,  si  quis  dicat  significari  defini- 
tionem  fati,  quod  a  Stoicis  definiebatur  'ordo  seriesque  causarum, 
cum  causae  causa  nexa  rem  ex  se  gigneret'^.  accedit,  quod 
proferendae  istius  definitionis  occasio  unde  peti  potuerit,  prorsus 
nos  latet.  itaque  putamus  edoceri  illis  verbis  Hortensium  de 
conclusionum  vi  et  natura.  id  quod,  ut  muha  in  hac  sermonis 
particula,  admodum  festive  institutum  est;  nec  minus  quod  Hor- 
tensii  adversarius  dixit  (frg  51/60  ap.  Non.  p.  170,  28) 

i  Stud.  Gotting.  a.  1845  part.  II  pag.  153. 

3  de   divin.  I  66,  125.    cf.  de  fato  15,  34.   Boeth.  phil.  cons.  IV  pr.  6 
V.  82  Peip. 

itaque    tihi   concedo   quod   in  XII  scriptis  solemus,  ut 
calculum  reducas,  si  te  alicuius  dati  paenitet. 
eandem    comparationem   in   Hipparcho  Platonico  p.  229  E  adhi- 
beri  recte  monuit  Muretus^ 

Sed  hoc  loco  illara  conclusiunculam  maluiraus  inserere  quam 
cum  Hartlichio^  in  extrema  parte  dialogica,  et  quod  prope  accedit 
ad  ea  quae  proxime  ante  tractavimus,  et  quia  magis  accommo- 
data  videbatur  ad  captiosum  illud  genus  disputandi,  quod  m 
priore  huius  disputationis  parte  obtinuisse  coniecimus,  ubi  Catulum 
Academicis  armis  contra  Hortensium  pugnavisse  haud  improba- 
bihter  coniecit  Dielsius^.  ubi  gravior  fieri  coeperat  disputatio, 
Ciceronem  primas  inter  defensores  partes  egisse  arbitramur.  siraul 
iam  non  tam  argutis  brevibusque  sententiis,  quam  amplioribus 
orationibus  pugnatum  esse  veri  simile  est;  itaque  haud  absone 
cum  Hartlichio  ad  hanc  partem  rettuleris  frg.  15/28  (Non. 
p.  30,  26) 

perge  quaeso,  nec  enim  imperite  exorsus  es, 
sunt  enim,  ni  fallor,  verba  Ciceronis  Hortensium  urbane  laudantis 
et  adhortantis;  quae  locum  habuisse  haud  procul  ab  initio  ora- 
tionis  alicuius  et  ipsa  produnt,  et  probatur  consuetudine  TuUiana, 
qua  talia  posuit   velut   de'orat.  II  8,  31  de  re  publ.  II  11,  22 

de  leg.  I  7,  22.  .  , 

Illa  autem  disputationis  pars,  qua  non  tam  conclusiunculis 
et  cavillationibus  lusura  est  quara  pugnatura  arguraentis  ex  ipsa, 
re  petitis,  quo  modo  videatur  composita  fuisse  iam  exponendum 
est.  atque  proficisci  quidem  iuvabit  a  fragmento  20/32.  Lac- 
tantius  enim  divin.  institut.  III  16,  12  sic  scribit 

praeterea  illud  quoque  argumentum  contra  philosophiam  valet 
plurimum,  quo  idem  est  tisus  Hortensius,  ex  eo  posse  intellegi 
philosophiam  non  esse  sapientiam,  quod  principium  et  origo 
eius  appareat.    quando    inquit  philosophi   esse   coeperuntf 


1  Variarum   lectionum   lib.  II  cap.  13. 

2  1.  1.  XI  294. 

«  Arch.  f.  Gesch.  d.  Philos.  I  488. 

ThciUs^  ut  opinor^  prinius.  recens  haec  quidem  aetas. 
ubi  ergo  apud  antiquiores  latuit  amor  iste  investigandae 
veritatis  ? 

aperte  respicitur  philosophiae  definitio  a  defensorum  altero  pro- 
lata.  eundem  oportet  putemus  dixisse,  studium  illud  veri  in- 
vestigandi  omnibus  hominibus  natura  insitum  esse;  homines  igitur, 
si  non  philosopharentur ,  contra  naturam  facere.  ad  id  argu- 
mentum  Hortensius  eadem  sententia  respondit,  quam  ex  Senecae 
Exhortationibus  affert  Lactantius  paulo  post  ilium  Ciceronis  locum 
nondum  sunt  mille  anni,  ex  quo  initia  sapientiae  mota  sunt^. 
eadem  argumentandi  ratione  post  Ciceronem  usi  sunt  Tacitus 
dialogo  cap.  16  contra  antiquorum  oratorum  nimiam  laudem, 
in  philosophos  paganos  lustinus  Martyr  cohortat.  ad  Graecos 
cap.  12  avayxaio^j  dk  ohiai  xai  xobq  ^pouooQ  ffxonelv^  xal^'  ouq 
01  xa^'  bp^^Q  yeyovam  <pdoao<p(n^  flzwg  }'V(ut£  otc  vioQ  atpodpa 
xa\  ^pa-^fjQ  iartu  6  zoutouq  'jpiv  ivzyxwv  ^povog.  ex  Cicerone 
ipso  conferas  de  divin  I  39,  86  et  praecipue  Tusc.  disp.  V  2,  6. 
hoc  enim  loco  TuUius;  postquam  philosophiam  ut  'vitae  ducem' 
laudavit,  pergit  sic  ac  philosophia  quidem  tantum  abest  ut 
proinde  ac  de  hominum  est  vita  merita  laudetur,  ut  a  pleris- 
que  neglecta  a  multis  etiam  vituperetur  .  .  .  ut  opinor^  hic 
error  et  haec  indoctorum  animis  offusa  caligo  est,  quod  tam 
longe  retro  respicere  non  possunt  nec  eos^  a  quibus  vita  ho- 
minum  instructa  primis  sit,  philosophos  arbitrantur.  (3,  7) 
quam  rem  antiquissimam  cum  videamus  ^  nomen  tamen  esse 
confltemur  recenu.  insunt  iii  his  et  argumentum  illud,  quod 
contra  philosophiam  in  Hortensio  prolatum  esse  vidimus,  et  eius 
refutatio:  ostendit  enim  Cicero  philosophiam  urbes  peperisse, 
dissipatos  homines  in  societatem  vitae  convocasse,  leges  invenisse, 
magistram  fuisse  morum  et  disciplinae  ^.  quamquam  in  frag- 
mentis  nullus  invenitur  locus,  qui  certo  possit  ad  illam  senten- 
tiam  referri.     nam  frg.  21/33,  quod  tradit  Non.  p.  41,  31  sic 


/ 

1  Idem  afFert  Lucretium  V  336. 

S  cf.  Tusc.  disp.  V  2,  5.  I  25,  62.  26,  64.  dc  or.  I  3,  9.  9,  36. 


^ 


—     45     — 

id  enim  est  sapientis,  providere;  ex  quod  sapientia  est 

appellata  prudentia 
ut  de  philosophis  antiquissimis  temporibus  vitam  hominum  exco- 
lentibus  et  regentibus  intellegamus ,  non  licet  nobis  persuaderi 
loco  Senecae  epist.  XIV  2(90),  5  horum  [sapientium]  pru- 
dentia,  ne  quid  deesset  suis,  providebat.  utroque  profecto  loco 
lusus,  ut  ita  dicam,  etymologicus  exstat;  sed  cetera  ratio  potest 
certe  diversa  esse.  facile  enim  quivis  intellegit,  potuisse  Ro- 
manum  hominera,  si  vellet  ratione  illa  uti,  prudentiam  tot  modis 
interpretari,  quot  significationibus  ponere  poterat  providendi  ver- 
bum,  Seneca  a  curandi  cogitatione  profectus  est,  a  perite  atque 
caute  agendi  Cicero  de  leg.  I  23,  60  .  .  .  exacuerit  illam  ut 
oculorum  sic  ingenii  aciem  ad  bona  seligenda  et  reicienda 
contraria,  quae  virtus  ex  providendo  est  appellata  prudentia; 
eadem  significatio  statuenda  esse  videtur  in  fragmento  libri  de 
re  publica  VI,  quod  servavit  Nonius  pag.  42,  3 ;  denique  eo  loco, 
quem  ibidem  affert  Nonius  ex  Catone  maiore  21,  78,  prudentia 
facultas  est  praevidendi  et  prospiciendi.  neque  igitur  concedere 
possumus,  recte  Hartlichium'  Legum  illum  locum  composuisse 
cum  Senecae  illo,  manetque  in  dubio  utri  eorum  similius  sit 
Hortensii  illud  fragmentum.  nam  vivendi  magistram  in  Hortensio 
dictam  laudatamque  esse  philosophiam  ostendunt  trgg.  31/41 
(Non.  p.  372,  10) 

praecipiunt  haec  isti,  sed  facit  nemo 
et  39/49  (Non.  p.  307,  5) 

facessant  igitur   omnes  ^   qui  docere  nihil  possunt^   quo 
melius  sapientiusque  vivamus. 

Atque  hoc  quidem  non  improbabiliter,  opinor,  cum  Sigonio 
tribuimus  Catulo  sive  Ciceroni;  illis  verbis  incusari  'philosophos 
ignava  opera  et  philosopha  sententia '  recte  adnotavit  Mercerius. 
et  ut  philosophos,  quae  praeciperent ,  ipsos  facere  negavit  Hor- 
tensius,  ita  multos  homines  non  philosophos  affirmavit  idem 
praestare,  quod  iili  sui  proprium  esse  gloriarentur :  frg.  34/44 
(Non.  p.  527,  30) 


1  1.  1.  pag.  290. 

vidi  in  dolore  podagrae  nihilo  illum  vel  omnium  maxi- 
mum  Stoicorum,  Posidonium,  quam  Nicomachum  Tyrium 
hospitem  meum  fortiorem. 
de  Posidonio  conferatur  Tusc.  disp.  II  25,  61 ;  Nicomachus  ne  quis 
fuerit  quidem  compertum  habemus. 

Aliud  Hortensii  argumentum  tale  fere  fuisse  arbitramur 
qualia  scribit  Lactantius  divin.  instit.  III  14,  10  magistram  tu 
virtutis  aut  parentem  vitae  vocas  [philosophiam]  ?  ad  quam  si 
quis  accesseHt  multo  sit  incertior  necesse  est  quam  prius 
fuerit.  cuius  enim  virtutis?  quae  ipsa  ubi  sit,  adhuc  philo- 
sophi  non  expediunt.  cuius  vitaef  cum  ipsi  doctores  ante 
fuerint  senectute  ac  morte  confecti  quam  constituerint  quo 
modo  vivi  deceat.  diversas  enim  diversarum  sectarum  sententias 
inter  se  collatas  esse  docet  frg.  28  38  (Non.  p   155,  13) 

his  contrarius  Aristo  Chius,  praefractus  ferreus :  nihil 
honum  nisi  quod  rectum  atque  honestum  est. 
ubi  cur    cum  Halmio*   pro   est   scribatur   esset  non   est;   immo 
modus  indicativus  magis  convenit  brevitati  loquendi  et  alacritati, 
qua  et  copula   omissa   est  et   dicendi   verbum   vel   contendendi, 
quod  ille  non  recte  desiderabat   .  deinde  hoc  loco   afferre   liceat 
frg.  83/90  (Non.  p.  390,  14  et  409,  17) 
aliud  ex  silvis  severum  et  triste 
in  quo  quod  est  aliud  spectat  fortasse  ad  illam  quam  statuimus 
factam   esse  comparationem.      neque   abhorrent   ab   ea  adiectiva 
severum   et    triste;    tristitia    quidem    Stoicorum  impugnatur   de 
fin.  IV  28,  79;  de  'tristi  ac  severo  philosopho'   verba   facit  Lu- 
cilius  V.  684  Lachm.    quamquam  quid  sibi    veHnt  istae  'silvae', 
non   intellegimus   veremurque   ne  depravatum    sit   illud   verbum; 
cuius  vitii  medelam  nemo  a  nobis  exquiret. 

Ex  alia  parte  ita  philosophiam  impugnavit  Hortensius,  ut 
placila  quaedam  quam  absurda  essent  ostenderet.  ex  ea  parti- 
cula  quae  supersunt  fragmenta  ad  omnes  fere  philosophorum 
disciplinas  perlinent.     quamquam   aliquam  partitionem  instituisse 


A 

Hortensium  nobis  veri  non  videtur  simile;  immo  quocumque  eum 

aut  animi  impetus  aut  opportunitas  sermonis  ferebat,  eo  invectus 

est.     velut  quae  Lactantius   refert   divin.  inst.  I  7,  4  (frg.  30/40) 

fortasse  quaerat  aliquis  a  nohis  idem  illud,  quod  apud  Cice- 
ronem  quaerit  Hortensius ,  si  deus  unus  est,  quae  esse 
heata  solitudo  queat 

ea  similia  sunt  ludibriis,  quibus  homo  Epicureus  apud  Ciceronem 
de  nat.  deor  I  10,  24  in  Stoicorum  de  dei  vel  mundi  forma  sen- 
tentiam  utitur.  eosdem  Stoicos  irrisit  de  fato  frg.  103  Muell.  (ex 
Maximi  Taurinensis  tractatu  contra  paganos  t.  LVII  p.  783  Mign.) 

avia  mea  dicehat  hoc  quod  Stoici\  fato  omnia  fieri, 
mater  autem^  mulier  sapiens  ^  non  existimavit. 
et  Stoicorum  quidem  ehmofihr^v  simillime  impugnat  Velleius  apud 
Ciceronem  de  nat.  deor.  I  20,  55  quanti  autem  haec  philosophia 
aestimanda  est,  cui  tamquam  aniculis^  et  iis  quidem  indoctis, 
fato  fian  videantur  omniaf  matrem  Hortensii  Semproniam  fuisse, 
ex  Ciceronis  Bruto  25,  95  adnotavit  is,  qui  primus  hunc  locum 
attuHt,  Usenerus^;  de  avia  nihil  constat.  haec  autem  quod  ilH 
opponitur,  id  fit  cum  contemptu  eo,  cui  vetulae,  ut  sunt  hodie, 
ita  apud  veteres  obnoxiae  erant.^ 

Epicureorum   placitum   tangitur    fnigmento   22/13  (Serv.  ad 
Verg.  Aen.  I  331)* 

QVO  SVJ3  CAELO  aut  suh  qua  parte  caeli^  aut  secundum 
Epicureos  dixit^  qui  plures  volunt  esse  caelos^  ut  Cicero 
in  Hortensio. 

quod  Ciceronis  orationi  continuae  minus  convenit,  quippe  qua 
non  quid  cjuisque  philosophus  de  dis  aut  de  caelo  sensisset,  sed 
quid  de  beata  vita,  expositum  est,  ut  infra  demonstrabitur.  quam- 
quam  non  ita  accipienda  sunt  verba  iHa,   ut  aHam  quandam  de 

1  Act.  acad.  Monac.  a.  1862  vol.  11  pag.  63. 


1  Sic  codex  Veronensis  teste  Reifferscheidio  comment.  acad.  Vindob. 
phil.-hist.  vol.  XLIX  pag.  104:  hoc  quod  dicis  error  inde  ab  editione 
Maximi  principe  propagatus.    cet.  cf  de  div.  II  7,  19  de  n.  d.  I  20,  55.  8,  18. 

2  Mus.  Rhen.  XXVIII  391. 

3  cf.  Plalo  Theaet.  p.  176  B  Reip.  I  p.  350  E  Cic.  Tusc.  disp.  I 
21,  48  al. 

*  cf.  Usenerus  Epicureorum  pag.  213. 

caelorum  numero  sententiam  defendisse  putemus  Hortensium ;  sed 
irrisit  philosophos  in  talibus  quaestionibus  occupatos,  plane  ut 
Paetus  vel  Cicero,  qui  ad  eum  sic  scripsit'  an  tu  id  melius, 
qui  etiam  philosophum  irriseris,  cum  ille  si  quis  quid  quae- 
reret  dijjisset,  coenam  te  quaerere  a  mane  dixeris.  ille  baro 
te  putabat  quaesiturum,  unum  caelum  esset  an  innumerabilia, 
Huc  referimus  etiam  frg.  33/43  cum  ea  dubitatione,  quacum 
par  est  locum  manifeste  corruptum.  Nonius  enim  p.  337,  26 
sub  lemmate  'lautum:  elegans,  suave'  haec  affert  ex  Hortensio 

quae  est  igitur  philosophia  Socratef  nec  dubito  quin 
quaecumque  sit  lautum  ac  victum  elegantem  magnifice 
neque  minus  quam  deceret  colere  instituisse(n)t. 
ea  enim  certo  efficiuntur  ex  codicibus,  quorum  varias  scripturas 
videas  apud  editores.  apparet  duas  afferri  sententias,  alteram 
enuntiatam  per  interrogationem,  alteram  illi  particula  nec  subiunc- 
tam,  eandemque  mancam  in  fine.  in  hac  verbum  quod  extre- 
mum  est  non  potest  pendere  a  dubitandi  verbo;  simul  desideratur 
substantivum,  cui  appositum  sit  lauium;  quod  ingeniose  ex  illo 
sit  proximique  vocabuH  terminatione  eflfecit  Mercerius  ita  ut 
quaecumque  vestitum  lautum  scriberet;  qua  ratione  simul  unde 
penderet  instituendi  verbum  ostendit,  scilicet  a  verbo  quodam, 
quod  ipsum  a  dubitando  penderet  positumque  esset  tempore  prae- 
terito.  illud  autem  quaecumque  referendum  esse  apparet  ad 
philosophiam ;  neque  enim  probo,  quod  Passerati  vestigia  secutus 
Luc.  Muellerus  pro  philosophia  substituit  philosophos,  cum  illa 
defenderetur  duobus  pronominibus  generis  feminini.  sed  inter- 
rogationem  illam  ut  refingeret,  sic  ille  scripsit  quid  isti  igitur 
philosophi  ad  Socratemf,  quibus  verbis  Epicureos  tangi  adno- 
tavit  oHmque  fuisse  addita  velut  haec  potuerit  ab  eis  inter  prin- 
cipes  numerari  philosophos.  speciose  sane.  sed  illos  ahquanto 
acerbius  tangere  consuetudo  est  Ciceroni;  et  videtur  proba  effici 
posse  sententia  sic  quae  est  igitur  (^ista}  philosophia,  Socratef 
Hortensii  enim  legere  videmur  verba  invehentis  in  Socratem 
propter   continentiam    victus   et  habitum   paene   sordidum,   affir- 

1  ad  famil.  IX  26,  3. 

mantisque  plus  profuisse  hominibus  quaecumque  philosophia  me- 
Hus  vitae  consuluisset  ^  quae  sententia  vide  quam  bene  conveniat 
homini  omni  luxuriae  dedito  et  quam  apte  conformata  sit  ad 
oratoris  ingenium  impetus  et  acerbitatis  plenum. 

Ei  fragmento  quam  inesse  coniecimus  sententiam,  ut  vitupe- 
rata  sit  ea  disciplina,  quae  omnem  victus  splendorem  lautitiam- 
que  sperneret,  eadem  subesse  videtur  fragmento  67/75  (Non. 
p.  480,  17) 

hi  nostri  amici  verecundantur  capti  splendore  virtutis 
quod  de  Stoicis  maxime  intellegendum  esse  colHgimus  ex  his, 
quae  in  eosdem  Epicuri  patronus  dicit  de  fin.  I  13,  42  id  [scil. 
summum  bonum]  qui  in  una  virtute  ponunt  et  splendore 
nominis  capti  quid  natura  postulet  non  intellegunt,  errore 
maximo,  si  Epicurum  audire  voluerint^  liberabuntur.  quo 
cum  loco  conferantur  qui  sunt  de  fin.  III  14,  45.  IV  14,  37.  V 
24,  71,  quibus  locis  omnibus  agitur  de  Stoicis,  qui  virtutem  cete- 
ris  rebus  omnibus  anteponebant  et  verecundabantur  concedere, 
esse  quaedam  bona  aut  in  corpore  aut  extra^.  capiendi  igitur 
verbum  ad  decipiendi  significationem  prope  accedit,  prorsus  ut 
Tusc.  disp.  V  10,  30.  convenit  autem  sententia  illa  Hortensio 
non  minus  quam  frg.  33/43 ,  de  quo  proxime  supra  egimus. 
neque  quidquam  nobis  offensionis  inesse  videtur  in  ea  re,  quod 
Stoicos  appellat  suos  amicos;  per  ironiam  enim  id  fieri  recte 
perspexit  Patricius;  quo  de  usu  conferas,  si  tanti  est,  ad  Att.  I 
13,  4.  denique  cur  pro  hi  cum  Luc.  Muellero  scribamus  hic^ 
aut  quae  sana  efficiatur  sententia,  si  cum  eodem  ponatur  nil, 
nobis  perspicuum  non  est. 

Denique  ex  loco  iUo  de  fin.  I  13,  42,  quem  paulo  supra 
exscripsimus,  haec  suspicio  oritur  non  vana,  opinor,  ut  huic  ser- 
monis  particulae  tribuamus  etiam  frg.  75/82,  quod  Hortensii  esse 
diserte  testatur  Augustinus;  sic  enim  contra  luHanum  haer.  Pelag. 
defens.  V  7,  29  disserit  ex  mente  luHani 


1  Idem  sensisse  videtur  Schneiderus  progr.  Tremesn.  a.  1841  pag.   17, 
3  de  fin.  II  21,  68. 

.  .  .  nec    cuiuscumque    doctrinae    opinionihus    resistat    [homoj 

naturalihus  motihus,  sed,  sic  ut  ait  Hortensius,  tunc  obseqna- 

tur  naturae^   cum  sine  magistro  senserit,    quid  natura 

desideret. 

ex   eodem   fragmento   licet  conici,    aut  a  philosophiae  defensore 

sic   dictum   esse   vivendum,    ut  naturam   sequamur,    aut,    quod 

videtur    probabilius,    ab   Hortensio    ipso   allatam   esse   eam   sen- 

tentiam. 

Ad   eandem  Hortensii  orationem    quod  viri   quidam    docti' 

rettulerunt  frg.  32/42  (Lactant.  div.  inst.  III  16,  5) 

frofecto  inqint  [Cicero]  omnis  istorum  disputatio  guam^ 

quam    uberrimos   fontes    virtutis    et    scientiae    continet, 

tamen  coUata  cum  eorum  actis  perfectisque  rebus  vereor 

ne  non   tantum   videatur  attulisse  utiUtatis  negotiis  ho~ 

minum  quantam  oblectationem  otiis^ 

quocum  conferantur   quae  leguntur  de  orat.  III  15,  56  extr.,  eis 

non  possumus   assentiri.     quid?    qui   irrisisset  omnium  sectarum 

placita,  num  eum  putabimus  tamen  concessisse,   uberrimos  fontes 

virtutis    et    scientiae    contineri    philosophorum    aut   omnium   aut 

quorundam  disputatione  ?    an  veri  est  simile,  eum,  qui  non  solum 

irrisisset  philosophos  sed  etiam  increpuisset ,   cum  ad  finem  ora- 

tionis    veniret,    tantam    subito   induisse  urbanitatem,    ut    in   tali 

iudicio  verendi  verbum  poneret?    et  si  recte  Hortensio  tribuimus 

1  Patricius  Dielsius  Arck  f.  Gesch.  d.  Philos.  I  p.  487  adn.  17  (es 
ist  wohl  der  Schlusstruwpf  seiner  Rede)  Hartlichius  1.  1.  pag    296. 

2  Ea  enim  Brandtius  docet  in  codicibus  exarata  esse  nisi  quod  utili- 
tatis  non  exstat  nisi  in  libro  Bononiensi;  ubi  etsi  forsitan  coniectura  illatum 
sit,  tamen  admodum  probabilis  sit  ista  coniectura,  cum  desideretur  certe 
aliquid,  praecedant  autem  haec  Lactantii  verba  non  ergo  utilitatem 
ex  philosophia  sed  ohlectationem  petunt.  —  otia  autem  plurali  numero 
posita  noluerimus  confidentius  abiudicare  ne  a  Cicerone  quidem.  nam  et 
ex  aliis  auctoribus  affertur  pluralis,  velut  ex  Quintiliano  inst  or.  VI  2,  30 
et  ex  lustino  VI  9,  6  (ubi  nunc  vix  recte  vitia  eduntur,  cf.  §  2),  et  inve- 
niuntur  alia  quoque  vocabula  numero  insolito  posita,  velut  luta  ex  Cicerone 
affert  Nonius  p.  212,  14,  gaudia  apud  eundem  non  inveniuntur  nisi  in 
Catilinaria  I  10,  26;  cf.  Neuius  art.  gramm.  I  437.  hoc  Hortensii  loco  vereor 
ne  propter  orationis  aequabilitatem  pluralis  numerus  positus  sit. 

^^^%'  18/31  et  16/29,  qui  tandem  adeo  mutavit  ille  sententiam, 
ut  concederet  id,  quod  supra  negasset?    denique  Lactantium,  si 
Hortensii  essent  illa  verba,  non  putamus  acerbissima  haec  verba 
additurum  fuisse  vereri  quidem  non  debuit  [Cicero],  cum  verum 
diceret.,  sed  quasi  timeret  ne  proditi  mysterii  reus  a  philoso- 
phis  citaretur,  non  est  ausus  confidenter  pronuntiare  quod  fuit 
verum.     itaque  Ciceroni   certe   is  locus  attribuendus  est.     qui  si 
re  vera  ex   Hortensio   sumptus  est,   hoc  Hcet  inde   coHigi,   non 
praefracte  infitiatum  esse  TulHum  illa  quae  Hortensius  philosophis 
crimini   dederat,   sed   in   quibusdam   rebus  ei  concessisse.     unde 
potuit  ita  ad  philosophiae  defensionem  deflectere  orationem,    ut, 
etiamsi   male  viverent  quidam    philosophi,    tamen   id  non   philo- 
sophiae  culpa  fieri  diceret,  sed  hominum,  ut  Quintilianus  instit. 
orat.  II   16,  6  ad  refellendos  eos,   qui  propter  scelestos  quosdam 
oratores  contra  omnem  eloquentiam  disputarent,  utitur  simiHbus 
velut  hoc  non  fabricetur  militi  gladius :  potest  uti  eodem  ferro 
latro.     verum   tamen    animadvertendum   est,    ad  hunc  dialogum 
fragmentum   illud   non   propter  certum  aliquod  indicium  relatum 
esse,  sed  ex  Patricii   coniectura.     nec   defuei-unt  in   ea  rei  ambi- 
guitate,   qui   aHter   iudicarent.     velut  Angelus  Maius  libri   de  re 
publica  I  fragmentum  deprehendisse  sibi  visus  est.     quae  opinio 
habet   sane   quo    commendetur.      eiusdem    enim   libri    lectionem 
redolet   prior   capitis  iUius   Lactantiani  (III  16)  pars.  nam   quae 
leguntur  §  2  recteque  Tullius  civiles  viros^  qui  rm  publicam 
gubement^    qui    urbes  aut  novas   constituant    aut   constitutas 
aequitate  tueantur^  qui  salutem  libertatemque  civium  vel  bonis 
legibus  vel  salubribus  consiliis  vel  iudiciis  gravibus 
conservent,   philosophiae   doctoribus  praefert,^  —  cum 
eis  igitur  possunt  sane  conferri  ei  loci,  quos  novissimus  Lactantii 
editor   attuHt,    de  orat.  I  8,  33  sq.  51,  219   de  off.  I  capp.  43. 
44.    verum  multo  aptius  conferri  putamus  ex  libri  de  re  pubHca 
I  prooemio  haec  (2,  2)  nihil  enim  dicitur  a  philosophis,    .  .  . 
quod  (Tfion)  ab   iis   partum    confirmatumque    sit,    a   quibus 
civitatibus  iura  descripta  sunt.     unde  enim  pietas  aut 


1  Hunc  locum  Hortensio  tribuit  Beierus  ad  Cic.  de  off.  I  43;  153. 

a  quibus  religiof  .  .  .  nempe  ab  iis,    qui  haec  disciplinis  in- 
formata     alia     moribus     confirmaverunt^     sanxeriint 
autem  alia  legibus.     (§3)  ...  ergo  ille  civis,  gui  id  cogit 
omnis  imperio  legiimque  poena,    quod  vix  paucis  persuadere 
oratione  fhilosophi  possunt,  etiam  iis,  qui  illa  disputant,  ipsis 
eet  praeferendus  doctoribus.     conferantur   praeterea  haec 
quae  legimtur  ante  illa  quae.  ex  Lactantio  exscripsimus  sa/'ientia 
enim  nisi  in  aliquo  actu  fuerit  'juo  vim  suam  exerceat^  inanis 
et  falsa   est   cum   Ciccronis  verbis  de  re  publ.  12,2   nec   vero 
habere  virtutem  satis   est  quasi  artem   aliquam,    nisi  idare; 
conferatur  denique  Lactantius  1.  1.  §  3  bonos  enim  facere  oportet 
potius   quam   inehfsos  in  angulis  facienda  praecipere  cum 
Cicerone  1.  1.  §  2  usus  autem  eius  [virtutis]  est  .  .  .  earum  ipsa- 
rum   rerum^    quos   isti  in  angulis  personant,    reapse^   non 
oratione,  perfectio:  apparebit  hausisse  Lactantium  ex  prooemio 
illo  Tulliano.     itaque   facere   non   possumus   ut   Hartlichio*  con- 
cedamus  ex  Hortensio  petita  esse  quae  sunt  apud  Lactantium  1. 1. 
§§  2  —  7,  ne   hoc   quidem,    quod  ille  posuit,  plane  ad  eundera 
orationis  finem  pervenire  Lactantium  atque  Hortensium;  ille  enim 
totam  abiciendam  esse  iudicavit  philosophiam,  'quia  non  studen- 
dum  sapientiae',  hic,  ut  infra  demonstrabitur,    sapientiae  studen- 
dum  esse  concessit.     sed  ut  redeamus  ad  verba  illa  Ciceronis  a 
Lactantio  1.  1.  §  5  allata,  hanc  habet  difficultatem  Maii  illa  coniec- 
tura,   quod   ex   primi  de  re  publica   hbri  prooemio  ea  particula, 
qua   inter   se   comparantur   civiles  viri  et  philosophi,   integra  ad 
nos  pervenit  (cap.  2).    quam  difficultatem  si  quis  nolit  ita  tollere, 
ut  Lactantium    non   ipsa  Ciceronis  verba    exscripsisse   statuat  — 
id  quod  nos   supra   sumpsimus  — ,    ei    restat  Nobbii   coniectura, 
qua  is  non  inscite  verba  illa  posita  fuisse  coniecit  in  Hbri  de  re 
publica  III   prooemio   et   hausta   esse  ea  lacuna,    qua  hiat  hber 
rescriptus  ante  caput  IV,   cuius   capitis  initium  simihs  sententiae 
partem  praebet.     qua  re  in  quaestione  de  Hortensio  instituenda 
dubitatio  praestat;  id  quod  monendum  censemus  etiam  in  editio- 


\ 


/ 


N 


/ 


—     53     — 

nibus,  in  quibus  nunc  miro  modo  idem  fragmentum  et  Hortensio 
tribui  solet  et  adnecti  Reipublicae  primo. 

Itaque    si  omittimus  frg.  32/42,   ex  eis,    quae  ad  Hortensii 
orationem  respondit  Cicero,   pauca  supersunt.     velut  philosophis 
male  viventibus,  quos  attulerat  ille,  TulHus  honestiores  opposuit, 
in   quibus    eum   fuisse  arbitramur,   de   quo  haec  dicta  sunt  (frs 
57/66  ap.  Non.  p.  371,  21) 

itaque  nec  in  philosophia  cuiquam  cessit  et  vitae  gravi- 
tate  praestitit. 

ad  eandem  orationem  simulque  ad  ea,  quae  Hortensius  dixerat, 
spectare  videntur,  quae  Augustinus  scribit  Confessionum  III  4,  8 » 
sunt  qui  seducant  per  philosophiam  magno  et  hlando  et  honesto 
nomine  colorantes  et  fucantes  errores  suos,  et  prope  omnes, 
qui  ex  illis  et  supra  temporibus  tales  erant,  notantur  in  eo 
libro  et  demonstrantur. 

Eos,   qui  ad  philosophiam   non  satis  praeparati  accederent, 
gravissime  vituperavit  Cicero;  in  eam  enim  sententiam  dicta  esse 
putamus  cum  Luc.  Muellero  haec  (frg.  77/84  ap.  Non.  p.  438,  23) 
et  ceteras  quidem^  res,  in  quibus  peccata  non  maxumas 
afferunt  noxias,  tamen  inscii  non  attingunt 
ita  enim  recte  Mercerius  postrema,  quae  in  libris  corrupta  sunt, 
emendavit.     idem  contulit  Platonis  Alcibiadem  priorera,  ubi   So- 
crates  ^queritur   ad  vulgarias  artes,    in  quibus  offensae  periculum 
lene,  non  accedere  imperitos,  ad  rem  publicam,  in  qua  gerenda 
periculosissime  peccetur,  imperitissimum  quemque  admitti.'    pote- 
rat    conferre,    quae   apud    ipsum  TuIHum   de   orat.  1118,75  sq. 
disputat  Catulus.     hoc  Hortensn  loco  non  de  re  publica  aut  de 
arte  oratoria  agi,  sed  de  philosophia,  vix  est  quod  moneatur.    in 
msciorum'  autem  numero  vereor  ne  fuerint  Epicurei,  qui  dispu- 
tare  solebant  'nihil  opus  esse  eum,  philosophus  qui  futurus  esset, 
scire  litteras'.^ 


i  1.  1.  pag.  297. 


1  Attulit  Dielsius  Arch.  /.  Gesch.  d.  PhUos.  I  p.  487  adn.   17. 

»  cf.  Madvig.  ad  Cic.  de  fin.  I  10,  36. 

3  de  fin.  II  4,  12    cf.  Tusc.   disp.  IV  3,  7.    Epicurus   frg.  227  Useneri. 

Tum  hic  est  ille  lociis,  quo  supra  pag.  27  significavimus 
referenda  nobis  videri  frgg.  10/24  (Non.  p.  395,  14.  401,  8.  schol. 
Verg.  Georg.  I  1  ed.  Mommsen.  Mus.  Rhen.  XVI  443)  et  9/23  ^ 
(Non.  p.  521,  18  et  ut — quibusdam  386,  9) 

ut  enim  segetes  agricolae  subigunt  aratris  multo  ante 
quam  serant  .  .  .  ut  ii^  qui  combibi  purpuram  volunt, 
suf/iciunt  prius  lanam  medicamentis  quibusdam^  sic  litte- 
ris  talibusque  doctrinis  ante  eoccoli  animos  et  ad  sapien- 
tiam  concipiendam  imbui  et  praeparari  decet 
nam  eo  ordine  ea  interposita  particula  aliqua  in  unum  compo- 
nenda  sunt,  cum  excolendi  verbum  quod  est  in  fragmento  9/23 
respiciat  ad  comparationem  institutam  in  altero.  atque  illud 
quidem  de  simili,  quod  in  eo  adhibitum  est,  cum  Platonis  Rei- 
publicae  IV  pag.  429  E  apte  contulit  I.  A.  C.  van  Heusde*;  hoc 
admonet  nos  loci  Tusc.  disp.  II  5,  13  quo  loco  postquam  idem 
argumentum  contra  philosophiae  studium  prolatum  est  quo  Hor- 
tensium  usum  esse  supra  vidimus,  quod  quidam  philosophi  tur- 
piter  viverent,  respondet  Tullius  sic  nullum  vero  id  quidem 
argumentum  est,  nam  ut  agri  non  omnes  frugiferi  sunt,  qui 
coluntur  .  .  .,  sic  animi  non  omnes  culti  fi-uctum  ferunt.  atque, 
ut  in  eodem  simili  verser,  ut  ager  quamvis  fertilis  sine  cultura 
fructuosus  esse  non  potest,  sic  sine  doctrina  ani^nus,  ita  est 
utraque  res  sine  altera  debilis.  cultura  autem  animi  philo- 
sophia  est;  haec  extrahit  vitia  radicitus  et  praeparat  animos 
ad  satus  accipiendos  eaque  mandat  iis  et,  ut  ita  dicam,  serit, 
quae  adulta  fructus  uberrimos  ferant^  duas  sententias  hoc 
loco  pronuntiat  Cicero  eodem  usus  simili,  quarum  altera  animos 
non  omnes  cultos  fructum  ferre  contendit,  altera  sine  doctrina 
animum  fructuosum  esse  non  posse.  illa  respondetur  philosophiae 
criminationi;    hac   ne  temere  illo  argumento  utamur  cavetur.     et 

1  cf.  August.  contra  Acad.  II  3,  8  /ilius  tuus  coepit  iam  philo- 
sophari:  ego  enm  reprimo,  ut  disciplinis  necessariis  prius  excultus 
vigentior  et  firmior  insurgat. 

2  in  libro  cui  index  est  M.  Tullius  Cicero  tpdmtXdrmv  pag.  253. 

3  Eadem  comparatione  usi  sunt  Cicero  de  orat.  II  30,  131  orat.  15,  48 
Tacitus  dial.  cap.  6  extr. 

ad  hanc  prope  accedit  illa,  quae  in  Hortensio  fuit,  sententia,  hac 
una  re  diversa,  quod,  cum  in  Tusculanis  ipsa  philosophia  prae- 
parandi  quoque  munus  suscipere  dicatur,  id  munus  in  Hortensio 
accuratius  ^litteris   tahbusque  doctrinis'  tribuitur.     sic  enim  cum 
codicibus    scribendum    esse    videtur,    quamquam    oblocuti    sunt 
Usenerus   et   Luc.  Muellerus;   e  quibus  ille   pro    talibus  scripsit 
liberaUbus,  hic  et  idem  proposuit  et  aliis.    ad  illam  coniecturam 
quod  attinet,  Hberalibus  doctrinis  etiam  litterae  ipsae  continentur: 
in  libro  quidem  de  oratore  III  32,  127  inter  'artes,  quibus  libe^ 
rales   doctrinae   atque   ingenuae    continentur ' ,   praeter   alias   esse 
significatur  ^litterarum  cognitio  et  poetarum'  idemque  docet  Brutus 
69,  213  sq.    neminem  .  .  .  cognovi  in  omni  genere  honestarum 
artium  tam  indoctum  tam  rudem.    nullum  ille  poetam  legerat, 
nullum  legerat  oratorem,  nullam  memoriam  antiquitatis  colle- 
gerat  eqs.     itaque   certe  minus   eleganter  litteris    adduntur  libe- 
rales  doctrinae.     Muelleri  autem  aUis  probarem,   si  omnino,  cur 
tandem  coniectura  opus  esset,  intellegerem.    nam  si  his  et  talibus 
rationibus  scribere  potuit  Cicero  Tusc.  disp.  I  29,  71,  si  his  ac 
taUbus  animi  permotionibus  de  orat.  II  44,  185.  cur  non  potuit 
Utteris  taUbusque  doctrhiisf   id  enim  est  ^litteris  ahisque  doctri- 
nis  quae  illis  affines  sunt'  (velut  geometria  musica  arte  dicendi). 
eis  accedere  dicti  sunt  debere  boni  mores,  qui  et  modestiores  et 
ad  capienda  praecepta  (scil.  philosophiae)  molliores  pueros  redde- 
rent;   sic   enim   probabiliter  Usenerus   supplevit  frg  41/51   (Non 
p.  254,  7)  £>•  V       . 

deinde  boni  mores  et  inodestiores  et  ad  capienda  prae- 
cepta  moUiores  .  .  . 

Finis  huius  orationis  qui  fuerit,  intellegitur  ex  Lactantio  divin. 
mstit.  III  16,  11  iUe  (scil.  Hortensius)  cum  philosophiam  toUeret 
nec  meUus  aliquid  afferret,  sapientiam  toUere  putabatur  eoque 
facilius  de  sententia  pulsus  est,  quia  constat  hominem  non  ad 
stuUitiam,  sed  ad  sapientiam  nasci.  cum  philosophia  non 
tollitur  sapientia  nisi  philosophia  studium  sapientiae  est.  atque 
eam  definitionem  a  nominis  significatione  ductam  et  locum  illum 
communem,  quo  ad  sapientiam,  non  ad  stultitiam  nasci  dicebatur 

homo,  adhibitos  esse  a  Cicerone  testatur  Boethius  different.  top. 
tom.  II  pag.  1187  sq.  Mign.  * 

ut  si  quaeratur,  utrum  philosophiae  studendum  sit,  erit  argw 
mentatio  talis :  philosophia  amor  sapientiae  est,  huic  studendum 
nemo  duhitat^  studendum  igitur  est  philosophiae  .  .  .  quo  [argu- 
mento]  TuUius  etiam  in  Hortensio  in  eiusdem  phUosophiae  usus 
est  defensione. 

eandem  definitionem  fortasse  ex  Hortensio  hausit  Augustinus 
contra  lulian.  Pelag.  IV  14,  72  obsecro  te  non  sit  honestior 
philosophia  gentilium  quam  nostra  Christiana,  quae  una  est 
vera  philosophia,  quandoquidem  studium  vel  amor  sapientiae 
significatur  hoc  nomine^;  statim  enim  sequitur  frg.  Hortensii 
74/81. 

Eo  igitur  modo  tandem  videtur  Hortensius  coactus  esse 
concedere,  nihil  valere  argumenta  sua  ad  philosophiae  studium 
dissuadendum;  nam  philosophia  sublata  tolH  sapientiam  ipsam. 
qua  re  cognita  vereor  ne  ipse  a  Cicerone  petierit,  ut  quid  tan- 
dem  profiteretur  philosophia  exponeret. 

Itaque  instituit  Cicero  continua  oratione  exponere,  cur  philo- 
sophandum  sit.  in  tali  disputatione  cum  hoc  summi  momenti 
sit,  ut  ab  ea  sententia  proficiscamur,  quae  nec  dubitationibus  sit 
obnoxia  et  quam  efficacissima  ad  probandam  eam  sententiam, 
quam  probare  velimus,  apte  hoc  disputationis  exordium  fecit 
Tullius,  ut  diceret  (frg.  26/36  ap.  Augustin.  de  trin.  XIII  4,  7) 

beati  certe  omnes  esse  volum\is. 

id  enim  ipsos  Academicos  concedere  hoc  ipso  loco  videtur 
affirmavisse,  si  fides  habenda  est  Augustino  contra  secundam 
luhani  responsionem  imperfecti  operis  VI  26  (tom.  X  pag. 
1566  Mign.) 


\ 


1  Attulenint  Sigonius  fol.  108  r.  et  Dielsius  comment.  in  hon.  Buecheleri 
et  Useneri  a.  1873  pag.  66  seq. 

3  cf.  Conf.  III  4,  8  apud  te  (Deum)  est  enim  sapientia;  amor  autem 
sapientiae  nomen  Graecum  habet  philosophiam ;  quo  me  accendebant 
illae  litterae  (Hortensius). 

beati  quippe  omnes  esse  volumus,  quod  ipsi  quoque  philosopU 
huius  saeculi  et  Academici  de  rebus  omnibus  dubitantes  teste 
patrono  suo  Tullio  coacti  sunt  conflteri,  idque  unum  esse  dixe- 
runt  quod  disputatione  non  egeat,  quod  nemo  est  qui  non  expetat. 

in  eadem  illa  sententia  omnem  philosophiae  auctoritatem  con- 
sistere  dixerat  Theophrastus  ^,  nec  aliter  Varro  apud  Augustinum 
de  civ.  Dei  XIX  1  nulla  est  homini  causa  philosophandi  nisi 
ut  beatus  sit;  ab  eadem  sententia  Socrates  proficiscitur  in  Euthy- 
demo  pag.  278  E  (nam  eum  locum  aptius  cum  Hortensii  illo 
fragmento  conferimus  quam  quae  Bywaterus*  attulit  ex  Aristotele); 
non  aliter  denique  apud  Boethium  cons.  phil.  III  pr.  2  v.  2  Peip. 
sic  disserere  incipit  Philosophia  omnis  mortalium  cura  .  .  .  ad 
unum  beatitudinis  finem  nititur  pervenire.  definit  deinde  hic 
beatitudinem  ita,  ut  sit  'status  bonorum  omnium  congregatione 
perfectus'.  in  Hortensio  minus  simplex  videtur  fuisse  definitio. 
Augustinus  enim  de  beata  vita  2,  10  et  de  trinitate  XIII  5,  8 
eadem  ex  Hortensio  affert  verba  (frg.  29/39)  hoc  loco  sic 
praefatus 

an  forte  illud  est  quod  nos  ab  his  angustiis  possit  eruere,  ut^ 
quoniam  diximus  ibi  quosque  posuisse  heatam  vitam  quod  eos 
maxime  delectavit  .  .  .,  nihil  dicamus  esse  heate  vivere  nisi  vi- 
vere  secundum  delectationem  suam ..?...  sed  hoc  quoque 
Cicero  cum  sibi  ex  adverso  proposuisset ^  ita  redarguit^  ut  qui 
hoc  sentiunt  eruhescant.  ait  enim  ecce  autem  non  philosophi 
quidem  sed  prompti  tamen  ad  disputandum  omnes  aiunt 
esse  beatos^  qui  vivant  ut  ipsi  velint.  falsum  id  quidem; 
velle  enim  guod  non  deceat,  id  ipsum  miserrimum  (est)^ 
nec  tam  miserum  est  non  adipisci  quod  velis  quam 
adipisci  velle  quod  non  oporteat;  plus  enim  mali  pra- 
vitas  voluntatis  affert  quam  fortuna  cuiquam  boni. 

intellegimus  sic  rem  institutam  esse,  ut  variae  de  beatitudine 
inter  se  conferrentur  sententiae  et  philosophorum  et  mediocrium 
hominum.      ex  his   igitur   fragmento   illo   breviter   refelluntur  ii. 


1  cf.  Cic.  de  fin.  V  29,  86  ibique  Madv. 

2  Journal  of  philology  II  56.   lamblichus  Protrept.  p.  24,  22  Pist., 
quem  laudat  Bywaterus,  et  ipse  Platonem  excerpsit. 

qui  dicant  omnes  esse  beatos,  qui  vivant  ut  ipsi  velint.  quam- 
quam  fortasse  paulo  uberior  fuit  is  locus,  si  modo  recte  ex 
Hortensio  sumptum  esse  conicimus,  quod  refert  Augustinus  de 
civ.  Dei  V  26  \  Tullium  de  quodam  qui  peccandi  licentia  felix 
appellabatur,  dixisse 

0  miserumy  cui  peccare  licebat 
(frg.  libr.  inc.  16/10);    quam   exclamationem    hoc   loco    optime 
quadrare  facile  concedetur.    nam  ex  Tusc.  disp.  V  19,  55,  quem 
locum   cum    dubitatione  affert    Dombartus,   petita   esse   illa  non 
possunt,  quia  aperte  ipsius  Ciceronis  verba  sunt. 

Ab  illa  definitione  non  longe  diversa  est  ea,  quam  Albertum 
Magnum  tribus  locis  ex  Hortensio  afferre  supra  diximusl  is 
enim  Ethicorum  Hb.  I  tract.  5  cap.  2  (tom.  IV  part.  II  pag. 
34  ed.  lammii)  haec  scribit 

felicem  enim  dixerunt  bene  viventem  secundum  animam  et  bene 
operantem  secundum  potentias;  bene  autem  viventem  dixerunt 
bonum  sive  felicem.  et  haec  videtur  fuisse  opinio  Tullii  dieentis 
in  Hortensio  dialogo,  quod  beatus  est,  cui  omnia  optata 
succedunt. 

eadem  verba  affert  ad  Aristot.  Polit.  VII  lla  (p.  441  lamm.), 
loco  tamen,  unde  sumpta  sint,  non  indicato.  idem  denique  in 
eodem  commentario  II  1  p  (p.  73  lamm.)  scribit 

secundum  quod  diffinit  Tullius  felicem  sive  beatum  dicens  in 
Hortensio  dialogo  felix  sive  beatus  est,  cui  omnio  optata 
succedunt 

significavimus  supra,  in  LucuUo  neque  illum  locum  inveniri  neque 
similem;  potuisse  illum  in  Hortensio  poni  nemo,  opinor,  negabit; 
demonstratum  est,  cur  ante  Alberti  aetatem  Hortensium  penitus 
putemus  periisse,   causam    idoneam   non  exstare.     cum  denique, 


\ 


/ 


1  cf.  Mart.  Cap.  V  517  p.  476,  11  H.  Amm.  Marc.  XXVI  10,  12. 
Augustini  locum  primus  attulit  Andr.  Schottus  Nodorum  Ciceronis  vario- 
rumque  lib.  II  cap.  2. 

2  Significavit  eos  locos  Diacus  Vitrioli  in  libello  nescio  quo,  quo  de 
relatara  est  in  commentariis  inscriptis  la  civiUa  cattolica  scr.  III  vol. 
VI  pag.  365. 

etiamsi  periisset,  tamen  in  libro  aliquo  miscellaneo  potuerit  ille 
hunc  locum  invenire,  nostro  iure  uti  nobis  videmur,  cum  locura 
illum  in  describenda  pristina  Hortensii  forma  adhibemus. 

Pergit  Boethius  (III  pr.  2  v.  11)  hunc  [statum,   quem  defi- 
nivit  beatitudinem],  uti  diximus^  diverso  tramite  mortales  omnes 
conantur  adipisci.      est   enim    mentibus    hominum    veri    boni 
naturaliter  inserta  cupiditas  ^  sed   ad  falsa  devius  error  ab- 
ducit.     cum   his   velim    couferatur   Tusculanarum    disputationum 
libri  III  prooemium,  quod  quo   modo   procedat,  paucis  indican- 
dum   est.    quod  si   talis  inquit   Cicero   (1,  2)  nos  natura  ge- 
nuisset^  ut  eam  ipsam  intueri  et  perspicere   eademque  optima 
duce  cursum  vitae  con/icere  possemus,  haud  erat  sane,   quod 
quisquam  rationem  ac  doctrinam  requireret .  .  .  sunt  enim  in- 
geniis    nostris    semina  innata   virtutum,    quae    si    adolescere 
liceret,  ipsa  nos  ad  beatam  vitam   natura  perduceret.     nunc 
autem  .  ,  .  in  omni  continuo  pravitate  et  in  summa  opinionum 
perversitate  versamur  .  .  [2,  3]  .  .  ut  nobis  optime  naturae  vim 
vidisse  videantur^    qui  nihil  melius  homini.,  nihil  magis  ex- 
petendum^    nihil   praestantius    honoribus    imperiis   populari 
gloria   iudicaverunt  .  .  [§  4]  .  .  quid,   qui  pecuniae   cupiditate^ 
qui  voluptatum  lubidine  feruntur^  quorumque  ita  perturbantur 
animi,  ut  non  multum  absint  ab  insania  .  .,  his  nullane  ad- 
hibenda  est  curatiof  .  .  .  [3,  6]  est  profecto   animi  medicina^ 
philosophia. 

Exscripsimus  illa,  quia  ad  eas  sententias  fere  omnes  quae 
possint  referri  sunt  in  Hortensii  fragmentis,  et  quod  Ciceronem 
repetita  Hortensii  memoria  scripsisse  illa  ea  quoque  re  veri  fit 
simile,  quod  paulo  infra  (§  6)  laudat  eura  dialogum  *.  ut 
enim  Cicero  in  Tusculanis  et  Boethius  inde  profiscuntur,  ut 
omnibus  hominibus  natura  insitam  esse  dicant  verae  beatitudinis 
scientiam  quandam  et  cupiditatem,  sed  multis  erroribus  eorum 
opiniones  perverti,  ita  in  Hortensio  dictum  est  (frg.  61/70  ap.  Non. 
p.  289,  18) 


1  cf.  Hirzelius  Untersuch.  zu  Cic.  phil.  Schriften  vol.  III  p.  347  adn.  3. 

habet  enim  ipsa  certam  et  definitam  viam  ^  sed  ex  ea 
multis  vitiis  et  erroribus  depravata  deducitur. 
sic  enim  ea  cum  Orellio  restituenda  videntur,  cum  pars  codicum 
exhibeant  incertam,  pauci  deinflnitam,  omnes  et  pro  sed.  nos 
'ipsam'  intellegimus  naturam,  id  quod  recte  fieri  perspicuum  est 
et  ex  Tusculanarum  illo  loco  et  ex  his :  de  leg.  I  12,33.  de 
off.  133,  120  III  17,  69*.  via'  autem  est  ea,  quae  ducat  ad 
beate  vivendum,  ut  apud  Lucretium  VI  27,  ubi  conferantur  quae 
adnotavit  Lachmannus. 

Errores  illi  effici  dicti  sunt  et  aliis  rebus  et  more,  qui  sibi 
vindicaret  gubernacula  vitae:  nam  eo  fere  modo  supplendum 
videtur  frg.  62/71,  quod  Nonius  p  419,  16  sub  lemmate  hoc 
affert  vindicat:  asciscit,  ad  se  trahit: 

deinde  imitator,    ut  sibi  quidem   videtur,  naturae  tnos 
vindicat 

de  sententia  conferatur  Tusc.  disp.  V  27,  79  et,  ut  intellegatur, 
qua  ratione  mos  possit  sibi  videri  imitari  naturam,  de  off.  I 
35,  126  sq.*  re  vera  morem  minime  naturae  imitatorem  esse 
facile  subauditur  ex  ipsis  verbis,  quae  cum  quadam  indignatione 
pronuntiata  esse  credas. 

Pluribus  deinde  expositi  sunt  illi  errores,  quibus  homines 
non  ad  verum  bonorum  finem  solerent  tendere,  sed  ad  res  quas- 
dam  speciosas  illas  quidem,  sed  easdem  imbecillas  et  fragiles. 
quibus  in  rebus  in  Tusc.  disp.  III  prooemio  numerantur  honores 
imperia  popularis  gloria  pecunia  voluptates.  quae  vide  quam 
accurate  congruant  cum  his,  quae  leguntur  apud  Boethium  phil. 
cons.  III  pr.  2  V.  15  sqq.  alii  summum  bonum  esse  nihilo  in- 
digere  credentes  ut  divitiis  affluant  elaborant;  alii  vero 
bonum  quod  sit  dignissimum  veneratione  iudicantes  adeptis 
honoribus  reverendi  civibus  suis  esse  nituntur.  sunt  qui 
summum  bonum  in  summa  potentia  esse  constituant :  hi  vel 


1  cf.  Tac.  dial.  28  sincera  et  integra  et  nullis  pravitatibus  detorta  . . 
natura. 

3  Similiter   fama  popularis   verae  gloriac   imitatrix   dicitur  Tusc.  disp. 

m  2,  4. 

regnare  ipsi  volunt  vel  regnantibus  adhaerere  conantur.  at 
quibus  oj>timum  quiddam  claritas  videtur,  hi  vel  belli  vel 
pacis  artibus  gloriosum  nomen  propagare  festinant.  plurimi 
vero  bonifrtictum  gaudio  laetitiaque  rnetiuntur :  hi  felicissimum 
putant  voluptate  diffltiere.  idem  ibid.  pr.  3  v.  6  incipit  quam 
vana  sint  illa  quibus  se  homines  adepturos  beatitudinem  putent 
fusius  explicare.  eodem  modo  in  Hortensio  rem  actam  esse  veri 
est  simillimum. 

Quamquam  de  honoribus  et  imperiis  quo  agatur  fragmentura 
non  videtur  superesse.  de  gloria  autem  Boethius  cum  alia  scribit 
tum  haec  (III  pr.  6  v.  12  sqq.)  cum,  uti  paulo  ante  disserui, 
plures  esse  gentes  necesse  sit,  ad  quas  unius  fama  hominis 
nequeat  pervenire ,  flt,  id,  quem  tu  aestimas  esse  gloriosum, 
proxima  parte  terrarum  videatur  inglorius.  remittit  igitur 
legentes  ad  ea,  quae  libro  II  pr.  7  exposuit.  ea  autem  eodem 
modo  disposita  esse  ac  quae  leguntur  apud  Ciceronem  de  re 
publ  VI  20,  21  sqq  recte  cognovit  Usenerus^  utroque  enim 
loco  duabus  rationibus  gloriae  cupiditas  impugnatur:  et  quod 
habitetur  m  terra  raris  et  angustis  locis,  et  quod  non  modo 
aeternam  sed  ne  diuturnam  quidem  gloriam  assequi  possint  ho- 
mines.  eisdem  argumentis  Tullium  in  Hortensio  usum  esse  idem 
ille  vir  doctissimus  coniecit.  atque  piofecto  ad  argumentum 
illud  ex  terrae  angustiis  petitum  spectare  apparet  frg.  80/87 
(Non.  p.  274,  5) 

ne  in  continentibus  quidem  terris  vestrum  nomen  dila- 
tari  potest. 

sed  plura  licet  affirmare.  Boethius  enim  postquam  illa  de 
gloria  exiguis  angustisque  Hmitibus  artata  disseruit ,  sic  pergit 
(II  pr.  7  V.  23) 

adde  quod  hoc  ipsum  hrevis  hahitaculi  saeptum  plures  incolunt 
nationes  lingua  moribus  totius  vitae  ratione  distantes, 
ad  qucts  tum  difficidtate  itinerum  tum  loquendi  diversitate  tttm 
commercii  insolentia  non  modo  fama  hominum  singulorum^  sed 
ne  urhium  quidem  pervenire  queat.    aetate  denique  Marci  Tullii^ 


i  Mus.  Rhen.  XXVIII  394  sqq. 

aicut  ipse  in  quodam  loco  significat^  nondum  Caucasum 
montem  Romanae  reipublicae  fama  transcenderat  —  et  erat 
tum  adulta,  Parthis  etiam  ceterisque  id  locorum  gentihus  formi- 
dolosa.  videsne  igitur,  quam  sit  angusta,  quam  compressa 
gloria,  quam  dilatare  ac  propagare  laboratis  ? 

cum  iis  primum   velim    conferatur   frg.  27/37  (Non.  p.  284,  32) 

quantum  inter  se  homines  studentes  moribus  omni  vitae 
ratione  differant^ 

quod    enuntiatum    pendere    videtur   a   cognoscendi    verbo    velut 
vide  vel  animadverte.    sententia  autem  eadem  fuit,  opinor,  quam 
posuit  Boethius  et  eo  loco,  quem  supra   exscripsimus,  et  ibidem 
V.  35  quid  est  quod  diversarum  gentium  mores  inter  se  atque 
instituta  discordant,    ut  quod  apud  alios  laude,    apud  alios 
supplicio  dignum  iudicetur.     Patricius  quidem,  ni  fallor,   idem 
sensit,  cum  pro  illo,  quod  est  in  libris  Nonii,  studentes  scriberet 
dissidentes;  quamquam  facilius  certe  Nobbius    coniecit  studiis; 
sed  vereor  ne  in  illa  quoque  coniectura  aliquid  veri  insit^;  nam 
certum  iudicium  facere  non  audeo.    sed  ut  ad  Boethium  redeamus, 
quae  is  affert  ex  Cicerone,  ea  Peiperus  refert  ad  haec  quae  sunt 
in  Somnio  (20,  22)   ex   his   ipsis  cultis   notisque  terris   num 
aut  tuum  aut  cuiusquam  nostrum  nomen  potuit  vel  Caucasum 
hunc  quem  cernis  transscendere  vel  illum  Gangem  tranaref 
verum  sic  qui  statuit,    is    similitudinis  quadam  specie  decipitur. 
cum  enim  Boethius  sic  argumentari  pefgat  an  ubi  JRomani  no- 
minis  transire  fama  nequit,    Eomani    hominis    gloria  pro- 
gredieturf,  eo,  quem  ille  laudat,    loco  Ciceronem  non   de  quo- 
rundam  hominum    Romanorum,   sed    de   universae   rei  publicae 
fama   egisse   intellegitur.     itaque  malim  verba   illa  ex  Hortensio 
desumpta   esse    statuere^,   atque    frustra    Hartlichius^    Boethiana 
illa  ex  Hortensio  petita  esse  negavit. 

Non  tam  facile  est  adversarium  illum  Useneri  redarguere  de 
altera  illius,  quae  fuit  de  gloria,  disputationis  particula,  quae  ver- 


1  cf.  Halmius  act.  acad.  Monac.  a.  1862  vol.  II  pag.  63. 

S  Idem,  si  recte  intellego,  significavit  Usenerus  Mus.  Rhen.  XXVIII  402. 

>  1.  1.  pag.  253. 

sabatur  in   temporum   angustiis   depingendis.     quo  ex  Hortensio 
quae  referre  liceat  duo  vel  tria  supersunt  fragmenta,  25/35 


(Tac.  dial.  cap.  16) 

6»,  ut  Cicero  in  Hortensio  scribit,  is  est 
magnus  et  verus  annus^  quo  eadem 
positio  caeli  siderumque ,  quae  cum 
maxime  est^  rursum  exsistet^  isque 
annus  horum  quos  nos  vocamus  anno- 
rum  duodecim  milia  nongentos  quin- 
quaginta  quattuor  complectitur^  in- 
cipit  Demosthenes  vester^  quem  vos  veterem 
et  antiquum  fingitis^  non  solum  eodem  anno 
quo  nos^  sed  etiam  eodem  mense  exstitisse. 


(Serv.  ad  Verg.  Aen.  I   269, 

cf.  ad  III  284) 

tria  sunt  genera  annorum: 
aut  enim  lunaris  annus  est 
JKXX  dierum  aut  solstitialis 
JKII  mensum  aut  secundum 
Tullium  magnus,  qiii  tenet 
XII DCCCCLIIII  annos,  ut 

in   Hortensio:   horum    an- 

norum^     quos    in    fastis 

habemus ,     magnus     XII 

D  CCCCLIII  amplectitur. 

et  44/54  (Augustin.  de  civ.  Dei  III  15) 

.  ,  .  ut  easdem  tenebras  efficiat.,  quas  effecit  in  interitu 
Romuli^  qui  obscuratione  solis  est  factus. 
quae  fragmenta  recte  coniunxit  Usenerus  collatis  eis,  quibus  in 
libro  de  re  publ.  VI  Africanus  nepotem  admonet  (22,  24),  verum 
annum  non  posse  appellari  nisi  eum,  qui  efficiatur,  cum  ad  idem, 
unde  semel  profecta  sint,  cuncta  astra  (non  unus  sol)  redierint; 
eum  autem  annum  tot  hominum  saecula  in  se  tenere,  ut  inde 
ab  eo  tempore,  quo  sol  deficere  visus  sit  simulque  Romulus  in 
caelestium  plagas  ascenderit,  nondum  vicesima  eius  anni  pars 
conversa  sit.  quocirca  quanti  tandem  esse  hominum  gloriam, 
quae  pertinere  vix  ad  unius  anni  paitem  exiguam  possit.  haec 
Africanus;  similis  apud  Boethium  ratio  est  disputandi.  itaque 
sane  non  temere  Usenerus  fragmenta  illa  ad  talem  locum  rettulit. 
nam  ex  Tacito  dial.  16  ne  de  Hortensio  plura  efficiamus  quam 
liceat,  recte  idem  monuit.  ille  enim  contaminavit,  ut  ita  dicam, 
duo  ex  Hortensio  argumenta,  alterum  quod  continetur  fragmento 
20/32,  alterum  de  quo  agimus  hoc  loco.  sed  contra  Usenerura 
dixit  Hartlichius  duobus  usus  argumentis.  quorum  alterum  peti- 
tum  est  ex  Useneri  quodam  errore.  is  enim  in  calce  disputa- 
tionis  suae  larablichi  locura  attulit  ex  Protreptici  ea  parte,  quae 
ex  Aristotele  desumpta  esse  creditur.    ubi  cap.  8  pag.  47,  16  Pist. 

haec    leguntur  nfiat  dh   xat  SS^at,   tol  Cr^^tofj/jieua  /uaUou   twu 
kmncou,    ddiTjrTjTou  ri/^st   fha/nag'    T(p    yap    xa^opmyu    twu 
dtdUou    u   TjXihtou  TiBfH  TouTa  OTTOjdd^etv,     Tt  ^'  iffft  paxpou  ^ 
Tt  nohj^j^povtou  Tcou  dudpcomuwv;   dX)A  dtd  ttju  ^fieTepau  daU- 
uetau,  olpat,  xat  fiiou  fipa^uTr^Ta  xa\  touto  cpaiueTat  noX6K    in 
eis  igitur  Usenenis  latere  arbitratus  est  duplex  illud  contra  gloriam 
argumentum,  ita  ut  paxpbu  pertineret  ad  locum,  r.oXuypdutou  ad 
tempus.     quod   contra  recte    Hartlichius   dubitavit,    num    verbo 
paxphu  argumentum   illud  apte  significaretur.      itaque    censemus 
lamblichum  non  expressisse  nisi  argumentum   illud,    quo  aetatis 
humanae  brevitas  ostendebatur.    de  rehqua  autem  Useneri  dispu- 
tatione  —  quam   ex  lamblichi  verbis  proficisci  mira  perversitate 
dicit  Hartlichius    -    nihil  sequitur.  —  Alterum,  quod  ille  propo- 
suit,   argumentum   paulo   gravius   est.     Augustinus   enim  in  affe- 
rendo  fragmento  44/54  his  utitur  verbis  m  Hortensio  vero  dia- 
logo,  cmn  de  solis  canonicis  defectionibus  loqueretur.     quibus 
verbis  potest  profecto  aliquis  eo  adigi,  ut  fuisse  credat  verba  illa 
posita  in  aliqua  laudatione  eorum,  qui  primi  rerum  naturae  inda- 
gatione    instituta    homines    inani    metu    liberassent.      Hartlichius 
quidem  ita  censet^     at  vereor,  ne  plus  tribuat  Augustini  verbis 
quam  is  in  eis  ipse  voluerit  inesse.    attulit  Ciceronis  verba  propter 
eam   sententiam,    quam   continent  de  Romuli  morte;   quare  non 
plenum  attulit  enuntiatum,  quod  ut  in  quem  fere  modum  intelle- 
gendum  esset  sentiretur,   addidit  illa  de  solis  defectionibus.     at, 
inquiet  ille,    de  eis  hoc  quidem  loco  non  actum  est.     cur  non? 
an,  ut  exemplo  utar,  potuit  TuIIius  alteri  illi  argumento  in  Somnio 

»  Eodem  loco  usus,  qua  ratione  videretur  pendere  ex  Cicerone  Tacitus, 
ostendit  A.  Gudemanus  in  commentatione  quae  inserta  est  Actis  societatis 
philologae  Americanae  (vol.  XXII)  ^  cuius  commentationis  plagulas  auctor 
benignc  ad  me  transmisit-,  collatis  illis  ri  d'  iari  .  .  .  .  noXo  cum  Ta- 
citeis  his  (dial.  16)  quod  spatium  temporis  si  ad  infirmitatem  corporum 
nostrorum  referas,  fortasse  longum  videatur;  poterat  etiam  quae  ante- 
cedunt  apud  lamblichum  referre  ad  Taciti  verba  haec  si  ad  naturam 
saeculorum  et  respectum  immensi  huius  aevi  [referas],  perquam  breve 
€t  m  prosnmo  est.  nam  quod  Usenerus  coniecit  siderum  pro  saeculorum, 
id  nobis  minime  probatur. 
»  1    1.  pag.  299. 

praemittere  terrae  descriptionem  (20,  21),  huic  argumento  quid- 
quam  de  solis  defectionibus  addere  non  potuit?  itaque  nos  etiam 
nunc  facimus  cum  Usenero.  sed  priusquam  pergamus,  hoc  Hceat 
monere  cur  in  fragmento  44/54  aut  verbo  gui  crux  praefigatur 
aut  illud  factus  temptetur,  minime  nos  intellegere.  nam  quod 
hodie  videntur  desiderare  (quod  olim  edebatur)  in  obscuratione^ 
ea  praepositio  hoc  loco  eodem  iure  deest  ac  de  republ.  I  16,  25 
quibus  quidem  tenebris;  pro  factus  autem  quae  coniecerunt, 
velut  abreptus^  vel  sublimis  factus,^  ea  corruunt,  si  conferuntur 
Augustini  verba  quae  insequuntur  certe  hic  minime  timuit  ho- 
minis  interitum  dicere^  quia  disputator  magis  quam  laudator 
fuit;  nam  si  fuisset  verbum  quale  illi  desiderant,  alia  res  fuisset. 
itaque  illud  factus^  quod  ad  interitum  respicit,  servandum  cen- 
semus. 

Hoc  addimus,  quae  Servius  ad  Verg.  Aen.  IX  252  adnotat 
Ciceronis  est^  tractum  de  philosophis^  qui  dicunt  sufficere  ad 
gloriam  bene  facti  conscienfiam,  ea  utrum  ad  Hortensii  aliquem 
locum  spectent  —  a  quo  dialogo  certe  non  aliena  est  illa  sen- 
tentia  — ,  an  ad  Philippicae  II  44,  114,  id  quod  statuit  Lion, 
an  denique  ad  Tusc.  disp.  LT  2,  3,  id  quod  nobis  videtur  proba- 
bilius,  cum  non  ipsa  Ciceronis  verba  afferantur,  incertum  esse. 
Gudemani^  vero  rationi,  qua  cum  Servianis  illis  contulit  dialogi 
Tacitei  cap.  1 1  extr.,  summo  opere  diffidimus.  cuius  dubitationis 
rationem  intelleget  si  quis  Tacitum  ipsum  evolverit. 

De  divitiis  in  Hortensio  actum  esse  apparet  ex  Augustini 
Soliloquiorum  I  10,  17* 

nam  cum  triginta  tres  annos  agam^  quattuor  decim  fere  anni 
sunt  ex  quo  ista  [divitias]  cupere  destiti  nec  aliud  quidquam  in 
his,  si  quo  casu  offerrentur,  praeter  necessarium  victum  libe' 
ralemque   usum    cogitavi.     prorsus   unus    mihi^   Ciceronis  liber 


l  Orellius. 

3  Maehlius  annal.  gymn.  Austr.  XXI  824. 
8  cf.  pag.  64  adn.  1. 

*  Attulit  Dielsius  Archiv  fUr  Gesch.  d.  Philos.  l  479. 
5  Sic  codd.   Valentianensis  253  Augiensis  CCXXXVI  Trevericus  149: 
mihi  unua  Augiensis  CXCV. 

facillime  persuasit,  nullo  modo  appetendas  esse  divitias^  sed  si 
provenennt,  sapientissime  atque  cautissime  administrandas. 

quo  quod  addenda  adnotat  Hartlichius^  quae  leguntur  apud 
Augustinum  contra  Acad.  I  1,  2,  ea  cur  ex  Hortensio  desumpta 
esse  putentur  non  video. 

In  hac  parte  Cicero,  ut  solebat,  exemplis  usus  est  e  Ro- 
mana  memoria  petitis,  ut  C.  Sergii  Oratae,  qui  vixit  circa  me- 
dium  saeculum  VII ^.    is  enim  'omnium  luxuriosorum  magister'^ 

primus  balneola^  suspendit,  inclusit  pisces 
(frg.  69/76,  Non.  p.  194,  13),  ut  item  tradit  Plinius  nat.  hist.  IX 
54,  168.    ex  Hortensio  sine  dubio  quae  de  illo  homine  proferunt 
hauserunt  Valerius  Maximus  IX  1,  1  et  Augustinus  de  beata  vita 
4,  26. 

hic  sic  scribit  sed  fingamus  aliquem  ta- 
lem  qualem  fiiisse  Tullius  dicit  Oratain, 
quis  enim  facile  dicat  Oratam  egestate 
laborasse,    hoininem   ditissimum  amoe- 
nissimum  deliciosissimum^  cui  neque  ad 
volujtatem   quidquam  defuit  neque   ad 
gratiam   neque   ad  bonam  integramque 
valetudinem.      nam    et  praediis   quae- 
stuosissimis    et     ainicis     incundissimis 
quantum  libuit  abundavit  et  illis  omni- 
bus  aptissime  ad  salutem  corporis  usus 
est,  eiusque,  ut  breviter  totum  expUcem, 
omne  institutum  voluntatemque  omnem 
mccessio  prospera  consecuta  est 


quibuscum   conferas    ex  Hor- 
tensio  haec 

frg.  70/77  (Prisc.  inst.  gramm. 
X  2,  13  p.  506,  2  Hertz.) 

et  amoenitate  summa  per- 

fructus  est 


frg.  72/79  (Non.  p.  401,  30) 
vixit  ad  summam  senec- 
tutem  optuma  valetudine. 
extremis  Augustini  verbis  al- 
ludi  videtur  ad  beatitudinis 
illam  definitionem,  quam  supra 
pg.  58  attulimus  ex  Alberto 
Magno. 


1  1    I.  pag.  299  adn.  1. 

3  Defensus  est  a  L.  Crasso,  qui  mortuus  cst  a.  669:  de  orat.  139  178 
de  off.  m  16,  67.  ' 

3  de  fin.  II  22,  70. 

4  Balneolas  probabiliter  a  nescio  quibus  doctis  propositum  esse  dicit 
L.  Muellerus. 


'1 


quod  autem  Valerium  contendimus  Hortensio  usum  esse,  eius 
quoque  sententiae  documentum  aflferimus.  narrat  enim  ille.  Ora- 
tam  propter  aquam  publicam  aedificiorum  molibus  nimis  coactam 
in  iudicium  vocatum  a  L.  Crasso  dictum  esse,  si  remotus  esset 
a  lacu,  non  cariturum  ostreis,  namque  ea,  si  inde  petere  non 
licuisset,  in  teguUs  reperturum'.  ad  id  dictum  probabiliter  refertur 
frg.  71/78  (Non.  p.  216,  12) 

sollertiamque    eam   posset    vel    in   tegulis   proseminare 

ostreas, 
ubi    cum   viri    docti    sive   qua   sive  quae  inseruerint  post    eam^ 
facilius  sic  sanam  effici  putamus  orationem,  si  pro  posset  pona- 
tur  posse.  * 

Porro    ad    hunc   quo  de   divitiis  actum  est  locum  apparet 
referendum  esse  frg.  85/92  (Non.  p.  411,  27) 

eundem  [intellege  fructum]  non  (^modo}  mediocri  pecunia, 
sed  etiam  tenui  percipere  poxsumus. 

quocum  conferantur,  quae  leguntur  apud  schoHastam  Cruquianum 
ad  Horatii  satirarum  II  6,  79  pag.  484  et  quae  vereor  ne  ex 
Hortensio  desumpta  sint 

divitiae  non  faciunt  heatitudinem  ^  sed  animus  parvo  contentuSy 
quae  virtus  dicitur  abtdpxEta;  quae  quoniam  Latine  uno  verbo 

dici  non  potest,   a'JTdp/£ca  inquit  Cicero  est,  quae  parvo  con- 

tenta  omne  id  respuit,  quod  abundat. 

atque  ea  virtus  qualis  esset,  exemph's  expositum  est,  ut  Tusc.  disp. 
V  cap.  34,  quod  caput  sic  terminatur:  adde  siccitatem^  quae 
consequitur  hanc  continentiam  in  victu,  adde  integritatem  va- 
letudinis  .  .  .:  tum  intelleges^  qui  voluptatem  maxime  sequan- 
tur^  eos  minime  consequi^  iucunditatemque  vitae  esse  in  desi- 
derio,  non  in  satietate.  eadem  ratione  cum  superioribus  co- 
nexum  fuit  frg.  65/73  (Non.  p.  384,  20) 

tum   intellegas^    quam  illud  non   sit  necessarium   quod 
redundat 

1  et  sic  edidisse  videmus  Nobbium, 

Cum  illis,  quae  erant  de  divitiis,  arte  coniuncta  fuisse  ea, 
quibus  actum  est  de  voluptatibus,  et  consentaneum  est  et  elucet 
e  fragmentis  modo  allatis.  ad  eandem  quaestionem  pertinet 
frg.  66/74  (Non.  p.  22,  21),  quod  post  aliorum  conamina  Madvi- 
gio'  duce  feliciter  sic  fere  supplendum  esse  statuit  L.  Muellerus^: 

^si  accessit}  ad  iuvenilem  libidinem   copia  voluptatum, 
gliscit  illa  ut  ignis  oleo. 

lubido  enim  est  voluptatum  appetitus  (de  sen.  12,  39).  eandem 
quod  dicit  Cicero  de  senect.  11,  36  magis  esse  adulescentium 
quam  senum,  ex  ea  sententia  vereor  ne  quid  luminis  accedat 
fragmento  73/80  (Non.  p.  321,  15) 

voluptates   autem  nulla  ad  res  necessarias  invitamenta 
adferunt  senihus 

quamquam  speciose  sane  L.  Muellerus  pro  senibus  scribi  iussit 
sensibus.  sed  si  quis  legerit  illa  ex  Catone  quae  attulimus  et 
quae  ibidem  scripta  inveniuntur  §§39  —  49,  orietur,  opinor,  ea 
suspicio,  ut  fragmento  illo  putetur  contendi,  senectuti  eo  minus 
convenire  voluptatum  usum,  quod  eas  non  desideret  ea  aetas. 
neque  igitur  quidquam  mutaverim. 

Quoniam    de  voluptatibus   agimus,   liceat  aiferre  frg.  84/91 
(Non.  p.  313,  20) 

ponendae  sunt  fides  et  tibiae 
de  quo  quamquam  nihil  licet  certo  statuere,  tamen  quo  loco 
collocandum  sit  nisi  hoc  nescio.  Halmius^  contulit  narratiuncu- 
lam  a  Valerio  Maximo  VI  9  ext.  1  traditam :  Polemonem  adu- 
lescentem  ex  antelucano  convivio  domum  redeuntem,  cum  Xeno- 
cratis  patentem  ianuam  vidisset,  intrasse  temulentum  lasciviisque 
coepisse  turbare  ilHus  scholam;  philosophum  autem  omissis  de 
quibus  disserebat  de  modestui  ac  temperantia  loqui  coepisse. 
cuius  sermonis  gravitate  coactum  Polemonem  primum  coronam 
capite  detractam   proiecisse,   paulo  post  brachium  intra  pallium 


/ 


r 


1  Adversar.  crit.  II  246. 

2  Append.  Nonii  pag.  419. 

3  Act.  acad.  Monac  a.  1862  vol.  II  pag.  38. 

reduxisse,  deinde  oris  hilaritatem  deposuisse.  ad  ultimum  totam 
luxuriam  exuisse  et  ex  infami  ganeone  maximum  philosophum 
evasisse.  ea  igitur  narratiuncula  si  recte  confertur,  fragmento  ilio 
hortari  videtur  Cicero,  ut  voluptatibus  uti  desinant  homines;  nam 
quod  Augustinus  c.  lul.  Pelag.  I  4,  12  sic  agit  cum  luliano  si 
scholam  Xenocratis  sicut  Polemo  .  .  .  intrasses^  non  tanta 
quanta  in  isto  coetu  tot  sanctorum  deberes  verecundia  coerceri, 
inde  de  Hortensio  nihil  licet  efficere.  verum  omnino  dubium 
est,  num  recte  Valerii  Jocus  cum  hoc  fragmento  conferatur. 
atque  veHm  animadvertantur  quae  scribit  Augustinus  de  lib. 
arbitr.  II  13,  35  quid  enim  petis  amplius  quam  ut  beatus  sisf 
.  .  .  multi  beatam  vitam  in  cantu  vocum  et  nervorum  et  tibia- 
rum  sibi  constituunt,  et  cam  ea  sibi  desunt^  se  miseros  iudi- 
cant  .  .  .  ei  loco  quid  commune  sit  cum  Ciceronis  in  Hortensio 
orationis  argumento,  apertum  est,  ita  ut  sic  fere  conformata  esse 
potuerit  sententia  illa:  multi  beatam  vitam  in  fidium  et  tibiarum 
cantu  sibi  constituunt  —  sed  fieri  potest  ut  ponendae  sint  fides 
et  tibiae'  —  ubi  tum  erit  ista  beatitudo.^*  ponendi  enim  verbum 
eodem  modo  positum  esse  arbitramur  quo  apud  Cic.  de  or.  III 
12,  46  et  Horat.  ep.  I  1,  10. 

Ea,  quam  modo  proposuimus,  coniectura  reducimur  ad  dispu- 
tationem  de  divitiis  institutam.  quas  ita  impugnatas  esse  vidi- 
mus,  ut  parvo  contentam  esse  naturam  hominis  demonstraretur 
nec  voluptates  desiderare;  immo  his  deformari  corpus,  mentem 
debilitari.  verum  poterat  aUquis  contra  dicere,  divitias,  etsi  non 
necessariae  essent,  tamen  propter  iucunditatem  appetendas  esse; 
voluptatum  autem  nimium  usum  non  necessario  coniunctum  esse 
cum  divitiarum  possessione.  proferendum  igitur  erat  aliud  argu- 
mentum,  quo  probaretur  nullo  modo  appetendas  esse  divitias'. 
r.tque  id  argumentum  servavisse  videtur  Augustinus  duobus  locis. 
quorum  alter  invenitur  de  beata  vita  2,  II.  ubi  postquam  Augusti- 
nus  id,  cuius  beneficio  homo  beatus  fiat,  semper  manens,  nec  ex 
fortuna  pendulum  nec  uUis  subiectum  esse  casibus  debere  affir- 
mavit,  Trygetius  sunt  inquit  multi  fortunati,  qui  eas  ipsas  res 
fragiles  casibusque  subiecta^^  tamen  iucundas  pro  hac  vita 
cumulate  largeque  possideant,  nec  quidquam  illis  eorum  '[uae 

volunt  desit.  quem  Augustinus  quaerendo  eo  adigit,  ut  cogno- 
scat,  qui  timeat,  eum  non  esse  beatum;  amitti  autem  posse  illa 
fortuita;  ea  igitur  qui  amet  et  possideat,  eum  nullo  modo  posse 
beatum  esse.  alter  locus  est  eiusdem  libri  4,  26.  Oratae  enim 
illius  exemplo  allato  quaeritur,  num  is  eguerit.  etiamsi  concedam 
inquit  Licentius  nihil  eiim  desiderasse  .  .  . ,  metuebat  tamen  — 
erat  eriim  vir,  td  dicitur,  ingenii  non  mali  —  ne  illa  omnia 
siM  vel  uno  adverso  impetu  rapermtur,  non  enim  magnum 
erat  intellegere,  talia  cuncta,  quantacumque  essent,  esse  sub 
casibus  constituta,  similem  igitur  in  Hortensio  putamus  fuisse 
sententiarum  nexum,  ita  ut  cum  divitiis  coniunctus  dictus  sit 
metus.  sed  de  reliquis  quoque  animi  perturbationibus  dictum 
est,  plane  ut  Tusc.  disp.  III  2,  4,  quem  locum  ad  Hortensii  simi- 
litudinem  compositum  esse  supra  diximus.  atque  ea  pars  uberior 
videtur  fuisse;  significatur  enim  verbis  Augustini  c.  lul.  Pelag.  IV 
15,  78  his  cum  multa,  quae  videmus  et  gemimus,  de  hominum 
vanitate  atque  infelicitate  dixisset  eqs.  tamen  pauca  ex  ea  par- 
ticula  supersunt,  in  quibus  frg.  76/83  (Non.  p.  498,  30) 

et  qui  exspectat,  pendet  animi,  quia  semper,  quid  futu- 
rum  sit,  incertum  est 

ubi  quod  pro  exspectat  L.  Muellerus  coniecit  sperat,  ea  coniectura 
habet  sane  quo  videatur  suaderi,  nec  minus,  quod  nos  olim  coni- 
ciebamus  sic  fragmentum  supplendum  esse  {et  qui  metuit}  et  qui 
expetit,  pendet  animi  eqs.  (cf.  Tusc.  disp.  IV  17.  37  Sen.  epist.  I 
5,  7).  verum  nunc,  cum  nec  in  sententia  nec  in  oratione  quid- 
quam  insit  quo  possimus  offendi,  satius  ducimus  nihil  mutare; 
simiHter  enim  exspectando  pendere  animis  dicimur  Tusc.  disp.  I 
40,  96.  orationem  autem  sic  processisse  putamus,  ut  cum  ante 
eos,  qui  sperarent  aut  timerent,  animis  pendere  dictum  esset,  iam 
amplificaretur  sententia  et  vel  solo  exspectando  perturbari  quodam 
modo  animum  contenderetur. 

In  eadem    disputatione   videtur   fuisse  frg.  56/65   (Priscian. 
gramm.  instit.  VI  12,  66  p.  250,  12  Hertzii) 

ut   ait  Ennius   '  refugiat    timido    sanguen    atque    exaU 
bescat  metu' 

quem  eundem  versum  ex  Ennii  Alcumaeone  laudat  de  fin.  V  11,  31 
de  orat.  III  58,  218,  atque  hoc  quidem  loco  una  cum  quattuor 
versibus  antecedentibus ,  unde  elucet  intellegendum  esse  illum 
versum  de  mortis  metu.  de  quo  cum  etiam  Finium  illo  loco 
agatur,  licet  conicere  in  Hortensio  quoque  ostendisse  Ciceronem, 
quantae  miseriae  soleant  in  humana  vita  exsistere  propter  cor- 
poris  fragiHtatem. 

Multa  igitur  Cicero  de  humanae  vitae  erroribus  et  aerumnis 
cum  dixisset,  repetnt  sententiam  illam,  quam  Plato  Cratyli 
p.  400  C  ab  Orpheo  eiusque  discipHna  profectam  esse  ait ,  et 
quam  ipse  TuHius  teste  Lactantio  div.  inst.  III  18,  18  in  prin- 
cipio  Consolationis  posuerat:  luendorum  scelerum  causa  natos 
esse  homines  eorumque  animos  cum  corporibus  crudeHtate  prorsus 
Etrusca  copulatos:  frg.  88/95  (August.  c.  lul.  haer.  Pel.  def. 
IV  15,  78) 

quanto  te  melius  veritatique  vicinius  de  hominum  generatione 
senserimt,  quos  Cicero  in  extremis  partibus  Hortensii  dialogi 
velut  ipsa  rerum  evidentia  ductus  compulsusque  commemorat. 
nam  cnm  multa^  quae  videmus  et  gemimus,  de  hominum  vani- 

tate  atque  infelicitate  dixisset,     ex    quibus    humanae    inquit 

vitae  erroribus  et  aerumnis  fit^    ut  interdum  veteres  illi 

sive    vates   sive  in  sacris    initiisque    tradendis    divinae 

mentis  interpretes,  qui  nos  ob  aliqua  scelera  suscepta  in 

vita  superiore  poenarum   luendarum    causa   natos    esse 

dixerunt,  aliquid  vidisse  videantur,    verumque  sit  illud, 

quod  est  apud  Aristotelem^  simili  nos  affectos  esse  sup- 

plicio  atque  eos^  qui  quondam^  cum  in  praedonum  Etru- 

scorum  manus  incidissent ,   crudelitate  excogitata  neca- 

bantur;    quorum    corpora  viva    cum    mortuis^    adversa 

adversis  accommodata  quam  aptissime,  colUgabantur :  sic 

nostros  animos  cum   corporibus  copulatos  ut  vivos  cum 

mortuis  esse  coniunctos. 

ubi  noHmus  cum  Bernaysio  pro  aptissime  scribere  artissime; 
tuetur  enim  vulgatam  lectionem  Valerius  Maximus,  qui  IX  2 
ext.  10  narratiunculam  iUam  ex  Hortensio  excerpsit  sic  ac  ne 
Etrusci  quidem  parum   feroces    in   poena  excogitanda^    qui 

vivoriim  corpora  cadaveribus  adversa  adversis  alligata  atque 
constricta,  ita  ut  singulae  membrorum  partes  singulis  essent 
accommodatae,  tabescere  simul  patiebantur,  ainari  vitae  pariter 
ac  mortis  tortores.  e  quibus  prima  verba  et  extrema  Valerii 
sunt,  reliqua  e  Cicerone  expressa.  nisi  quod  pro  Ciceronis  ad- 
verbio  quod  est  aptisslme  totum  enuntiatum  positum  est  hoc 
ita  ut  singulae  membrorum  partes  singulis  essent  accommo- 
datae\  quae  verba  ad  illud  «r^?>.w>it' non  satis  quadrant:  aptum 
autem  est  quod  ad  aliquam  rem  accommodatum  est,  velut  calcei 
dicuntur  apti  ad  pedem  apud  Cic.  de  orat.  I  54,  231.  itaque 
recte  in  Hortensio  sic  distinguendum  esse  censuit  Haeberlinus* 
ut  nos  distinximus. 

lam,  postquam  animi  aegrotationes  animo  propositae  sunt, 
quaesitum  est  ut  Tusc.  disp.  III  2,  4,  num  nulla  talibus  miseriis 
adhiberi  posset  curatio ;  nam  perniciosores  pluresque  animi  morbos 
esse  quam  corporis  satis  apparuerat.  responsum  est  idem  quod 
illo  loco:  est  profecto  animi  medicina,  philosophia'.  hoc  loco 
commemorentur  quae  dicit  Seneca  epist.  II  5  (17),  2  de  philosophia 
agens 

necdum  scis^  quantum  uhique  nos  adiuvet^  quem  ad  modum  et 
in  maximis,  ut  Ciceronis  utar  uerbo,  opituletur  et  in  minima 
descendat. 

(frg.  91/98).  ubi  Lipsius  adnotavit,  fortasse  significari  Hortensium. 
quaeritur  autem,  utrum  Seneca  solum  opitulandi  verbum  a  Cicerone 
sumpserit  —  id  quod  statuere  videtur  C.  F.  W.  Muellerus  — 
an  totam  sententiam,  ut  credebant  editores  reliqui  cum  Schnei- 
dero'.  nos  media  nobis  videmur  ire  tutissimi.  hoc  enim  recte 
intellexisse  putamus  Muellerum,  vix  potuisse  Senecam  verbum' 
ponere  pro  'verbis'  vel  sententia',  quae  verbi  significatio  non 
invenitur   nisi   apud   comicos.     neque   tamen  possumus   credere, 

1  Verg.  Aen.  VIII  486  componens  manibusque  manus  atque 
oribus  ora.  lambl.  Protr.  8  p.  48,  6P.  duTtTcpoffWTiou;  ixaarov  Ttpog 
ixaarov  fiipug  npuaapfioTTOvraq.  ceterum  Hortensii  locum  laudat  Servius 
ad  Verg.  Aen.  VIII  479  et  485. 

2  Wochenschrift  f.  klass.  Philol  a.  1890  p.  517. 

3  Progr.  gymn.  Tremeso.  a.  1841   pag.    16. 

nihil  illum  ex  Cicerone  desumpsisse  nisi  opitulandi  verbum; 
nam  si  id  verbum  ei  non  erat  famiHare,  cur  non  usus  est 
alio?  itaque  ut  eo  verbo  uteretur,  ea  re  eum  adductum  esse 
putamus,  quod  totam  sententiam  petiit  e  Cicerone;  qua  in 
sententia  cum  esset  opitulandi  verbum  ab  ipsius  genere  dicendi 
alienum,  id  Ciceronis  esse  adnotavit,  de  reliqua  sententia  tacuit. 
Philosophiae  igitur  studendum  est  et,  cum  malorum  illorum 
origo  repetenda  sit  ab  opinionum  pravitate,  qua  infecti  sumus 
a  multitudine  ad  omnia  vitia  consentiente ,  hoc  pro  sua  cuique 
parte  agendum, 

id  ea  sibi   ratio   vera  restituat^  quae  consuetudo  vitiosa 
detraxerat 

(frg.  59/68  ap.  Non.  p.  288,  8).  nam  sic  potuisse  illud  frag- 
mentum  cum  antecedentlbus  cohaerere  non  est  quod  dubitetur, 
ita  ut  cur  aut  cum  Luc.  Muellero  illud  sibi  deleamus,  aut  cum 
Aldo  scribamus  detraxerit,  minime  intellegamus. 

Eandem  sententiam  comparatione  quadam  illustravit  Cicero 
simili  ei.  quam  ab  Africano  adhibitam  esse  Panaetius  docet  de 
off.  I  26,  90  ut  equos  propter  crebras  contentiones  proeliorum 
ferocitate  exsultantes  domitoribus  tradere  soleant^  ut  iis  faci- 
lioribus  possint  uti^  sic  homines  secundis  rebus  effrenatos  sibique 
praefldentes  tamquam  in  gyrum  rationis  et  doctrinae  duci 
oportere^  ut  perspicerent  rerum  humanarum  imbecillitatem 
varieiatemque  fortunae.  ad  eam  enim  comparationem  spectant 
Hortensii  frgg.  63/72  (Non.  p.  300  sq.) 

imbecillis  autem  est  pudoris  magister  timor.,  qui  si  quando 
paululum  aberravit,  statim  spe  impunitatis  exsultat .  .  . 

et  78/85  (Non.  p.  105,  7) 

ut  igitur  domitores  equorum  non  verbera  solum  adhibent 
ad  domandum,  sed  cibum  etiam  saepe  subtrahunt^  (u£} 
fame  debilitetur  eculeorum  nimis  effrenata  vis,  ,  .  . 

e  quibus  de  illo  adnotandum,  exsultare  dici  animum  vel  libi- 
dinem.  poenae  igitur  non  satis  valent  ad  coercendos  homines; 
vera  vivendi  magistra   est  philosophia,   quae  eo   adigit  homines, 

ut  oderint  peccare  amore  virtutis.  virtutes  enim  laudatas  esse 
ostendunt  frgg.  58/67  (Non.  p.  201  sq.) 

maffnitudo  animi^  patientia  labortim,  mortis  dolorumque 
contemptio 

et  55/64  (Non.  p.  399,  24) 

an  cum  videat  me  et  meos  comites^  fortitudinem  magni- 
tudinem  animi  patientiam  eonstantiam  gravitatem  fidem^ 
ipsa  se  subducatf 

atque  illo  quidem  enumerantur  genera  fortitudinis ' ;  in  hoc  loquen- 
tem  fingi  iustitiam,  ipsa  autem  pronomine  significari  vitam  beatam 
elucet  collato  Tusc.  disp.  V  28,  80  dabit,  inquam,  se  in  tor- 
menta  vita  beata  nee  iustitiam^  temperantiam  in  primisque 
fortitudinem,  magnitudinem  animi,  patientiam  prosecuta^  cum 
tortoris  os  viderit^  consistet  virtutibusque  omnibus  sine  utto 
animi  terrore  ad  cruciatum  profectis  resistet  eoctra  fores,  ut 
ante  dixi^  limenque  carceris.  quid  enim  ea  foedius.  quid  de- 
formius  sola  relicta,  <a>  comitatu  pulcherrimo  segregata? 
quod  tamen  fleri  nullo  pacto  potest;  nec  enim  virtutes  sine 
beata  vita  cohaerere  possunt  nec  illa  sine  virtutibus.^  eo  loco 
quod  virtutum  dicitur  esse  comitatus,  ut  de  fin.  II  34,  111  Tusc- 
disp.  II  13,  32,  concilium  de  fin.  II  4,  12,  chorus  de  off.  III  33' 
116,  eadem  imago  vide  quam  egregie  adhibita  sit  in  Hortensio, 
ubi  ipsa  iustitia  cum  sororum  pompa  animo  proposita  est.  simul 
velim  animadvertatur,  respicere  Tullium  argumentando  et  laudando 
ad  id,  quod  caput  fecerat  huius  orationis,  beatos  esse  omnes  velle. 
sed  illa  TipoaioTnmotia  vereor  ne  latius  patuerit,  si  modo  recte 
frg.  60/69  sic  exhibent  codices  Nonii  (p.  288,  22) 

consolabitur  eam  magnitudo  animi  et  humanarmn  opi- 
nionum  oMa  quaedam  dmpectio, 

solatium  enim  dici  potuit  afferri  vitae  beatae  eo  tempore,  quo 
intrandum  esset  in  carcerem.  quamquam  licet  certe  dubitare, 
num  fragmentum   illud   recte   traditum   sit,   et  fortasse  cum  viris 

quibusdam  doctis  scribendum  est  eum;  sed  vel  sic  non  longe 
diversa  probari  potest  interpretatio,  ut  scilicet  verba  fiant  de  sa- 
piente.  tamen  —  id  quod  non  mirum  ~  licet  alium  quoque  ei 
fragmento  assignare  locum,  quem  infra  indicabimus. 

Virtutibus,  quamvis  eae  laudibus  sublatae  sint,  tamen  summam 
contineri  beatitudinem  negatum  est,  ea  ratione,  ut  id  maxime 
dignum  diceretur  hominum  studiis,  quod  non  postularetur  misera 
huius  vitae  condicione,  sed  animo  libero  atque  corporis  vinculis 
soluto  conveniret;  virtutes  autem  ex  illo  genere  esse  ita  deraon- 
stratum  est,  ut  fingeretur  vita  quaedam  nullis  erroribus  vitiisque 
implicata,  qualis  degeretur,  si  in  beatorum  insulis  immortali  aevo 
liceret  uti:  id  enim  argumentum  est  fragmenti  40/50  (Augustin. 
de  trin.  XIV  9,  12) 

si  nobis,  cum  ex  hac  vita  emigraverimus^,  in  beatorum 
insulis  immortale  aevum,  ut  fabulae  ferunt,  degere  lice- 
ret,  quid  opus  esset  eloquentia,  cum  iudicia  nulla  fierent, 
aut  ipsis  etiam  virtutibus?  nec  enim  fortitudine  egeremus 
nullo  proposito  aut  labore  aut  periculo,  nec  iustitia,  cum 
esset  nihil  quod  appeteretur  alieni,  nec  temperantia, 
quae  regeret  eas  quae  nullae  essent  libidines;  ne  pru- 
dentia  quidem  egeremus  nullo  delectu  proposito  bonorum 
et  malorum.  una  igitur  essemus  beati  cognitione  naturae 
et  scientia.  qua  sola  etiam  deorum  est  vita^  laudanda. 
ex  quo  intellegi  potest  cetera  necessitatis  esse,  unum  hoc 
voluntatis. 
quo  cum  fragmento  conferas  quae  leguntur  de  re  publ.  I  17,  27 
de  fin.  V  4,  11.  19,  53,  denique  quae  exposuit  Bernaysius  de 
dialogis  Aristoteleis  pag.  120  sq. 

Naturae  illa  cognitio  et  scientia  quanta  gaudia  praeberet 
sapienti  et  quanta  praesidia,  uberius  videtur  expositum  esse;  quod 
quo  fere  modo  factum  sit,  animo  licet  informare  inspecto  Tusc. 
disp.  V  24,  68  sq.  vel   de  re  publ.  I  17,  26  sqq.     ubi  quae  le- 


1  migrassemus  Halmius  ex  codice  Monacensi. 

«  Hadoardus  (cf.  supra  p.  12),  cum  pro  deorum   vita   poneret  divinam, 
disciplinae  Christianae  consulebat;  cf.  Schwenkius  Philol.  Suppl.  V  441. 

guntur  §  28  ^tiod  autem  impeHnm,  qui  magiMratus.  qmd 
regnum  potest  esse  praestantius  guam  despicientem  omnia 
hiimana  et  inferiora  sapientia  ducentem  nihil  umguam  nisi 
sempitemum  et  divinum  animo  volutare,  ad  ea  proxime  ac- 
cessisse  videtur  ea  sententia,  cuius  est  frg.  43/53  (Non.  p  402,  15) 

caeli    signorum    admirabilem    ordinem    insatiabilemgue 
pulchritudinem  magis  spectat  .  .  . 

ita   ut   eo   fragmento   non   de  astrologis  actum  sit,    ut  visum  est 
L.  Muellero,  sed  de  quovis  homine  vere  philosopho,  qui,  ut  dicit 
Africanus  de  re  publ.  VI  19,  20,  'caelestia  semper  spectet,  humana 
contemnat''.     sic   enim  fere  supplendum  esse  censeo  enuntiatum 
.  .  .  magis   spectat  {quam   rerum   humanarum  errores}.     nam 
in  verbis  magis  spectat  cur  haesitaverit  L.  Muellerus,  nos  fugit. 
ne  in  ea  quidem  re  possumus  aut   eidem   aut  Quicherato  assen- 
tiri,  quod  insatiabilem  pulchritudinem  recte  dici  negaverunt,  qua 
opinione  seducti  ille  haec  effecit  admirabilem  ordinem  insatia- 
bil(is  incredibiiyemgue  ptdchritudinem  magis  spectat,   hic  aut 
insatiabilis  aut  insatiabiles  .  .  .  spectant  scribendum  proposuit, 
que  particulam  silentio  opprimens.     verum  ut  taceam  de  eis,  quae 
in  oratione  a  Muellero  constituta  minus  placent,  non  verum  est, 
quod  illi  opinati  sunt,   insatiabilem  non  posse  dici  nisi  eum  qui 
satiari  nequeat.    Hcet  ea  sit  primaria  significatio,  tamen  quodnam 
gaudium  est  insatiabile  (Tusc.  disp.  V  25,  70)  nisi  id ,   quo  quis 
satiari  nequeat.?    an  quid  aliud  significat  adiectivum  illud  de  nat. 
deor.  II  62,  155  iam   vero   circumitus   solis   et  lunae  reliquo- 
rumque  siderum  .  .  .  spectaculum   homini  praebent;   nulla   est 
enim  insatiabilior  species,  milla  jndchrior  et  ad  rationem 
sollertiamgue  praestantior.     itaque  vocabulum   illud  non  solum 
passiva,    sed   etiam   activa   significatione  poni  licebat.     atque  — 
ne  prorsus  singularia  videamur  statuisse  —  eadem  ratio  valet  in 
voce  penetrabilis ;   penetrabile   enim  et  corpus  dicitur  (Ov.  Met. 
XII  166)  et  telum  (Verg.  Aen.  X  481).     itaque  nihil  mutandum. 
denique  ad  hunc  locum  si  quis  maluerit  referre  fragmentum  illud 
60/69,  de  quo  egimus  pag.  74,  non  refragabimur. 

»  cf.  de  fin.  V  20,  57.  de  leg.  I  23,  61. 

Sed  uberiora  de  extrema  dialogi  parte  efficere  licet  ex  pero- 
ratione,  quam  servavit  Augustinus  (frg.  90/97).  actum  enim  est 
de  animorum  natura;  atque  haec  instituta  est  partitio,  ut  aut 
interire  animum  cum  corpore  poneretur  aut  aeternum  ac  divinum 
esse  utraque  condicione  esse  philosophandum :  si  mortalis  esset 
animus,  ut  intellegeretur  nihil  in  morte  esse  mali,  cum  mortuo 
deesset  sensus;  sin  immortaHs,  quo  facihor  ei  fieret  in  caelum 
reditus.  esse  enim  verum  animorum  cursum  rationem  et  investi- 
gandi  cupiditatem;  naturam  autem  quidquid  genuisset,  in  suo 
quidque  genere  perfectum  esse  voluisse  (Tusc.  disp.  V  13,  37): 
itaque  e  natura  esse  hominis  philosophari.  intellegitur  redire  ser- 
monem  ad  eam  sententiam,  quam  supra  posuimus,  ut  vivendum 
esse  diceretur  convenienter  naturae.  sed  ut  unius  animi  habenda 
esset  ratio,  oportebat  iudicari  corpus  esse  appendicem  animi  — 
frg.  89/U6  (Non.  p.  42,  8) 

vidit  enim^  quod  videndum  fuit^  adpendicem  animi  esse 
corpus^  nihilque  esse  in  eo  magnum 

—  quae  sententia  repetita  est  a  Platone  vel  Socrate ;  itaque  omnem 
curam  ponendam  esse  in  animo,  nec  voluptates  expetendas  cor- 
poris,  quas  vere  idem  Plato  iudicavisset  fiiytaTov  xaxou  di).£ap 
(Timaei  p.  69  D):  frg.  74/81  (August.  c.  lul.  haer.  Pel.  def.  IV 
14,  72) 

an  vero  voluptates  corporis  eoopetendae^  quae  vere  et 
graviter  a  Platone  dictae  sunt  illecebrae  esse  atgue  escae 
malorum;^  quae^  enim  confectio  est  valetudinis.  quae 
deformatio  coloris  et  corporis.  quod  turpe  damnum^  quod 
dedecus,  guod  non  evocetur  atque  eliciatur  voluptate? 
cuius^  motus  ut  quisgue  est  maximus.,  ita  est  inimicissimus 
philosophiae.  congruere  enim  cum  cogitatione  magna  vo- 
luptas  corporis  non  poteH.  quis  enim  cum  utatur  vo- 
luptate  ea  qua  nulla  possit  maior  esse,  attendere  animo, 


i  August    1.  1.  V  8,  33  (philosophi)  voluptates  Hlecehras  atqve  escas 
malorum,  et  vitiosam  animi  partem  dixerunt  esse  lihidinem. 

8  Non.  p.  269,  21   quae  est  enim   conf.  valet.,  quae  def.  corporis? 
3  cuius  .  .  .  guidquam  potest  laudat  Augustinus  1.  l.  V  10,  42. 

inire  rationem,  cogitarp  omnino  quidquam  potestf  quis 
atitem  tantus  est  gurges,  qui  dies  ei  noctes  sine  ulla 
minimi  temporis  intermissione  velit  ita  moveri  suos 
sensus,  id  moventur  in  summis  voluptatibusf  quis  autem 
bma  mente  praeditus  non  mallet  nullas  omnino  nobis  a 
natura  voluptates  datasf 

quamqiiam  possit  aliquis  conicere  id  fragmentum  superiore  illo 
loco  esse  collocandum,  ubi  de  voluptatibus  et  libidine  actum 
esse  exposuimus.  venmi  cum  hoc  Tullius  utatur  argumento,  ut 
congruere  cum  cogitatione  magnam  voluptatem  corporis  posse 
neget,  in  cogitatione  mentisque  acie  positam  esse  hominis  per- 
fectionem  necesse  est  ante  dictum  sit;  atque  fragmento  illo  non 
tam  de  eorum  vanitate  agi,  qui  in  voluptatibus  ponant  beatitu- 
dinem,  quam  de  animi  praestantia  et  natura,  significant  ea  verba, 
quibus  in  afferendis  illis  utitur  Augustinus  vide  quid  iste  pro 
vivacitate  mentis  contra  voluptatem  corporis  dicat.  itaque 
fragmentum  illud  non  procul  a  fine  dialogi  positum  fuisse  arbitror. 
Socrates  quidem  in  Phaedone  p.  64  D  simillimum  in  modum 
ratiocinatur:  nihil  hominem  philosophum  tribuere  corporis  volup- 
tatibus,  sed  maxime  cupere  animum  disiungi  a  corpore.  quem 
locum  si  recte  comparavimus,  aliquid  adiumenti  accedit  ei  con- 
iecturae,  qua  Baiterus  cum  aliis  viris  doctis*  ad  Hortensium  (frg. 
93)  rettuHt  vocem 

morturiunt 
quam  ex  Cicerone  affert  Augustinus  de  grammatica  vol.  V  p.  516, 
15  Keilii.  apertum  enim  est  eam  esse  interpretationem  atque 
quodam  modo  effigiem  vocabuH  Graeci  ^avaxioai^  quod  de  philo- 
sophis  positum  est  Phaedonis  p.  64  B.  ^  quamquam  certe  monen- 
dum  est,  fuisse  etiam  in  Consolatione  talem  locum',  qualem 
Hortensio  tribuimus,  ita  ut  certi  quidquam  de  vocabulo  illo  affir- 
mari  nequeat. 

1  Schneidero   progr.    Tremesn.   a.    1841    Heusdio   Cic.   <pikonk.    p.  254. 
Dielsio  Archiv  f.  Gesch.  d.  Philos.  I  479. 

2  cf.  Tusc.  disp.  I  31,  76. 

3  cf.  Bureschius  Stud.  Lips.  IX  104. 

Finem  autem  orationis  teste  Augustino  de  trin.  XIV  19,  26 
fecit  fi-g.  illud  90/97,  in  quo  proceditur  ratione  vere  Academica 
vel  potius  Socratica.  ut  enim  Socrates  in  Apologiae  extremis 
partibus  (pag.  40  C  sqq.) ,  quem  locum  Latine  convertit  Cicero 
Tusc.  disp.  I  cap.  41,  certam  de  eo  statu,  quo  homines  post 
mortem  fiituri  sint,  sententiam  non  profert,  ita  Cicero  leviter  tan- 
tum,  utram  ex  sententiis  iUis  probandam  putet,  indicat^  et  ut 
ille,  si  morte  in  ahum  quendam  locum  migretur,  beatissimam  ibi 
fore  vitam  iudicat,  ita  Cicero  illam  domum  haud  paulo  meliorem 
iDre  dicit  quam  humanam  vitam: 

quae  nobis  dies  noctesque  considerantibus  acuentibusque 
inteUegentiam ,  quae  est  mentis  acies,  caventibusque  ne 
quando  illa  hebescat,  id  est  in  philosophia  viventibus 
magna  spes  est,  aut,  si  hoc,  quo  sefitimus  et  sapimus, 
mortale  et  caducum  est,  iucundum  nobis  perfunctis  mu- 
neribus  humanis  occasum  neque  molestam  exstinctionem 
et  quasi  quietem  vitae  fore  —  aut,  si,  ut  antiquis  philo- 
sophis  iisque  maximis  longeque  clarissimis  placuit,  aeter- 
nos  animos  ac  divinos  habemus  ^  sic  existimandum  est^ 
quo  magis  hi  fuerint  semper  in  suo  cursu,  id  est  in 
ratione  et  investigandi  cupiditate,  et  quo  minus  se  ad- 
miscuerint  atque  implicuerint  hominum  vitiis  et  erroribus, 
hoc  iis  faciliorem  ascensum  et  reditum  in  caelum  fore, 
quapropter^  ut  aliquando  terminetur  oratio,  si  aut"'^  ex- 
stingui  tranquille  volumus,  cum  in  his  artibus  vixerimus, 
aut  si^  ex  hac  in  aliam  haud  paulo  meliorem  domum 
sine  mora  demigrare,  in  his  studiis  nobis  omnis  opera 
et  cura  ponenda  est. 

Sic  igitur  terminatur  illa  oratio,  cuius  seriem  paucis  Hceat 
complecti.  beati  esse  omnes  voluraus;  sed  et  quid  sit  beatitudo 
et  qua  via  ad  eam  perveniatur,  magna  est  dissensio.     ea  autem 


/ 


1  Claudius  Taurinensis,  qui  hunc  locum  ex  Augustino  excerpsit,  ut 
placitum  Christianum  tueretur,  prius  diiunctionis  membrum  omisit,  simul 
pro  altera  aut  posuit  et  (nam  Muellerus  non  accurate  rettuHt). 

3  cf.  Madv.  ad  Cic.  de  fin.  II  6,  16.  Reid.  ad  Acad.  pr.  II  4,  12. 


aa.j.jh.11— cvjMU». — i>.anjiaMnii....|-,fu||fmj)||  niiin-|Hi  iiKaiiJ-  *"-'    -^  '  •..^a;.-  *...l.>.n...L-.'. J.. 


80 


81      - 


quae  vulgo  appeti  solent,  minime  beatitudinem  afferunt :  nam  qui 
in  divitiis  aut  in  gloria  positam  esse  ducit  beatam  vitam,  is 
necesse  est  cupiditate  vexetur,  qui  in  voluptatibus,  libidine  distra- 
hatur;  ad  quas  animi  perturbationes  accedit  mortis  metus  et  for- 
tunae  adversae;  unde  fit,  ut  vita  humana  plena  sit  miseriarum. 
earum  medicina  est  philosophia,  quae  et  virtutum  disciplinas 
procreavit  et  eam  attulit  scientiam,  ut  intellegeretur  nihil  in  cor- 
pore  esse  magnum:  unde  non  solum  summa  in  vivendo  exsistit 
delectatio  sed  mortis  etiam  tollitur  metus,  denique  exitus  vitae 
efficitur  tranquillus  et  post  mortem,  si  quid  supererit  ex  animo, 
ea  beatitudo,  ut  nil  supra. 

Is  est  ille,  quem  ex  Hortensii  fragmentis  efficiendum  esse 
putavimus,  sententiarum  nexus:  qui  sive  ab  ipso  Cicerone  inventus 
est  sive  a  Graeco  aliquo  philosopho,  egregie  certe  compositus  est 
et  quam  aptissime  ad  persuadendum.  et  persuasit  quidem  Hor- 
tensio;  is  enim  restat  finis  atque  exitus  totius  dialogi,  quem  fuisse 
fidem  facit  Tullius  ipse,  qui  Ac.  pr.  II  19,  61  sic  Lucullum  fingit 
se  ipsum  admonere 

tune,  cum  tantis  laudibus  philosophiam  extuleris  Hortensiumque 
nostrum  dissentientem  commoveris,  eam  philosophiam  sequere 
quae  confundit  vera  cum  falsis,  spoliat  nos  iudicio,  privat  appro- 
batione,  omnibus  orbat  sensibus? 

ea  enim  verba  nos  facere  non  possumus  quin  de  Hortensio  dicta 
esse  putemus,  neque  persuasit  nobis  Reidius^  significari  eas  partes 
quae  Hortensii  fuerint  in  Catulo  dialogo.  nam  si  Hortensius  in 
Catulo  nihil  protulit  nisi  quaedam  de  memoria  philosophorum 
decerpta  —  id  quod  statuit  Reidius  — ,  quonam  tandem  modo 
dici  potuit  commotus  esse?  ac  ne  ipse  quidam  verborum  tenor 
ullam  nobis  videtur  admittere  interpretationem  nisi  eam  quam 
proposuimus. 

Idem  Luculli  locus  in  aha  quaestione  nobis  opitulatur. 
apparet  enim  ex  eo,  non  negavisse  Tullium  in  Hortensio  posse 
quidquam  certi  percipi  neque  defendisse  eam  sententiam  nisi  in 
Academicorum    libris.     atque   ita   consentaneum   erat   fieri    in  eo 

1  Cic.  Acad.  cd.  II  inlrod.  pag.  44. 


libro,    quo    ad   universam    philosophiam   contineretur    exhortatio; 

factum  esse  testis  est  Augustinus,  qui  Confessionum  III  4,  8  de 

Hortensio  haec  scribit 

hoc  tamen  solo  delectabar  in  illa  exhortatione ,  quod  non  illam 
aut  illam  sectam ,  sed  ipsam ,  quaecumque  esset ,  sapientiam  ut 
diligerem  et  quaererem  ef  assequerer  et  tenerem  atque  amplexarer 
fortiter,  excitabar  sermone  illo  et  accendebar  et  ardebam. 

atque  illius  sententiae  quae  Hartlichius'  afferre  sibi  visus  est 
testimonia  tria,  ex  eis  illud,  quod  est  apud  Rogerium  Baconem, 
(frg.  92  Bait. )  Hortensii  non  esse  pag.  12  diximus.  frg.  95/100 
non  ipsi  Ciceronis  orationi  tribuendum  esse  sed  Hortensii,  pag.  40 
posuimus;  quae  sententia  iam  confirmatur  locis  ex  Lucullo  et 
Augustino  modo  allatis.  Restat  frg.  96/101.  apud  Augusdnum 
enim  contra  Academicos  1  3,  7  Licentius,  ut  defendat,  quod 
posuit,  beatum  esse  qui  veritatem  investiget,  etiamsi  non  possit 
ad  eam  pervenire,  auctorem  nominat  eius  sententiae  Ciceronem. 
ubi  hoc'  inquit  Trygetius  Cicero  dixitf  et  Licentius  ' quis 
ignorat  eum  affirmasse  vehementer  ^  nihil  ab  homine  percipi 
posse  nihilque  remanere  sapienti  nisi  diligentissimam  inqui- 
sitionem  veritatis^  propterea  quia,  si  incertis  rebus  esset  assen- 
su^s^  etiamsi  fortasse  verae  forent^  liberari  ab  errore  non 
posset;  quae  maxima  est  culpa  sapientis.  quam  ob  rem  si  et 
sapientem  necessario  beatum  esse  credendum  est,  et  veritatis 
sola  inquisitio  perfectum  sapientiae  munus  est^  quid  dubitamu^ 
existimare  beatam  vitam  etiam  per  se^  ipsa  investigatione  veri- 
tatis  posse  contingeref^  placitum  illud,  quod  Licentius  affert, 
non  Ciceronis  re  vera  esse,  sed  Licentii,  festive  Augustinus  ita 
significavit,  ut  Licentium  faceret  ad  illam  adversarii  quaestionem 
non  simpliciter  respondentem  sed  longiore  sententiarum  nexu. 
quem  recte  solvit  Hirzelius^  ita,  ut  statuat  Ciceronis  ex  sententiis 
illis  nihil  esse  nisi  quod  dixerit  sapienti  diligentissime  veritatem 
investigandam  esse  (cf.  Hort.  frg.  90/97)  —  adde  nihil  certi  posse 
percipi  — ;    eo  assumpsisse  Licentium,    quod   quivis  concessurus 


1  1.  1.  pag.  299  sq. 

2  Untersuch.  zu   Cic.  phil.  Schr.  III  297  adn.  2. 

esset,   sapientem  beatum  esse,  ut  denique  inde  efficeret,  beatitu- 
dinem  auctore  Tullio  in  sola  veri  inquisitione  positam  esse.    itaque 
removendus  est  ille  locus  ex  numero  fragmentorum  Hortensii,  nisi 
quis  velit  haec  nihilque  remanere  sapienti  nisi  diligentissimam 
inquisitionem   veritatis   aut  ad  frg.  40/50  aut  ad  90/97  adscri- 
bere;    nam    illud   nihil  ab  homine  percipi  posse  ex  Academicis 
sumpsit  Licentius.     quamquam  Hartlichius   speciosa   quadam   de 
primo  Augustini    contra  Academicos    libro    opinione  deceptus  in 
eo  Hbro  conscribendo  Augustinum  solo  Hortensio  usum  esse  vide- 
tur  arbitrari.     vocat  enim  Hbrum  ilhim   Augustini  protrepticum  \ 
quae  sententia  nobis  non  probatur ;  etenim  quamquam  Augustinus 
hbris  illis  ad  Romanianum  missis  eum  amicum  vult  philosophiae 
conciHare',    tamen  eo  tendit  disputatio  per   tres   illos    Hbros,    ut 
argumenta  contra  veri  perceptionem  ab  Academicis  prolata  refu- 
-tentur,    ut  ipse  dicit  de  trinitate  XV  12,  21.     denique  non  Hcet 
primum    iUum    Hbrum    a    rehquis    semngere,    quippe    quibuscum 
dialogi  arte  coniunctus  atque  conexus  sit^ 

Restat  ut  pauca  afferamus  fragmenta,  quibus  ne  coniectando 
quidem  locum  aliquem  assignare  ausi  sumus.  itaque  hoc  loco 
exhibeantur  breviter  adnotatis  si  quae  digna  videbuntur  memoratu. 

frg.  1/15  (Non.  p.  856,  6)  et  paulum  agelli  occupavisse 
agelli  Rothius:  aut  angelli  aut  macelli  libri;  cf.  pag.  15. 

frg.  7/21  (Non.  p.  297  sq.)  praeter  ceteros  nostra  extulit 
civitas 

sic  Hbri,  nisi  quod  Parisinus  7667  p,  c.  hunc  n.  e.  c.  eum  hbrum 
Quicheratus  optimum  dicit,  L.  Muellerus  Nonii  vol.  II  pag.  304  cum 
ahis  nullius  pretii.     ceteras  Baiterus. 

frg.  24/34  (Non.  p.  418,  10)  itaque  tunc  Democriti  manus 
urgebatur;  est  enim  non  magna. 

frg.  53/62  (Non.  p.  407,  4)  nihil  tamen  esse  in  quo  se 
animus  excellens  tollere 

inesse  quo  Luc.  Muellerus  nescio  qua  de  causa.  nam  se  tollere 
in  aliqua  re  idem  esse  videtur  ac  glorian  in  aliqua  re  vel  superbire. 
sententiam   varie  supplere  conati   sunt  vv.  dd. :   tollere  non  possit 

*  cf.  lib.  I  prooem.  lib.  II  2,  3.  _ 
«  cf  contra  Acad.  II  4,  10. 


—     83     — 

Mercerius  tollere  neqtieat  Quicheratus,  ille  sic  exphcans  quamvis 
optima  quaeque  ingenia  non  eidem  rei  nata  sint,  nihil  tamen 
esse  quod  si  aggrediatur  praestans  animus  in  eo  non  possit 
excellere.  —  tollat  ed.  Nonii  princeps  tollere  queat  Orellius  toUeret 
Luc.  Muellerus.  fortasse  de  gloria:  eam  quamvis  speciosam  tamen 
nihil  esse  in  quo  se  animus  excellens  toUeret. 

frg.  86/93  (Non.  p.  428,  "2)   qui   illad  nescio   quid,    quod 
in  primoribus  habent^  ut  aiunt,  labris  .  .  . 

Ulum  codices:  emendavit  Orellius.  varius  translationis  illius  est 
usus ;  hoc  loco  fortasse  de  philosophis,  qui  in  labris,  non  in  pectore 
habeant  virtutem? 

frg.  87/94  (Non.  p    399,  14)   non   et  sine  ea   cogitatione 
inenndis  subducendisque  rationibus  . .  . 

non  codices:  fortasse  nonne.  —  nam  proposuit  Luc.  Muellerus. 
idem  contulit  frg.  50/59. 

frg.  97/102  (August    c.  lul.  haer.  Pel.  def.  IV  15,  76)  sed 

/  quis  non   quid   prospexeris  cernat?    ne  scilicet   in    ipsa  de  voluptate 

quaestione  .  .  .  honestiores  philosophi  te  ohruerent,  quos  Cicero  propter 

ipsam  honestatem  tamquam  consulares  philosophos  nuncupavit. 

attulit  Halmius  act.  acad.  Monac.  a.  1862  vol.  II  pag.  39.   cf.  Tusc. 

disp.  I  23,55  licet  concurrant  omnes  pleheii  philosophi  (sic 

enim  ii,   qui  a  Platone  et  Socrate  et   ab  ea  familia  dissident, 

appellandi  videntur)  eqs.   iidem  philosophi  Platonici  vocari  solent 

'antiqui'.    cf.    Hoyerus    de   Antiocho    Ascalonita    pag.  2   adn.  2.      - 

Halmius  contulit  Hort.    frg.  90/97.    —   ex  Augustini    verbis   de   loco 

nihil  licet  effici;   nam    in   alia  sententia    idem   nomen   exstat   apud 

eundem  epist.  ad  Nectarium  (II  104,  1,  3)  mortem  autem  malorum 

omnium  esse  flitem^  hahent  quidem  vestrae  litterae,  sed  nec  ipsae 

omnes;  Epicureorum   est  quippe   ista   sententia    et    si   qui    alii 

mortalem  animam   putant.    at  illi,  quos    Tidlius  quasi  con- 

sulares   philosophos   appellat,    quod    eorum    magnipendat 

auctoritatem ,    quoniam,   cum    extremum    diem   fungimur,    non 

exstingiii  animam   sed  emigrare  censent,   et  [ut]  merita  quoque 

eius  asserunt    seu  hona  seu   mala  vel  ad  heatitudinem  vel  ad 

miseriam  pertinere. 

Haec  habuimus,  quae  ad  Hortensii  fragmenta  explicanda 
et  ordinanda  afferremus.  qua  in  re  consulto  ab  Aristotelis  lam- 
blichi  aliorum  comparatione  praeter  paucos  locos,  ubi  videbatur 
opus  esse  illa  tangere,  abstinuimus,  sic  censentes,  tantam  rem 
non  esse  nisi  amplis  contentam  spatiis,  satiusque  ducentes  in  ea 

re  nihil  afferre  quam  pauca.  sed  ne  ea  quideni,  quae  attulimus, 
omnibus  partibus  proba  atque  absoluta  esse  nobis  persuasum  est. 
tamen,  dum  accedat  aliquis  ad  hanc  quaestionem  vir  doctus 
sagax  cautus,  denique,  ut  ita  dicam,  ingenti  litterarum  flumine 
inundatus,  non  sine  omni  usu  operam  et  studium  in  hoc  dialogo 
collocavisse  nos  putamus.  denique  ~-  ut  perorantem  pro  nobis 
faciamus  Tullium  —  nos,  qui  sequimur  probabiiia  nec  ultra 
quam  id  quod  veri  simile  occurrit  progredi  possumus,  et  refellere 
sine  pertinacia  et  refelli  sine  iracundia  parati  sumus. 


\  ' 


In  calce  libelli,  quia  alibi  apte  fieri  non  poterat,  monendum  est,  quos 
locos  attulimus  ex  Augustini  epistulis,  libris  de  civitate  Dei,  Soliloquiis, 
Confessionibus,  de  eorum  fide  benigne  intercedentibus  Vahleno  et  Hartelio 
liberalissime  nos  edocuisse  vv.  cc.  Goldbacherum  Hoffmannum  Holderum 
Knoellium,  futuros  eorum  librorum  editores,  quibus  hoc  quoque  loco  gratias 
agimus  meritas. 

VITA  AUCTORIS 

Natiis  sum  Carolus  Otto  lohannes  Plasberg  Caroli  Alberti 
f.  Sobernhemii  a.  d.  IX.  Kal.  Nov.  a  h.  s.  LXIX,  matre 
Maria  Christina  Ludovica  e  gente  de  Renesse.  fidei  addictus 
sum  evangelicae.  infantem  matre  orbatum  egregia  cura  educavit 
pater  atque  ne  muneris  quidem  officia  molestissima  excusans 
litterarum  rudimentis  maximam  partem  imbuit  ipse.  quo  magis 
lugeo  eum  ante  hos  duo  fere  annos  praematura  morte  mihi 
ereptum. 

Vere  anni  LXXVIII  in  progymnasium ,  cui  pater  praeerat, 
receptus  eius  scholae  per  septem  deinceps  annos  fui  alumnus, 
deinde  per  duos  annos  gymnasii  Cruciniacensis,  quod  tum  flore- 
bat  Hollenbergio  summo  antistite,  primi  ordinis  Kohlio.  inde 
maturus  renuntiatus  adii  academiam  Heidelbergensem.  ubi  per 
annum  me  docuerunt  vv.  cc.  Brandt  de  Duhn  Fischer  Ihne 
Osthoff  Rohde  Uhlig.  exercitationibus  benigne  me  admiserunt 
Brandtius  philologicis,  F.  de  Duhn  archaelogicis,  Zangemeisterus 
epigraphicis.  Proximam  aestatem  Bonnae  commorans  praelegentes 
audivi  vv.  cc.  Buecheler  Kamphausen  Krafft  Mangold  Neuhaeuser 
Usener  et  proseminarii  philologici  exercitationibus ,  quas  tunc 
regebat  Usenerus.  interfui.  inde  ab  autumno  anni  LXXXVIII 
civis  fui  huius  universitatis,  in  qua  me  docuerunt  vv.  cc.  Curtius 
Deussen  Diels  Dieterici  Dillmann  Dilthey  Doering  Harnack 
Huebner  Kirchhoff  Lommatzsch  Paulsen  Roediger  Er.  Schmidt 
loh.  Schmidt  Schrader  de  Treitschke  Vahlen  Weber  Zeller. 
exercitationibus  ut  interessem  benigne  permiserunt  philologicis 
Vahlenus  et  Huebnerus,  epigraphicis  Kirchhoffius,  philosophicis 
Paulsenus.  praeterea  ut  per  ter  sex  raenses  seminarii  philo- 
logici    essem    sodalis    ordinarius,    postremo    senior,    factum    est 

Vahleni  benevolentia  et  Kirchhoffii.  quibus  praeceptoribus  egre- 
giis  ne  evadam  indignus,  summo  opere  enitar,  itemque  ut  ne 
possim  ingratus  dici  aut  erga  illos  aut  erga  reliquos;  nam  ex 
his  quoque  multi  in  me  multa  contulerunt  praeter  scholas  bene- 
ficia.  quae  singillatim  laudare  longum.  hoc  vero  non  arbitror 
alienum  esse  ab  hoc  loco,  ut  profitear,  quantum  debeam  Guilelmi 
Studemundi  consuetudini  quamvis  brevi ;  id  quod  iis  certe  mirum 
non  videbitur,  qui  singularem  quae  fuit  in  eo  viro  humanitatem 
atque  virtutem  cognitam  habent. 

Typis  excussit  Martinus  Oldenbourg  Berolinensis 

